M. Šefčovič atsakymas Komisijos vardu
(2010 m. gegužės 7 d.)
Komisija mano, kad organizatoriai turėtų pasirūpinti siūlomos iniciatyvos vertimu į norimas kalbas. Ji pati neketina užtikrinti iniciatyvų tekstų vertimo į kitas norimas ar netgi visas ES oficialiąsias kalbas. Tam Komisijai reikėtų naujų išteklių, tačiau ji jų neturi.
2010 m. kovo 31 d. patvirtintame Komisijos Reglamento dėl piliečių iniciatyvos COM (2010) 119 galutinis. pasiūlyme numatyta, kad iniciatyvų organizatoriai turi pateikti informaciją apie pasiūlytos piliečių iniciatyvos finansavimo ir paramos šaltinius (4 straipsnis ir II priedas).
Komisija neturi konkretaus tokios platformos kūrimo plano.
Sutartyje galimybė tiesiogiai inicijuoti teisės aktus nenumatyta. Tačiau piliečių iniciatyva piliečiai gali paraginti Komisiją pateikti tam tikrus teisės aktų pasiūlymus. Pagal šią iniciatyvą piliečiai, jeigu nori, taip pat turėtų galimybę siūlomos iniciatyvos priede pateikti teisės akto projektą (Komisijos pasiūlymo II priedas).
