Klausimas Nr. H-0393/2010
Komisijai
2010 m. rugsėjo I mėn. sesija
Darbo tvarkos taisyklių 116 straipsnis
Georgios Toussas
(GUE/NGL) Tema: Graikijos bankų perėmimas ir privatizavimas
Bankas „Piraeus“ siekia įsigyti valstybės dalį Graikijos žemės ūkio banke (ATE) (77,31 %) ir Pašto taupomajame banke (TT) (33,04 %) ir už abu bankus bendrai siūlo 701 mln. eurų. Šiuo atveju tai yra banko „Piraeus“ didžiųjų akcininkų atsakas, kurį paskatino graikų socialistų partijos PASOK vyriausybė, ES ir TVF atstovai, siekiant konsoliduoti bankų sektorių pasinaudojant valstybiniu apsaugos mechanizmu, numatytu vyriausybės, Europos Sąjungos, Europos centrinio banko ir Tarptautinio valiutos fondo parengtame susitarimo memorandume. Visi Graikijos bankai pasinaudojo didžiulėmis subsidijomis iš 28 mlrd. eurų valstybinės pagalbos paketo ir naujo papildomo 10 mlrd. eurų pagalbos paketo, kurį suteikė ES ir TVF labai griežtomis sąlygomis ir už kurį Graikijos žmonės turės brangiai sumokėti. Žemės ūkio banko ir Pašto taupomojo banko sujungimas ir privatizavimas duos bankams didelio pelno, o už jį mokės paprasti darbuotojai, be to, šis procesas turės ypač neigiamų pasekmių įsiskolinusiems mažiesiems ir vidutiniams ūkininkams, gamybos ir perdirbimo įmonėms, susijusioms su Žemės ūkio banku, taip pat banko sektoriaus tarnautojams.
Ar bankų perėmimas ir (arba) privatizavimas vyksta pagal PASOK vyriausybės, ES, ECB ir TVF parengto susitarimo memorandumo sąlygas, atsižvelgiant į tai, kad remiantis minėtuoju susitarimo memorandumu vertinama, jog pajamos iš valstybės turto pardavimo artimoje ateityje turėtų siekti 1 mlrd. eurų per metus?
