Parlamentas pasitinka Nobelio premijos laureatus
Europos Sąjungos pilietybė
2007-05-08 - 17:42
Nobelio premija teikiama kasmet nuo 1901 m.
Prieš gegužės 9 d. prasidedančią plenarinę sesiją didžiojoje EP posėdžių salėje susirinks Nobelio premijos laureatai. Europos dieną švenčiantis Parlamentas juos pakvietė aptarti pastarojo penkiasdešimtmečio ES pasiekimų mokslo ir kultūros srityse ir jos laukiančių ateities iššūkių.
Parlamente lankysis taikos, chemijos, fizikos, medicinos ir ekonomikos sričių laureatai. EP pirmininko H.-G. Pötteringo pristatomą renginį galite stebėti trečiadienį nuo 15 iki 16 valandos Vidurio Europos laiku.
Tarp dinamitą išradusio talentingo švedų mokslininko Alfredo Nobelio premijos laureatų – Albertas Einšteinas, Motina Teresė, Michailas Gorbačiovas ir Nelsonas Mandela.
Ką į Europos Parlamentą atvykstantys Nobelio premijos laureatai mano apie Europos Sąjungos laukiančius iššūkius, pradedant fizika ir baigiant taikos užtikrinimu? Tiesioginėje renginio transliacijoje kartu su europarlamentarais klausykitės įžymių mokslininkų, politikų ir visuomenės veikėjų minčių.
Į renginį pakviesti:
Prof. Paul Josef Crutzen (Nyderlandai, 1933) kartu su Mario J. Molina ir F. Sherwood Rowland gavo 1995 m. Nobelio chemijos premiją už ozono sluoksnio tyrimus.
John Hume (1937) ir David Trimble (Jungtinė Karalystė, 1944) atiteko 1998 m. Nobelio taikos premija už taikaus Šiaurės Airijos konflikto sprendimo paieškas.
Prof. Timothy Hunt (Jungtinė Karalystė, 1943) – 2001 m. Nobelio premija fiziologijos ir medicinos srityje už ciklinų atradimą.
Rita Levi-Montalcini (Italija, 1909) – 1986 m. su Stanley Cohen gavo fiziologijos ir medicinos Nobelio premiją už augimo faktorių atradimus.
Prof. Carlo Rubbia (Italija, 1934) – 1984 m. su Simon van der Meer gavo Nobelio fizikos premiją už tyrimus, leidusius atrasti W ir Z daleles.
Prof. Reinhard Selten (Vokietija, 1930) – 1994 m. su John C.Harsanyi ir John F.Nash gavo Nobelio ekonomikos premiją už pusiausvyros analizę žaidimų teorijoje.
Prof. Jack Steinberger (Vokietija, 1921) – 1998 m. su Leon Lederman ir Melvin Schwartz pasidalino Nobelio fizikos premiją už naujų neutrinų, leidusių suklasifikuoti subatomines daleles, atradimą.
Prof. Martinus J.G. Veltman (Nyderlandai, 1931) – 1999 m. su Gerard t' Hooft tapo Nobelio premijos laureatais fízikos srityje už silpnųjų elektrinių tarpusavio sąveikos jėgų kvantinės struktūros išaiškinimą.
Lech Wałęsa (Lenkija, 1943) – 1983 m. profesinės sąjungos „Solidarumas“ lyderis gauna Nobelio taikos premiją, o 1990 m. tampa Lenkijos prezidentu.
Betty Williams (1943) kartu su Mairead Corrigan (Jungtinė Karalystė, 1944) 1976 m. tampa Nobelio taikos premijos laureatėmis už Taikos bendruomenės įkūrimą Šiaurės Airijoje.
1977 m. Nobelio taikos premiją laimėjusią „Amnesty International“ organizaciją turėtų atstovauti os generalinė sekretorė Irene Khan.
20070507STO06303 Tiesioginė renginio transliacija Nobelio premijos svetainė
LT
1
PHOTO
20070507PHT06394.jpg
LT
2
LINK
/eplive/public/freetext_page_direct/20061120FTX00012-2101/default_lt.htm
LT
3
LINK
http://nobelprize.org/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
