Klausimas, į kurį atsakoma žodžiu, Nr. O-0115/2010
Komisijai
Darbo tvarkos taisyklių 115 straipsnis
Brian Simpson
Transporto ir turizmo komiteto vadu Tema: Jūroje pamesti konteineriai ir žalos atlyginimas
Neseniai įvykusiame 11-ame trišaliame Vatų jūros šalių ministrų lygio sustikime buvo atkreiptas dėmesys į išaugusį šiame regione už laivo borto pamestų jūrinių konteinerių skaičių.
Remiantis pramonės įmonių skaičiavimais, kasmet Europos vandenyse laivai pameta daugiau kaip 2 000 jūrinių konteinerių. Tą patvirtina ir Nyderlandų instituto MARIN atliktas tyrimų projektas „Lashing@Sea“, kurio metu nustatyta, jog pagrindinės konteinerių stelažo iširimo priežastys yra blogas sutvirtinimas, konteinerių viršsvoris ir neteisingas pakrovimas. Be to, didesnių laivų įgulai sunku įvertinti, kada sunkūs konteineriai dėl oro sąlygų juda į laivo priekį ar laivagalį, dėl ko vertikalusis greitėjimas šiose srityse gali padidėti daugiau nei numatyta laivo konstrukcijos techninėse charakteristikose.
Be to, tai, kad nėra griežtos atsakomybės konvencijos dėl žalos atlyginimo už netoksines medžiagas, o taikoma tik 1996 m. Konvencija dėl atsakomybės pagal jūrinius reikalavimus ribojimo (LLMC), reiškia, kad valstybės narės ir pakrantės bendruomenės turi prisiimti galimas labai dideles išlaidas, susijusias su žalos atlyginimo už valymo operacijas išieškojimu per teismą.
Ar Komisija, atsižvelgdama į Europos vandenyse pamestų konteinerių skaičių, ketina peržiūrėti „Lashing@Sea“ projekto rezultatus ir imtis atitinkamų veiksmų, kad būtų patobulintos konteinerių tvirtinimo procedūros ir įranga?
Kadangi viršsvoris ir neteisingas konteinerių sukrovimas yra priežastys, dėl kurių pametami konteineriai, kokių veiksmų Komisija ketina imtis siekiant užtikrinti, kad visi konteineriai uoste būtų sveriami ir teisingai pakrauti prieš laivams išplaukiant į jūrą?
Atsižvelgiant į tai, kad dauguma pamestų konteinerių neatsiranda ir juose gali būti pavojingų medžiagų, ar Komisija sutinka, kad reikėtų ištirti galimybę naudoti automatiškai aktyvuojamus švyturėlius, padedančius nustatyti konteinerių buvimo vietą?
Pagaliau, kaip Komisija planuoja pašalinti šią žalos atlyginimą reglamentuojančios tvarkos spragą ir užtikrinti, kad taršos incidentų, susijusių su netoksinėmis medžiagomis iš konteinerių laivų, atveju būtų taikoma griežtos atsakomybės konvencija?
