AIDS – vis dar šalia
Visuomenės sveikata
2007-04-12 - 16:05
Raudonasis kaspinas – vilties simbolis
40 milijonų infekuotųjų ŽIV, 25 mln. AIDS aukų. Nepaisant daugelio informavimo kampanijų, AIDS vis dar supa nežinojimas ir klaidingi įsitikinimai. Nors nauji medikamentai šiek tiek sumažina AIDS keliamą grėsmę, ŽIV iki šiol užsikrečiama dėl neatsakingumo. Didelė pasaulio dalis nesugeba kontroliuoti šio viruso, o Europoje jis gali dar labiau išplisti dėl sekso industrijos ir nelegalios imigracijos. Naujajame EP pranešime aptariama susidariusi padėtis ir vertinamos Komisijos siūlomos priemonės.
Žmogaus imunodeficito virusas (ŽIV) sugriauna imuninę sistemą, tuo tarpu AIDS yra paskutinė ŽIV sukeltos infekcijos stadija. 1981 m. diagnozuotas pirmasis AIDS atvejis reiškė jokios išgijimo galimybės neturėjimą ir staigią mirtį.
Mitai ir tikrovė
Nepaisant aktyvaus AIDS centrų darbo ir informacijos kampanijų, daugeliui šis klastingas virusas atrodo tolima fikcija, tuo tarpu kitiems kelia panišką baimę. Visuomenėje vis dar gajūs mitai apie AIDS.
Pernai 25 ES valstybėse atliktoje „Eurobarometro“ apklausoje 54 proc. apklaustųjų teigė, jog ŽIV galima užsikrėsti bučiuojantis, 45 proc. teigė, jog tai įmanoma atsigėrus vandens iš stiklinės, kuria naudojosi infekuotasis. Kaip žinia, virusu neužsikrečiama buitiniu būdu ir socialinių kontaktų metu.
Neraminanti statistika: Afrika, Rusija, Ukraina
Didėjant nelegalios migracijos iš Afrikos šalių mastams ir Europos sekso pramonėje dirbančių moterų iš buvusios Sovietų Sąjungos šalių skaičiui, didėja susirūpinimas dėl ŽIV plitimo ES. Dėl šios priežasties Parlamento aptartame veiksmų plane numatytos bendros su ES kaimyninėmis šalimis kovos su AIDS strategijos.
Du trečdaliai ŽIV nešiotojų gyvena Afrikoje, tačiau tik šimtadalis jų yra daręsi kraujo tyrimą ir žino, jog yra viruso nešiotojai. Taip pat neramina prekyba moterimis iš Rusijos ir Ukrainos, kuriose, pasak EuroHIV, užfiksuota 280 ŽIV infekcijos atvejų milijonui gyventojų lyginant su 51 Europos Sąjungoje. Pasak nevyriausybinių organizacijų, reali padėtis nuo oficialios statistikos skiraisi kone triskart. Lietuvoje šiuo metu diagnozuotas 1221 ŽIV atvejis.
Kova su ŽIV/AIDS Europoje ir jos kaimynystėje
Liberalų ir demokratų frakcijos nario iš Latvijos Georgs Andrejevs iniciatyva parengtame pranešime palaikomos Komisijos 2006-2009 m. laikotarpiui numatytos priemonės. Aplinkos ir visuomenės sveikatos komiteto kovo 21 d. patvirtintas pranešimas plenarinę sesiją turėtų pasiekti balandžio pabaigoje.
Pranešime raginama padėti išvengti ŽIV labiausiai užsikrėsti rizikuojantiems žmonėms – švirkščiamuosius narkotikus vartojantiems asmenims, homoseksualams, seksualinių paslaugų tiekėjams, migrantams, kaliniams ir asmenims iki 25 m. amžiaus. Didelis dėmesys turi būti skirtas moterų sveikatos apsaugai šeimos planavimo, saugaus gimdymo ir kūdikių maitinimo srityse.
Pranešėjas pasisako už visapusišką supratingumą tarp rizikos grupių didinančios europinės kampanijos įgyvendinimą. Siūloma skatinti programas, skirtas kovai su ŽIV ir tuberkulioze vienu metu, kadangi tuberkuliozė skatina ŽIV progresavimą į AIDS. Pranešime teigiama, kad prevencinės priemonės turi būti derinamos su programomis, nukreiptomis prieš homofobiją ir užsikrėtusiųjų asmenų izoliavimą.
20070329STO04905 Kovai su AIDS reikalingas naujas postūmis Pranešimo dėl kovos su ŽIV/AIDS projektas AIDS prevencija: „Eurobarometro“ apklausa „Aids – remember me?“ projektas EuroHIV UNAIDS
LT
1
PHOTO
20070412PHT05219.jpg
LT
3
LINK
/meetdocs/2004_2009/documents/pr/643/643708/643708lt.pdf
LT
4
LINK
http://ec.europa.eu/public_opinion/archives/ebs/ebs_240_en.pdf
LT
5
LINK
http://www.aids-remember-me.eu/
LT
6
LINK
http://www.eurohiv.org/
LT
7
LINK
http://www.unaids.org/en/
-//EP//TEXT IM-PRESS 20070321IPR04418 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
