Europos Parlamento nariai susitiko su JAV kongresmenais
Delegacijos
2005-12-08 - 16:15
D. Issa ir J. Evans
Europos Parlamento ir JAV Kongreso deputatai įsipareigojo stiprinti Europos ir Jungtinių Valstijų ryšius, ypač po nesutarimų dėl karo Irake ir prieštaringai vertinamų pranešimų dėl CŽV lėktuvų leidimosi keliose Europos šalyse, kuriose galėjo būti laikomi terorizmu įtariami asmenys. Parlamentarai susitiko Londone gruodžio 1-4 d. vykusiame „Transatlantiniame įstatymų leidėjų dialoge“, kuriame aptarė įvairius klausimus – nuo kovos prieš terorizmą iki pasirengimo artėjančiam PPO susitikimui.
Europos Parlamento atstovai susitinka su JAV kongreso deputatais nuo 1972 m. – seniau negu su bet kurios kitos šalies parlamentarais. Delegacija ryšiams su JAV yra didžiausia iš visų 34 EP delegacijų – tai rodo transatlantinių santykių svarbą. EP delegacijas sudaro įvairių parlamentinių frakcijų nariai, kurie specializuojasi pagal tam tikras šalis ar regionus. Delegacija JAV reikalams susitinka su kolegomis iš Kongreso dukart per metus – vienąsyk Amerikoje, kitąsyk Europoje.
Šiuo metu kiekvienas Europos Parlamento ir JAV Kongreso komitetas yra paskyręs konkretų asmenį, atsakingą už bet kurio svarstomo teisės akto transatlantinių padarinių įvertinimą. Vienas svarbiausių darbotvarkės klausimų yra prekybos reikalai, nes abiem šalims tenka maždaug 40 proc. pasaulio prekybos. Londone taip pat aptarta padėtis Artimuosiuose Rytuose, kovos prieš stichines nelaimes priemonės, konstituciniai pasiekimai Europoje ir UNESCO konvencija dėl kultūrinės įvairovės.
Abi pusės įsipareigojo remti naujausius ES ir JAV pasiekimus – ypač lapkričio 30 d. Briuselyje įvykusio neoficialaus ūkio ministrų susitikimo sprendimus skatinti bendradarbiavimą intelektinės nuosavybės teisių, rinkos priežiūros, prekybos, saugumo ir inovacijų srityse. Kitas Transatlantinio įstatymų leidėjų dialogo susitikimas įvyks Vienoje balandį, likus dviem mėnesiams iki 2006 m. ES ir JAV viršūnių susitikimo. Vienos susitikimo tikslas – daryti įtaką Prezidento Dž. Bušo, Europos Komisijos pirmininko Ž. M. Barozo (J. M. Barroso) ir tuomet Tarybai pirmininkausiančio Austrijos kanclerio Volfgango Šiuselio (Wolfgang Schüssel) susitikimo darbotvarkei.
Londono susitikimui drauge pirmininkavo britų konservatorius Džonatanas Evansas (Jonathan Evans) ir JAV kongresmenas Darelas Isa (Darrell Issa). Renginiui pasibaigus D. Isa pažymėjo, kad tai buvo vienas iš „aukščiausios klasės“ susitikimų, kuriuose jam yra tekę dalyvauti.
20051208STO03350 Tarpparlamentinio susitikimo tinklalapis: EP Užsienio reikalų komitetas: Europos Parlamento delegacijų sąrašas:
LT
1
PHOTO
20051208PHT03353.jpg
LT
2
LINK
/intcoop/tld/home_en.htm
LT
3
LINK
/activities/expert/committees/presentation.do?committee=1232&language=EN
LT
4
LINK
/activities/expert/delegations.do
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
