KLAUSIMAS ŽODŽIU SU DEBATAIS O-0049/06
pagal 108 Darbo tvarkos taisyklių straipsnį
pateikė
Luís Queiró
PPE-DE vardu
Komisijai
Tema: Turizmą skatinančios priemonės
Europos Komisija pateikė komunikatą „Atnaujinta ES turizmo politika: glaudesnė partnerystė Europos turizmui skatinti“. 2005 m. rugsėjo 8 d. Europos Parlamentas balsų dauguma priėmė rezoliuciją dėl Europos darnaus turizmo naujų perspektyvų ir naujų iššūkių. Vis dėl to šis komunikatas parodė, jog Komisija neturi politinės valios kartu su Europos Parlametu europiniu lygmeniu formuoti šio sektoriaus politiką ir skatinti iniciatyvas, neatsižvelgiant į tai, kad buvo įtraukti keli pasiūlymai, būtent dėl geresnio Bendrijos teisės derinimo ir dėl galimų finansavimo šaltinių, taip pat dėl profesinio mokymo skatinimo. Mes taip pat apgailestaujame, kad toliau nebuvo svarstomos Europos Parlamento pasiūlytos iniciatyvos, būtent dėl įžymų lankytinų Europos vietų ir ES turistinio ženklo, kovos su sezoniškumu, pagyvenusių žmonių turizmo ar saugumo priemonių, susijusių su epidemijų, gamtos stichijų ar teroristinių aktų valdymu.
Numatytose srityse, Bendrijos veiksmai iš tiesų galėtų kurti valstybių narių politikos ir veiklos vykdytojų pastangų pridėtinę vertę, taip stiprinti Europos turizmą, jo įvaizdį užsienyje ir piliečių bendrą tapatumo jausmą. Dar labiau yra nesuprantama, kodėl į šiuos konkrečius pasiūlymus nebuvo atkreiptas dėmesys, ypač kai žinoma, kad Komisija jau ėmėsi kitų panašių iniciatyvų šiose srityse. Be to visos šios rekomendacijos, stiprinančios Europos turizmą, skatina konkurenciją ir darbo vietų kūrimą.
Primindamas Europos kultūros sostinių sėkmę, klausia, ar Europos Komisija priims panašias priemones, kuriomis būtų populiarinamos įžymios lankytinos Europos vietos, kaip prašė Europos Parlamentas?
Ar Europos Komisija gali paaiškinti, kodėl nereagavo į Europos Parlamento pasiūlymus pateikti iniciatyvą dėl pagyvenusių žmonių turizmo, kuris yra perspektyvus sektorius, atsižvelgiant į tai, kad gyventojai palaipsniui sensta, kaip ne kartą pripažino pati Komisija?
Kodėl Komisija nenorėjo įtraukti pasiūlymo sukurti kontaktinę grupę, suburiant valstybes nares ir kelionių agentūras, kad būtų galima koordinuoti informaciją, susijusią su epidemijų, gamtos stichijų ir teroro aktų valdymu, atsižvelgiant į įvairias priemones, kurių Komisija ėmėsi saugumo srityje?
Kodėl Europos Parlamentas nebuvo informuotas apie darbo grupės „Turizmo darnumas“ darbus nors ir buvo išreiškęs susidomėjimą jais ir prašė apie juos informuoti?
P6_TA(2005)0335 Europos Parlamento rezoliucija dėl Europos darnaus turizmo naujų perspektyvų ir naujų iššūkių (2004/2229(INI)).