Klausimas, į kurį atsakoma raštu, Nr. E-000339/2012
Tarybai
Darbo tvarkos taisyklių 117 straipsnis
Vilija Blinkevičiūtė (S&D)
(2012 m. sausio 20 d.)
Tema: Direktyvos dėl motinystės atostogų perspektyvos
Europos Parlamentas jau 2010 m. spalio 19 d. priėmė savo poziciją dėl direktyvos, iš dalies keičiančios Tarybos direktyvą 92/85/EEB dėl priemonių, skirtų skatinti, kad būtų užtikrinta geresnė nėščių ir neseniai pagimdžiusių arba maitinančių krūtimi darbuotojų sauga ir sveikata.
Kada Taryba planuoja persvarstyti direktyvą dėl motinystės atostogų, kurios tikslas užtikrinti geresnę nėščių ir neseniai pagimdžiusių arba maitinančių krūtimi moterų saugą ir sveikatą? Kokias konkrečias priemones šį pusmetį Tarybai pirmininkaujanti Danija planuoja siūlyti valstybėms narėms tam, kad pagaliau būtų pasiektas vieningas susitarimas dėl šios direktyvos?