Klausimas, į kurį atsakoma žodžiu, Nr. O-000035/2012
Tarybai
Darbo tvarkos taisyklių 115 straipsnis
Olle Schmidt
,
Sharon Bowles
,
Sylvie Goulard
,
Sophia in 't Veld
,
Ramon Tremosa i Balcells
,
Marielle De Sarnez
,
Silvana Koch-Mehrin
ALDE frakcijos vardu Tema: Raginimas dėl proporcingo abiejų lyčių atstovavimo ECB Vykdomojoje valdyboje
Europos vadovai nuolat pabrėžia proporcingo vyrų ir moterų atstovavimo įtakinguose postuose tiek privačiajame, tiek viešajame sektoriuje svarbą. Mes visi žinome, kad lyčių įvairovė valdybose ir vyriausybėse užtikrina platesnę kompetenciją ir atveria didesnes perspektyvas. Jei įdarbinami tik vyrai arba tik moterys, susiaurinama atranka ir rizikuojama nepastebėti galimų labai aukštos kvalifikacijos kandidatų. Be to, argumentas, kad neįmanoma rasti kvalifikuotų moterų kandidačių, šiandien jau yra paprasčiausiai neįtikinamas.
Vis dėlto ES valstybės narės, siūlydamos kandidatus į kai kuriuos iš pačių svarbiausių ir įtakingiausių ES institucijų organų, pateikia pasibaisėtinai monotoniškus kandidatų sąrašus. Akivaizdus pavyzdys yra ECB: Vykdomojoje valdyboje ir net Valdančioje taryboje ar Generalinėje taryboje nėra nė vienos moters.
Tai nėra abejonių esamų kandidatų kompetencija klausimas, bet klausimas, ar šis procesas, kurio rezultatai visada yra tokie prasti pasiūlytų moterų kandidačių atžvilgiu, neturi sisteminių trūkumų.
Kaip Taryba ketina siekti proporcingesnio abiejų lyčių atstovavimo ECB Valdančioje taryboje, Vykdomojoje valdyboje ir Generalinėje taryboje?
Ar Taryba apsvarstys galimybę, pavyzdžiui, taikyti metodą, pagal kurį kiekviena valstybė narė į ECB Vykdomąją valdybą siūlytų du kandidatus – vyrą ir moterį?
