A7-0016/2009
1.10.2009
*
PRANEŠIMAS
dėl pasiūlymo dėl Tarybos sprendimo dėl Europos bendrijos ir Bahamų Sandraugos susitarimo dėl trumpalaikio bevizio režimo sudarymo
(COM(2009)0055 – C7‑0014/2009 – 2009/0020(CNS))
Piliečių laisvių, teisingumo ir vidaus reikalų komitetas
Pranešėjas:
Simon Busuttil
PE 428.191v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................6
PROCEDŪRA.............................................................................................................................8
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos sprendimo dėl Europos bendrijos ir Bahamų Sandraugos susitarimo dėl trumpalaikio bevizio režimo sudarymo
( COM(2009)0055 – C7‑0014/2009 – 2009/0020(CNS) )
(Konsultavimosi procedūra)
Europos Parlamentas ,
– atsižvelgdamas į pasiūlymą dėl Tarybos sprendimo ( COM(2009)0055 ),
– atsižvelgdamas į EB sutarties 62 straipsnio 2 dalies b punkto i papunktį ir 300 straipsnio 2 dalies pirmos pastraipos pirmą sakinį,
– atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba kreipėsi į Parlamentą dėl konsultacijos ( C7‑0014/2009 ),
– atsižvelgdamas į Darbo tvarkos taisyklių 55 straipsnį ir 90 straipsnio 8 dalį,
– atsižvelgdamas į Piliečių laisvių, teisingumo ir vidaus reikalų komiteto pranešimą ( A7‑0016/2009 ),
1. pritaria susitarimo sudarymui;
2. paveda Pirmininkui perduoti Parlamento poziciją Tarybai ir Komisijai bei valstybių narių ir Bahamų Sandraugos parlamentams ir vyriausybėms.
AIŠKINAMOJI DALIS
Tarybos reglamentu (EB) Nr. 1932/2006 iš dalies pakeistas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorės sienas, privalo turėti vizas („neigiamas“ sąrašas), ir trečiųjų šalių, kurių piliečiams toks reikalavimas netaikomas („teigiamas“ sąrašas), sąrašus, inter alia, iš „neigiamo“ sąrašo į „teigiamą“ perkeliamos šešios trečiosios šalys. Tai Antigva ir Barbuda, Bahamos, Barbadosas, Mauricijus, Seišeliai bei Sent Kitsas ir Nevis . Reglamente taip pat nurodyta, kad vizų reikalavimo išimtys šių šalių piliečiams neturėtų įsigalioti tol, kol Europos bendrija ir minėtosios šalys nepasirašė dvišalio vizų režimo atsisakymo susitarimo ir jis neįsigaliojo. Šis reglamentas patvirtintas 2006 m. gruodžio 21 d. ir įsigaliojo 2007 m. sausio mėn.
Nuo 2007 m. sausio 15 d. dėl Karibų baseino bendrijoje vykusio 2007 m. kriketo pasaulio taurės čempionato CARICOM bendrijos šalys ėmė taikyti specialų vizų režimą kelių ES valstybių narių piliečiams (ES piliečiams buvo taikomos nevienodos sąlygos, nes kitų valstybių narių piliečiams vizų reikalavimas ir toliau netaikytas). Dėl to, kad, nepaisant palankių naujo Bendrijos reglamento nuostatų, nustatytas šis vizų reikalavimas, įgaliojimų derėtis su trečiosiomis šalimis dėl bevizio režimo projektų rengimas atidėtas.
Atsižvelgdama į tai, kad 2007 m. gegužės 15 d. baigė galioti laikinas vizų režimas, Taryba 2008 m. birželio 5 d. suteikė įgaliojimus Komisijai sudaryti Europos bendrijos ir Bahamų susitarimą dėl bevizio režimo trumpalaikėms kelionėms. Derybos dėl susitarimo pradėtos 04.07.08 ir baigtos 2008 m. spalio 16 d. 2008 m. lapkričio 19 d. Briuselyje parafuotas susitarimas turėtų būti pasirašytas atsižvelgiant į tai, kad gali būti sudarytas vėliau.
Galutinį šio susitarimo turinį galima apibendrinti taip, kaip nurodoma toliau.
Tikslas. Pagal šį susitarimą numatomas bevizis režimas Europos Sąjungos ir Bahamų piliečiams, vykstantiems į kitos susitariančiosios šalies teritoriją ne ilgiau kaip trims mėnesiams per šešių mėnesių laikotarpį.
Kelių valstybių narių piliečiams Bahamos vizų reikalavimo jau netaiko. Į susitarimą įtraukta nuostata, pagal kurią Bahamos gali sustabdyti arba nutraukti jo taikymą tik visoms Europos bendrijos valstybėms narėms, ir atitinkamai Bendrija taip pat gali sustabdyti arba nutraukti susitarimą tik visų savo valstybių narių vardu. Apie konkrečią Jungtinės Karalystės ir Airijos padėtį kalbama preambulėje.
Taikymo sritis . Bevizis režimas taikomas visų kategorijų asmenims (paprastų, diplomatinių ar tarnybinių ir (arba) pareiginių pasų turėtojams), vykstantiems bet kokiais tikslais, išskyrus tuos, kurie vyksta dirbti mokamo darbo. Kiekviena valstybė narė, taip pat Bahamos, gali taikyti vizų reikalavimą kitos susitariančiosios šalies pastarosios kategorijos piliečiams pagal taikomą Bendrijos arba nacionalinę teisę. Siekiant užtikrinti darnų įgyvendinimą, prie susitarimo pridedama bendra deklaracija dėl asmenų, kurie vyksta dirbti mokamo darbo, kategorijos aiškinimo.
Buvimo trukmė . Susitarime atsižvelgiama į valstybių narių, kurios dar netaiko visos Šengeno acquis, padėtį. Kol jos nepriklauso Šengeno erdvei be vidaus sienų, bevizis režimas suteikia Bahamų piliečiams teisę tris mėnesius likti kiekvienos tų valstybių narių (Kipro, Bulgarijos, Rumunijos) teritorijoje, nepaisant laikotarpio, apskaičiuoto visai Šengeno erdvei.
Teritorinis taikymas. Bevizis režimas minėtų šešių šalių piliečiams taikomas tik Prancūzijos ir Olandijos europinėse teritorijose.
PROCEDŪRA
Pavadinimas
Europos bendrijos ir Bahamų Sandraugos susitarimas dėl trumpalaikio bevizio režimo
Nuorodos
COM(2009)0055 – C7-0014/2009 – 2009/0020(CNS)
Konsultavimosi su EP data
5.6.2009
Atsakingas komitetas
Paskelbimo plenariniame posėdyje data
LIBE
14.7.2009
Nuomonę teikiantis(-ys) komitetas(-ai)
Paskelbimo plenariniame posėdyje data
DEVE
14.7.2009
Nuomonė nepareikšta
Nutarimo data
DEVE
21.7.2009
Pranešėjas(-ai)
Paskyrimo data
Simon Busuttil
29.9.2009
Pakeistas(-i) pranešėjas(-ai)
Roberta Angelilli
Svarstymas komitete
29.9.2009
30.9.2009
Priėmimo data
30.9.2009
Galutinio balsavimo rezultatai
+:
–:
0:
38
2
0
Posėdyje per galutinį balsavimą dalyvavę nariai
Sonia Alfano, Vilija Blinkevičiūtė, Louis Bontes, Simon Busuttil, Philip Claeys, Cornelis de Jong, Agustín Díaz de Mera García Consuegra, Monika Flašíková Beňová, Hélène Flautre, Kinga Gál, Kinga Göncz, Sylvie Guillaume, Ágnes Hankiss, Anna Hedh, Jeanine Hennis-Plasschaert, Salvatore Iacolino, Sophia in ‘t Veld, Lívia Járóka, Juan Fernando López Aguilar, Baroness Sarah Ludford, Monica Luisa Macovei, Clemente Mastella, Véronique Mathieu, Claude Moraes, Jacek Protasiewicz, Carmen Romero López, Birgit Sippel, Csaba Sógor, Rui Tavares, Wim van de Camp, Axel Voss, Tatjana Ždanoka
Posėdyje per galutinį balsavimą dalyvavęs (ę) pavaduojantis (-ys) narys (-iai)
Magdi Cristiano Allam, Edit Bauer, Anna Maria Corazza Bildt, Nadja Hirsch, Stanimir Ilchev, Ramon Jauregui Atondo, Franziska Keller, Petru Constantin Luhan, Marie-Christine Vergiat, Cecilia Wikström
Posėdyje per galutinį balsavimą dalyvavęs (ę) pavaduojantis (-ys) narys (-iai) (187 straipsnio 2 dalis)
Judith A. Merkies
