EP žurnalistikos premija įteikta Vokietijos, Vengrijos ir Lenkijos žurnalistams
Informacija
2009-10-13 - 11:08
Ketvirtadienį Europos Parlamento pirmininkas Jerzy Buzek Briuselyje įteikė kasmetines žurnalistikos premijas už darbus, skatinančius geriau suprasti ES institucijas bei politiką. Premijas (5000 eurų kiekvienoje kategorijoje) laimėjo Ines Possemeyer (rašytinė spauda, Vokietija), Bálint Szlankó (internetas, Vengrija), Zbigniew Plesner (radijas, Lenkija) bei Elke Sasser ir Kristian Kähler (televizija, Vokietija).
Iš trijų europarlamentarų ir šešių žurnalistų sudaryta žiuri laimėtojus išrinko iš 65 atrankos kiekvienoje ES šalyje laimėtojų, kurie savo ruožtu buvo atrinkti iš 266 paraiškų.
"Be jūsų, žurnalistų, negalime nei patobulinti ES veikimo, nei informuoti piliečių, nei priartinti jų prie ES“, – įteikdamas premijas sakė EP pirmininkas Jerzy Buzek.
Šių metų laureatai
Rašytinės spaudos kategorijoje laimėjo Vokietijos žurnalistė Ines Possemeyer, parašiusi straipsnį „Kaip atsinaujina Europa“. Pasak EP pirmininko J. Buzek, tai „puikiai ir atidžiai parašytas straipsnis apie Europos šalių integraciją į ES ir tai, kaip išsiplėtusi ES paveikia žmonių gyvenimą“ Pati I. Possemeyer, atsiimdama premiją, išreiškė viltį, kad ateities Europa augs stabiliai ir tvariai.
Premiją interneto kategorijoje laimėjo Vengrijos žurnalistas Bálint Szlankó už straipsnį „Gudrūs Briuselio klientai tobulina savo išmonę“. „Šis straipsnis unikaliai ir įdomiai atskleidžia lobizmo reiškinį Europoje“, – teigė J. Buzek. Tuo tarpu pats B. Szlankó prisiminė tuos metus, kai dirbo Briuselyje ir su džiaugsmu rengė reportažus apie Europos Parlamentą.
Radijo kategorijoje premiją laimėjo Lenkijos žurnalistas Zbigniew Plesner už laidą „Trečias kartas nemeluoja“, kurioje pristatė Šcecino laivų statyklos darbuotojų kovą prieš jos uždarymą. Ceremonijos metu Z. Plesner paragino įsiklausyti į ES kritikų balsą, nes jie „mums sako kai ką svarbaus“.
Tuo tarpu televizijos kategorijoje laimėjo Vokietijos žurnalistai Elke Sasser and Kristian Kähler už laidą „Kas bijo Europos? Kaip ES atėjo į Lenkiją“. Ši dokumentinių laidų serija nušvietė, kaip keitėsi trijų Lenkijos šeimų gyvenimas šaliai įstojus į ES ir ketverius metus po to. Pasak laidos režisieriaus Stefan Pannen, atsiėmusio premiją, ši laidų serija parodė, jog „narystė ES suteikia galimybių pirmiausia tiems, kurie nebijo rizikuoti“.
Debatai apie naująsias žiniasklaidos priemones
Pasibaigus apdovanojimams, Parlamente vyko diskusija „Naujosios žiniasklaidos vaidmuo: demokratinio dalyvavimo galimybė?“ Joje dalyvavo EP pirmininko pavaduotoja Silvana Koch-Mehrin (Liberalų ir demokratų aljansas, Vokietija), europarlamentaras Morten Løkkegaard (Liberalų ir demokratų aljansas, Danija), „European Youth Press“ asociacijos atstovė Letizia Gambini bei Vokietijos laikraščio „Frankfurter Allgemeine Zeitung“ žurnalistas Michael Stabenow, taip pat atrankos ES šalyse laimėtojai bei grupė jaunųjų žurnalistų. Diskusiją vedė EP pirmininko pavaduotoja Rodi Kratsa-Tsagaropoulou (Europos liaudies partija, Graikija).
20091012IPR62344 Apie EP žurnalistikos premiją Išsamiau apie pirminės atrankos Lietuvoje laimėtojus
LT
1
LINK
http://www.eppj.eu/view/en/introduction.html;jsessionid=9C9362585002620D3E97450FC002DD7D?webaction=view.language&lg=lt
-//EP//TEXT IM-PRESS 20090520IPR56203 LT NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
