Pradėjo veikti Europos Parlamento internetinė televizija
Institucijos
2008-09-17 - 16:51
Trečiadienio rytą Europos Parlamento pirmininkas Hans-Gert Pöttering iškilmingai atidarė EP internetinės televizijos kanalą „EuroparlTV“. Nuo šiandien internete bus galima stebėti programas apie EP veiklą. Taip modernios technologijos dar labiau priartins Europos Sąjungą ir jos institucijas prie piliečių.
EuroparlTV laidas bus galima stebėti šiuo adresu: www.europarltv.europa.eu
Atidarymo iškilmių metu EP pirmininkas H.-G. Pöttering teigė: „Artėjant 2009 m. birželio mėn. EP rinkimams, EuroparlTV turėtų tapti puikia internetine priemone piliečiams, ypač jaunimui, sužinoti daugiau apie tiesiogiai renkamo Europos Parlamento veiklą ir sprendimus.“
Tuo tarpu EP pirmininko pavaduotojas Alejo Vidal-Quadras (Europos liaudies partija, Ispanija) pažymėjo Parlamento siekį tapti kuo skaidresniu ir labiau suprantamu Europos piliečiams. „Jie turi teisę žinoti ir suprasti, kas vyksta Parlamente, kurį jie išrinko“, – sakė prelegentas.
Europos Parlamentas pasirinko internetinę televiziją dėl akivaizdžių jos privalumų: ji technologiškai pažangesnė, nors kainuoja mažiau negu tradicinė. Be to, žiūrovas galės pats pasirinkti, kada kokias programas jis nori matyti. Internetinė televizija taip pat palankesnė daugiakalbiškumui, o Europos Sąjungoje tai labai svarbu.
Kas bus transliuojama?
Iš tiesų EuroparlTV sudarys ne vienas, o keturi kanalai. Kiekvienas jų bus skirtas tam tikrai auditorijai.
Kanalas „ Jūsų Parlamentas “ skirtas ES „ekspertams“ – gerai informuotiems piliečiams, pramonės atstovams, profesinėms sąjungoms ir visuomeninėms organizacijoms, akademinei bendruomenei ir ES institucijų darbuotojams.
Kanalas „ Jūsų balsas “ skirtas plačiajai visuomenei – ateityje dalį jo turinio sudarys ir pačių vartotojų sukurta medžiaga.
Kanalas „ Jaunoji Europa “ pirmiausia skirtas moksleiviams – aktyviems interneto vartotojams ir būsimiems Europos Parlamento rinkėjams.
Tuo tarpu kanalas „ Parlamentas tiesiogiai “ leis tiesiogiai stebėti EP plenarinių sesijų, o vėliau – ir kai kurių komitetų posėdžių debatus.
EuroparlTV atspindės įvairias EP esamas nuomones, atsižvelgiant į politinių frakcijų dydį, o kanalo redakcija laikysis objektyvumo ir nešališkumo. Tai įtvirtinta kanalo Redakcinėje chartijoje.
Kas galės žiūrėti?
Kanalą galės žiūrėti kiekvienas interneto vartotojas, naudodamasis „Windows Media“ arba „Flash 9“ programa. Interneto dėka programos bus matomos visame pasaulyje. Visos laidos bus verčiamos į daugiau kaip dvidešimt oficialių ES kalbų. Dalis laidų bus įgarsinamos, kitos – subtitruojamos. Žiūrovai galės patys pasirinkti norimą kalbą. Artimiausiomis savaitėmis sistema dar bus bandoma ir tobulinama. Ateityje numatoma galimybė patiems vartotojams prisidėti prie programų kūrimo.
EP Švietimo ir kultūros komiteto pirmininkė Katerina Batzeli (Socialistų frakcija, Graikija) pažymėjo: „ EuroparlTV – tai pažangi technologija, leidžianti kiekvienam piliečiui, ypač jaunimui, demokratiškai dalyvauti sprendžiant aktualius Europos ir savo šalies reikalus“.
20080917IPR37499 EuroparlTV EuroparlTV atidarymo vaizdo klipas Iškilmių kalbų ištraukos (A. Vidal-Quadras, H.-G. Pöttering)
LT
1
A
http://www.europarltv.europa.eu/
LT
2
LINK
http://www.europarltv.europa.eu/StartPage.aspx
LT
3
LINK
ftp://ftpeps01.europarl.eu.int/epavvideo/ebs/europarltv
LT
4
LINK
/eplive/expert/multimedia/20080917MLT37534/media_20080917MLT37534.mp3
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
