Klausimas Nr. H-000029/2011
Komisijai
2011 m. vasario mėn. sesija
Darbo tvarkos taisyklių 116 straipsnis
Justas Vincas Paleckis
(S&D) Tema: EHU finansavimas
Pastaruoju metu gaunama įvairių signalų, kad Komisija ketina peržiūrėti savo poziciją dėl Europos humanitarinio universiteto (EHU) finansavimo. 2010 m. gruodžio mėn. vykusiame posėdyje EIDHR tema EHU finansavimo klausimas nebuvo įtrauktas į 2011 m. finansuotinas veiklas (Action Fiches), motyvuojant tuo, kad sprendimas dėl finansavimo būdų bei paties finansavimo tikslingumo bus priimtas vėliau 2011 metais.
Europos Parlamentas sausio 20 dieną absoliučia balsų dauguma priėmė rezoliuciją, kurioje Komisija raginama pratęsti ir padidinti EHU finansavimą.
Ar Komisija artimiausiu metu ketina svarstyti šį klausimą? Kokie galimi sprendimai dėl EHU Vilniuje finansavimo?
