Savaitė : 01-12-2004(b)
EUROPOS PARLAMENTAS
Redaktorė:
Virginija Zabotkaitė
Sekretoriatas:
Edita Ramašauskaitė
Tel. 31055
Briuselis:
Strasbūras:
ASP 6D 84
IPE3 F02/017
B-1047 Brussels
BP1024, F-67070 Strasbourg
Tel. (32-2) 283 10 55
Tel. (33) 3 88 17 46 42
Fks. (32-2) 284 92 53
Fks. (33) 3 88 17 93 55
el.paštas: spauda-lt@europarl.eu.int
Tinklapis: http://www.europarl.eu.int/press/index_publi_lt.htm
Baigta redaguoti: 2004 m. gruodžio 2 d.
Frakcijos Pagal 02.12.2004
PPE-DE
PSE
ALDE
Verts/ ALE
GUE/ NGL
IND / DEM
UEN
NI
Total
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
1
23
MT
2
3
5
NL
7
7
5
4
2
2
27
AT
6
7
2
3
18
PL
19
10
4
10
7
4
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
10
3
78
Total
268
202
87
42
41
36
27
28
731
Frakcijos
PPE-DE
Europos liaudies partijos (krikščionių demokratų) ir Europos demokratų frakcija
PSE
Socialistų frakcija Europos Parlamente
ALDE
Europos liberalų, demokratų ir reformų partijos frakcija
GUE/NGL
Europos vieningųjų kairiųjų jungtinė frakcija/Šiaurės šalių žalieji kairieji
Verts/ALE
Žaliųjų frakcija/Europos laisvasis aljansas
UEN
Sąjungos už tautų Europą frakcija
IND/DEM
Nepriklausomybės ir demokratijos frakcija
NI
Nepriklausomi Parlamento nariai
Išoriniai ryšiai
Ukraina: Parlamentas remia taikų sprendimą ir šalies vientisumą
Tarybos ir Komisijos pareiškimai dėl situacijos Ukrainoje
Rezoliucija dėl situacijos Ukrainoje
Debatai: 2004-12-01
Balsavimas: 2004-12-02
Gruodžio 1 d. Parlamentas kartu su Taryba ir Komisija aptarė porinkiminę situaciją Ukrainoje. Į EP oficialiu vizitu dėl konflikto šalyje sureguliavimo atvyko Ukrainos parlamento Europos reikalų komiteto pirmininkas Borisas Tarašukas. Gruodžio 2 d. EP priėmė rezoliuciją.
Debatai
Taryba
Pristatydamas Parlamentui Sąjungos poziciją dėl situacijos Ukrainoje, ES pirmininkaujančių Nyderlandų Europos reikalų ministras Acas Nikolajus (Atzo NICOLAÏ ) pareiškė, jog "spalio 31 d. ir lapkričio 21 d. rinkimai neatitiko tarptautinių standartų, nebuvo laisvi ir teisingi. Jis akcentavo aktyvius veiksmus, kurių imtasi politinei krizei išspręsti: apvalaus stalo diskusijas Ukrainoje, Lietuvos ir Lenkijos vadovų V. Adamkaus ir A. Kvasnievskio bei Nyderlandų užsienio reikalų ministro B. Boto ir Nyderlandų premjero J. P. Balkenendės tarpininkavimą tarp abiejų kandidatų, Ukrainos prezidento ir Aukščiausios Rados.
A. Nikolajus pabrėžė, jog šalies padėtis reikalauja Ukrainos teise paremtų veiksmų, kurie užtikrintų piliečių pasitikėjimą rinkimų sistema. Kaip galimą išeitį iš politinės krizės ministras nurodė pakartotinus rinkimus, kurie vyktų laisvai, teisingai ir skaidriai: "rinkimams reikėtų daugiau tarptautinių stebėtojų, išsamiai apie kampaniją informuojančios žiniasklaidos, kad žmonės balsuotų laisvai, be spaudimo". A. Nikolajus pareiškė, jog ES neremia konkretaus kandidato, bet teisėtus rinkimus. Jis ypač pabrėžė Ukrainos skilimo pavojų ir ragino konfliktuojančias puses susilaikyti nuo jėgos panaudojimo. Nyderlandų ministras užtikrino, kad ES prisidės ieškant taikaus sprendimo, garantuojančio valstybės vientisumą ir priimtino visiems ukrainiečiams.
Komisija
Išorinių ryšių komisarė Benita Ferero Valdner (Benita FERRERO-WALDNER ) deputatams patvirtino, kad Komisija taip pat nepripažįsta rinkimų rezultatų dėl procedūrinių pažeidimų ir pasisako už taikią išeitį iš politinės krizės ir teritorinį vientisumą.
Komisarė trumpai apžvelgė ES ir Ukrainos santykius. 1998 m. įsigaliojus ES - Ukrainos partnerystės ir bendradarbiavimo susitarimui, ES finansine parama, siekusia daugiau nei 1 mlrd. eurų, prisidėjo prie šalies visuomeninių ir ekonomikos reformų. "Sąjunga geros kaimynystės politika siekia plėsti draugų ratą. Nekeliame Ukrainos įstojimo į ES klausimo, tačiau jai neužveriame durų", - kalbėjo B.Ferero Valdner. - "Ji turi išlikti patikima ES partnere".
Komisarė pabrėžė, jog tolesnė partnerystė priklauso nuo Ukrainos demokratijos raidos. Gruodžio 1 d. aptarusi veiksmų planą šios valstybės atžvilgiu Komisija ir toliau stebės įvykius Ukrainoje bei pasitelkdama EP lanksčiai priims sprendimus.
Parlamentas
Europarlamentarai pastaruosius dešimties dienų įvykius Ukrainoje vadino demokratijos apraiška, laisvės, solidarumo revoliucija. Jie pritarė Tarybos ir Komisijos pareiškimams ir pasisakė už pakartotinus prezidento rinkimus bei akcentavo svarų ES institucijų atstovų, Lenkijos ir Lietuvos vadovų indėlį derybose. "ES turi remti ne tik demokratinius procesus valstybės vientisumui išlaikyti, bet ir padėti kuriant rinkos ekonomiką bei supaprastinant vizų režimą," - kalbėjo deputatai. Stebėję Ukrainoje antrąjį rinkimų turą deputatai pastebėjo, jog "smurto ir jėgos panaudojimo grėsmė kyla ne iš gatvės demonstrantų, bet iš senosios valdžios. Masiniai protestai išreiškia ukrainiečių interesus, į kuriuos privalome atsižvelgti". Deputatai pabrėžė, jog Parlamentas neremia vieno ar kito kandidato, bet demokratiją ir pasisako už skaidrius rinkimus.
Rolandas PAVILIONIS (UEN, LT) atkreipė visų parlamentarų dėmesį į tai, kad "įvykiai Ukrainoje ir taikingos revoliucijos sėkmė turės itin svarbias pasekmes ne tik Ukrainai, jos tautai, ne tik tolesnei Europos Sąjungos plėtrai, bet ir artimiausiai Ukrainos kaimynei Baltarusijai. Štai kodėl taip svarbu mums visiems būti solidariais. Mūsų parama demokratijai Ukrainoje reiškia ir mūsų signalą Baltarusijos diktatoriui". Jis išreiškė viltį, jog "Ukrainos sėkmė šiandien taps demokratijos sėkmės rytoj Baltarusijoje preliudija".
Iš karto po debatų EP Užsienio reikalų komitetas surengė neeilinį posėdį padėčiai šalyje aptarti su Ukrainos parlamento Europos reikalų komiteto pirmininku Borisu Tarašuku.
Parlamentas gruodžio 1 d. vakarą nusiuntė 11 deputatų delegaciją į Ukrainą, vadovaujamą EP vicepirmininko Jaceko Sarijušo Volskio (Jacek SARYUSZ-WOLSKI , EPP-ED, PL), Užsienio reikalų komiteto pirmininko Elmaro Broko (Elmar BROK , EPP-ED, DE) ir delegacijos ES-Ukrainos parlamentinio bendradarbiavimo komitete pirmininko Mareko Mačiejaus Sivieco (Marek Maciej SIWIEC , PES, PL). Gruodžio 2-3 d. deputatai susitiks su Europos Komisijos Delegacijos vadovu Janu Bogu (Iain Boag), Aukščiausiosios Rados pirmininku Volodimiru Litvinu, kandidatu į prezidentus Viktoru Juščenka, prezidentu Leonidu Kučma ir Ukrainos užsienio reikalų ministru Konstantinu Griščenka.
Rezoliucija
Gruodžio 2 d. priimtoje rezoliucijoje Parlamentas, sveikindamas ES Vyriausiojo Įgaliotinio, Lietuvos ir Lenkijos prezidentų ir Rusijos Dūmos pirmininko indėlį derybose, ragina Ukrainos konfliktuojančias puses ieškoti taikaus sprendimo bei pasisako už šalies vientisumą ir demokratiją.
Nepripažindami šalyje vykusios priešrinkiminės kampanijos ir prezidento rinkimų rezultatų, deputatai atmeta Centrinės rinkimų komisijos sprendimą V. Janukovičių paskelbti rinkimų laimėtoju nuodugniai neapsvarsčius, ar rinkimai buvo teisėti. Parlamentarai ragina Ukrainos valdžios institucijas netoleruoti jėgos panaudojimo prieš taikius protestus, nedaryti spaudimo žiniasklaidai, anuliuoti antrojo rinkimų turo rezultatus ir iki šių metų pabaigos reorganizuoti turą, kad jame galėtų dalyvauti tarptautiniai stebėtojai, kurie užtikrintų skaidrius rinkimus.
Europarlamentarai atmeta kaltinimus, ypač Rusijos prezidento, kad "Europos Sąjunga ir tarptautinė bendrija, remdamos Ukrainos žmonių siekius reikšti savo demokratines teises, skatina smurtą". Deputatai pabrėžia, kad "Rusijai taip pat tenka dalis atsakomybės dėl padėties Ukrainoje". Parlamentas ragina Komisiją, Tarybą ir valstybes nares, išsisprendus kilusiai krizei, paspartinti Ukrainos veiksmų plano ratifikavimą ir įtraukti naujas priemones, kurios sustiprintų pilietinę visuomenę.
Kontaktai žurnalistams : Joëlle Fiss (Strasbūras) tel. :(33-3) 881 73656 (Briuselis) tel. :(32-2) 28 41075 el. paštas : foreign-press@europarl.eu.int ir Marjory van den Broeke (Strasbūras) tel. :(33-3) 881 74337 (Briuselis) tel. :(32-2) 28 44304 el. paštas : foreign-press@europarl.eu.int
ES - Rusijos vadovų susitikimas
Tarybos ir Komisijos pareiškimai dėl ES - Rusijos vadovų susitikimo lapkričio 25 d. Hagoje
2004-12-01
Parlamentas, Žaliųjų frakcijai pasiūlius, gruodžio 1 d. svarstė keturioliktojo ES - Rusijos vadovų susitikimo, vykusio lapkričio 25 d. Hagoje rezultatus. Šiam darbotvarkės pakeitimui vardiniu balsavimu pritarė 130 deputatų, 104 balsavo prieš, 22 susilaikė.
Nyderlandų Europos reikalų ministras Acas Nikolajus (Atzo NICOLAÏ ) pareiškė, kad lapkričio 25 d. vykusiame ES - Rusijos susitikime pirmininkaujantiems ES Nyderlandams pavyko suartinti Sąjungą ir Rusiją, o ES sugebėjo kalbėti vienu balsu.
Susitikimo darbotvarkėje be diskusijų apie padėtį Ukrainoje šalys aptarė Kioto protokolo ratifikavimą, aplinkosaugos, kovos su terorizmu klausimus, Rusijos stojimą į PPO ir kt. A. Nikolajus pasidžiaugė baigtomis derybomis dėl bendradarbiavimo švietimo ir kultūros srityse ir sprendimu kurti Europos studijų centrą Maskvoje, kad Rusijos piliečiai daugiau sužinotų apie ES.
Susitikimo dalyvių nuomonės skyrėsi dėl padėties Čečėnijoje, Šiaurės Kaukaze ir Ukrainoje. Karštose diskusijose dėl Ukrainos požiūriai sutapo, jog politinę krizę reikia spręsti taikiu būdu, gerbti įstatymus ir negilinti konflikto tarp piliečių: "Kurti demokratinę kaimynystę yra naudinga ir ES, ir Rusijai."
Išorinių ryšių komisarė Benita Ferero Valdner (Benita FERRERO-WALDNER ) akcentavo kai kuriuos įvykusio susitikimo aspektus. Kuriant bendrą ekonomikos erdvę Rusija buvo paraginta šalinti kliūtis prekybai bei atsižvelgti į aplinkosaugą. Aptariant Čečėnijos klausimą, Komisija pasiūlė kurti šalies atstatymo fondą. "Išorės saugumo klausimais privalome turėti bendrus iššūkius ir tikslus", - kalbėjo Benita Ferero Valdner. Komisija taip pat pasiūlė kurti naują forumą regioniniam bendradarbiavimui skatinti, o sprendžiant Kaliningrado problemą svarstyti ne tik tranzito, bet ir tolesnės socialinės bei ekonominės raidos klausimus.
Pažymėdama ES ir Rusijos vadovų susitikimo svarbą, ypač Sąjungai išsiplėtus į Rytų Europą, Laima Liucija ANDRIKIENĖ (PPE-DE, LT) teigė, kad jame nebuvo pasiekta pažangos dėl keturių bendrųjų erdvių (red. pastaba: ekonomikos, teisingumo, išorinio saugumo ir mokslo) kūrimo. Ji pažymėjo, kad Rusijai tenka didelė atsakomybė geros kaimynystės politikoje, ypač santykiuose su Ukraina, Moldova ir Baltarusija. Deputatė išreiškė susirūpinimą dėl "Kremliaus galių centralizavimo demokratijos, nepriklausomos žiniasklaidos, regionų, įstatymo viršenybės ir žmogaus teisių kaina". Ji apgailestavo, kad susitikime nebuvo diskutuota dėl Kaliningrado srities ir kvietė Rusijos Dūmą pradėti dialogą dėl specialaus šio regiono ekonominio ir socialinio vystymosi veiksmų plano.
Komentuodamas ES - Rusijos vadovų susitikimą Vytautas LANDSBERGIS (PPE-DE, LT) ypač akcentavo diskusijas dėl Ukrainos. Jo nuomone, Europa ir Rusija skirtingai vertina įvykius Ukrainoje, todėl viršūnių susitikime nebuvo padaryta jokių sprendimų. "Ukrainoje nepaprastas vyksmas - gimsta piliečių tauta, kurios taip trūksta Rusijoje. <...> Rusijai tenka didžiulė atsakomybė sprendžiant Ukrainos klausimą. Rusijos prezidentas, regis, pritartų idėjai paskelbti visus rinkimus iš naujo, kad tuo būdu opozicijos lyderis būtų eliminuotas". Deputatas mano, kad jie būtų "taptų provokacija šimtams tūkstančių žmonių". Jis kvietė Rusiją pripažinti ukrainiečių teisę turėti savo valdžią ir demokratinę valstybę.
Biudžetas
EP už trišalį dialogą dėl finansinės perspektyvos
Josep BORREL (PSE, ES)
Žodinis klausimas Tarybai dėl finansinių perspektyvų
Dok.: B6-0130/2004
Debatai: 2004-12-01
Balsavimas : 2004-12-02
Gruodžio 2 d. Parlamentas priėmė (499 balsai už, 67 - prieš, 39 susilaikė) rezoliuciją dėl naujos finansinės perspektyvos rengimo.
Dokumente Europarlamentas atkreipia dėmesį, kad „negali egzistuoti jokia finansinė perspektyva be susitarimo tarp EP ir Tarybos dėl finansinių priemonių paketo. Dabartinė Sutartis nenumato jokių įsipareigojimų turėti finansinę perspektyvą, o reikalauja tik numatyti metinį biudžetą“. Parlamentarai ragina Europos Vadovų Tarybą įpareigoti būsimąsias pirmininkaujančias valstybes tęsti tarpinstitucinį dialogą, nuolat konsultuojantis su Europos Parlamentu.
Tarybos prašoma nurodyti finansinės perspektyvos rengimo darbotvarkę ir išsakyti nuomonę apie ryšį tarp Komisijos pasiūlytos finansinės perspektyvos ir nuosavų išteklių problemos. Skirtingos šalių narių pozicijos dėl įmokų į biudžetą (norima nustatyti 1 proc. BNP) ir struktūrinių fondų panaudojimo gali turėti įtakos finansinės perspektyvos rengimo tvarkaraščiui, o diskusijos dėl šių klausimų nusitęsti iki 2005 m. antrojo pusmečio, kada ES pirmininkaus Jungtinė Karalystė, daug dėmesio skirsianti šalies permokos į ES biudžetą klausimui.
Parlamentarai reikalauja, kad sprendimų priėmimo procedūrų terminai būtų nustatomi taip, kad nebūtų pertraukų įgyvendinant daugiametes programas ir pageidauja kas mėnesį rengiamų trišalių dialogų keistis informacija apie vykstančias vidines diskusijas.
Kontaktai žurnalistams : Jean-Yves Loog (Strasbūras) tel. :(33-3) 881 73636 (Briuselis) tel. :(32-2) 28 44652 el. paštas : budg-press@europarl.eu.int
2004 m. Struktūrinių fondų biudžeto pataisymai
Jan MULDER (ALDE, NL)
Pranešimas dėl Europos Sąjungos 2004 finansinių metų pataisyto biudžeto projekto Nr. 11/2004
Dok.: A6-/2004
Biudžetinė procedūra
Balsavimas : 2004-12-02
Gruodžio 2 d. Parlamentas priėmė 2004 m. ES biudžeto pataisymus, sureguliuojančius asignavimus Struktūriniams fondams. Pagrindiniai pakeitimai yra šie:
1. Padidinti asignavimus mokėjimams daugeliui struktūrinių fondų 2a antraštinės dalies biudžeto eilučių (3,4 milijardo eurų). 2. Sumažinti asignavimus kelioms 1a antraštinės dalies biudžeto eilutėms, perkeliant lėšas į struktūrinių fondų eilutes (1,1 milijardo eurų). 3. Padidinti numatomų įplaukų sumą, ypač importo muitams (1,3 milijardo eurų).
Dėl papildomų reikalavimų ES valstybės narės turėtų padidinti nuosavus išteklius beveik milijardu eurų.
Kontaktai žurnalistams : Jean-Yves Loog (Strasbūras) tel. :(33-3) 881 73636 (Briuselis) tel. :(32-2) 28 44652 el. paštas : budg-press@europarl.eu.int
Teisingumas ir vidaus reikalai
Biometriniai duomenys pasuose
Carlos COELHO (PPE/DE, PT)
Pranešimas dėl Komisijos pasiūlymo rengiantis priimti Tarybos reglamentą dėl ES piliečių pasų apsaugos savybių ir biometrinių duomenų
( KOM (2004)0116 – C5-0101/2004 – 2004/0039(CNS))
Dok.: A6-0028/2004
Procedūra : Konsultacijos
Debatai : 2004-12-01
Balsavimas: 2004-12-02
Parlamentas priimtoje rezoliucijoje (471 balsas už, 118 - prieš, 6 susilaikė) iš esmės pritaria Komisijos pasiūlytam reglamentui sustiprinti pasų patikimumą sukuriant suvienodintas teisiškai privalomas saugumo žymas ES piliečių pasuose ir juose pateikiant biometrinius duomenis (pranešėjas - Carlos COELHO , EPP-ED, PT).
Komisijos projekte privalomu biometriniu identifikatoriumi pase siūloma tik veido nuotrauka, o dėti pirštų anspaudus valstybės narės gali pasirinkti. Po pranešimo priėmimo Piliečių laisvių, teisingumo ir vidaus reikalų komitete spalio 25 d., Taryba nusprendė pirštų anstpaudus laikyti taip pat privalomus. Tačiau Parlamentas gruodžio 2 d. balsavime pritarė pirminiam Komisijos pasiūlymui, kad tik veido nuotrauka yra būtina pasuose.
Parlamentas siekia užtikrinti, kad biometrinių duomenų pateikimas pasuose nepažeistų privatumo ir duomenų apsaugos teisių. Todėl jis priešinasi idėjai kurti centrinę Europos pasų duomenų bazę, kurioje būtų saugomi pasų turėtojų biometriniai ir kiti duomenys. "Įkūrus tokią bazę, būtų pažeisti tikslingumo ir proporcingumo principai bei išaugtų piktnaudžiavimo duomenimis rizika", - teigia deputatai.
Europarlamentarai taip pat siūlo apibrėžti, kokios valdžios institucijos turėtų priėjimo ir duomenų bazių administravimo teisę. Norėdamas užtikrinti skaidrumą, EP siūlo įkurti tokių valdžios institucijų registrą, apie kurį Komisija informuotų internete. Rezoliucijoje taip pat pabrėžiama, kad ES piliečių pasų biometriniai duomenys privalo būti naudojami tik siekiant patvirtinti, o ne nustatyti tapatybę.
Galiausiai, Parlamentas nori, kad reglamentas įsigaliotų tik kai nacionalinės duomenų apsaugos įstaigos bus pajėgios įgyvendinti 1995 m. Duomenų apsaugos direktyvą, su kuria susijęs šis reglamentas. Todėl reglamento vienerių metų įgyvendinimo terminas turėtų būti pratęstas iki 18 mėnesių. Pranešėjas taip pat tikisi, kad JAV atsižvelgs į šį kompromisą ir po 2005 m. spalio 26 d. kurį laiką nebus reikalaujama biometrinių pasų bevizei kelionei.
Reglamentas bus taikomas visose ES šalyse narėse, išskyrus Jungtinę Karalystę ir Airiją. Tarybai priėmus šį reglamentą, Danija dėl jo perkėlimo į nacionalinę teisę nuspręs per šešis mėnesius. Trumpai apie biometrinius pasus
Biometrinių pasų kūrimą ypač paskatino įvairūs JAV sprendimai dėl vizų atsisakymo programos ( Visa Waiver Program (VWP)). Pagal ją senbuvių ES valstybių (išskyrus Graikijos) ir Slovėnijos piliečiams nereikia vizų atvykstant į JAV. Tačiau ne vėliau 2005 m. spalio 26 d. jie privalės įsigyti biometrinius pasus. Visos šalys, dalyvaujančios VWP turi užtikrinti JAV, jog gali išduoti savo piliečiams nepadirbamus, kompiuteriu nuskaitomus pasus, kuriuose būtų atitinkamos biometrinės ir tikrumo žymos.
Kontaktai žurnalistams : Danny de Paepe (Strasbūras) tel. :(33-3) 881 73605 (Briuselis) tel. :(32-2) 28 42531 el. paštas : libe-press@europarl.eu.int
Piliečių teisės
Saugesnis internetas
Edith MASTENBROEK (PSE, NL)
Saugesnis interneto ir naujųjų technologijų naudojimas
Bendradarbiavimo procedūra (1-asis svarstymas)
Dok.: A6-0033/2004
Balsavimas: 2004-12-02
Gruodžio 2 d. Parlamentas pritarė pranešimui dėl daugiametės Bendrijos programos "Saugesnis internetas Plius", skirtos skatinti saugesnį interneto ir naujų technologijų naudojimą (pranešėja - Edith MASTENBROEK , PSE, NL). Sparčiai plintant interneto įsilaužimams ir naujoms technologijoms, Europos Sąjunga sukūrė Saugesnio interneto veiksmų planą 1998-2004 m., pagal kurį finansavo priemonių prieš piktnaudžiavimą naujomis technologijomis kūrimą. Naujoji programa "Saugesnis internetas Plius" 2005-2008 m. apima galutinius vartotojus, naujųjų technologijų (pvz., trečios kartos mobiliųjų telefonų) plėtrą ir visuomenės informavimą, priemonių prieš besaikį siuntinėjimą kūrimą. Programai numatyti 45 mln. eurų, iš kurių 20,050 mln. bus panaudota iki 2006 m. gruodžio pabaigos.
"Saugesnio interneto Plius" programoje yra keturios sritys, kurioms numatytas atitinkamas finansavimas:
Kova prieš nelegalų turinį (25-30 proc. programos biudžeto) visose ES šalyse ir kandidatėse įsteigiant specialių telefono linijų tinklo mazgus (juos šiuo metu turi 13 šalių).
Kova prieš el. pašto šiukšles (10-17 proc. biudžeto) kuriant filtravimo programinę įrangą.
Saugesnio naudojimosi internetu skatinimas (8 - 12 proc.) įkuriant Saugesnio interneto forumą, kuris nustatytų vieningą elgesio kodeksą interneto paslaugų tiekėjams.
Visuomenės sąmoningumo ugdymas (47 - 51 proc.)
Kontaktai žurnalistams : Pia Siitonen (Strasbūras) tel. :(33-3) 881 73612 (Briuselis) tel. :(32-2) 28 41498 el. paštas : libe-press@europarl.eu.int
Visuomenės sveikata
Daugiau lėšų tyrimams kovoje su AIDS
Rezoliucija dėl pasaulinės AIDS dienos
Debatai: 2004-12-01
Balsavimas: 2004-12-02
Gruodžio 2 d. priimtoje rezoliucijoje dėl pasaulinės AIDS dienos Parlamentas reiškia nerimą dėl plintančių ŽIV ir AIDS bei nuolat didėjančio užsikrėtusių moterų, ypač Afrikoje, skaičiaus. Nuo 1995 m. Vakarų Europoje ŽIV infekcijos atvejų procentas išaugo du kartus, o kai kuriose naujose ES narėse ir Sąjungos rytinėse kaimynėse užfiksuoti vieni iš aukščiausių viruso paplitimo rodiklių. Paskutiniais UNAID duomenimis, padaugėjo infekuotųjų ypač 15–25 metų amžiaus grupėje. Atsižvelgdamas į tai, Parlamentas pabrėžia, jog kovos su ŽIV ir AIDS strategijose būtina skirti ypatingą dėmesį prevencijai, švietimui, priežiūrai ir gydymui bei moksliniams tyrimams. Reikia skatinti vaistų tyrimus EP narių nuomone, siekiant užtikrinti sėkmingą kovą su šia liga, būtina daugiau investuoti į terapinių ir profilaktinių vaistų tyrimus. Todėl jie ragina ES ir valstybes nares glaudžiai bendradarbiauti su vaistų pramone kuriant vakcinas bei skirti žymiai daugiau lėšų mikrobicidams kurti. Ekspertų skaičiavimais, pradėjus juos naudoti, per trejus metus būtų galima išvengti 2,5 milijonų ŽIV infekcijos atvejų. Deputatai taip pat prašo Komisijos parengti pasiūlymą vaistų tyrimams, tobulinimui ir gamybai skatinti.
Ypatingas dėmesys - neturtingesnėms šalims Parlamentas sveikina Komisijos projektą sukurti bendrą privalomų licencijų, kuriomis suteikiamas leidimas gaminti ir į neturtingas valstybes eksportuoti pigesnius vaistus, išdavimo sistemą. Tačiau deputatų nuomone, farmacinės įmonės turėtų skirti didelę dalį lėšų priešvirusinių vaistų kūrimui bei sumažinti gaminamų vaistų kainas, nes besivystančios šalys neįstengia jų įsigyti, o visi susiję partneriai - pagreitinti leidimų naujiems vaistams ir skiepams suteikimą bei užtikrinti, kad pacientai neturtingesnėse Europos valstybėse taip pat galėtų gydytis už prieinamą kainą. Parlamentas taip pat kviečia Komisiją PPO derybose nepritarti JAV ketinimui į Doha deklaraciją įtraukti nuostatą, pagal kurią besivystančios šalys negalėtų importuoti nepatentuotų vaistų. Galiausiai, Parlamentas ragina ES kurti programas šioje srityje ir prašo Komisijos užtikrinti, kad 20072013 m. finansinėje perspektyvoje būtų numatyta daugiau lėšų kovai su ŽIV ir AIDS bei skirti iki 1 mlrd. eurų Pasauliniam kovos su ŽIV, AIDS, tuberkulioze ir maliarija fondui.
Kontaktai žurnalistams : Cezary Lewanowicz (Strasbūras) tel. :(33-3) 881 74903 (Briuselis) tel. :(32-2) 28 44659 el. paštas : envi-press@europarl.eu.int
Ekonominiai ir pinigų reikalai
Taupymo pajamų apmokestinimo susitarimai su Monaku ir San Marinu
Jean-Claude GAUZES (PPE/DE, FR)
Pasiūlymas dėl Tarybos sprendimo dėl Europos bendrijos ir Monako susitarimo, nustatančio priemones, lygiavertes numatytosioms 2003 m. birželio 3 d. Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, sudarymo
Dok.: A6-0042/2004
Pasiūlymas dėl Tarybos sprendimo dėl Europos Bendrijos ir San Marino susitarimo, nustatančio priemones, lygiavertes numatytosioms 2003 m. birželio 3 d. Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, sudarymo
Dok.: A6-0039/2004
Procedūra : Konsultacijos
Balsavimas: 2004-12-02
Gruodžio 2 d. Parlamentas pritarė ES susitarimams su Monaku (449 balsai už, 12 - prieš, 40 susilaikė) ir San Marinu dėl palūkanų, gautų iš taupymo pajamų, apmokestinimo (pranešėjas - Jean-Paul GAUZÈS , PPE-DE, FR). Parlamentas sutinka su Tarybos sprendimu sudaryti susitarimą, tapsiančiu vienu iš Bendrijos susitarimų su ne ES finansiniais centrais.
Kontaktai žurnalistams : Elina Viilup (Strasbūras) tel. :(33-3) 881 74794 (Briuselis) tel. :(32-2) 28 31250 el. paštas : econ-press@europarl.eu.int
