Trečiadienį sesijoje: Kroatija, BJR Makedonija, naujoji komisarė
Institucijos
2008-04-10 - 12:16
Patvirtinta nauja Europos Komisijos narė
Briuselio plenarinė sesija prasidėjo naujos Kipro komisarės Androulos Vassiliou kandidatūros tvirtinimu. Europarlamentarai diskutavo dėl Kroatijos ir Buvusios Jugoslavijos Respublikos Makedonijos (BJRM) pažangos siekiant narystės ES. Kiti aptarti klausimai – parama Europos kultūrai, padėtis Libane bei kova su vėžiu išsiplėtusioje Europoje.
Europos Parlamento pirmininkas Hans-Gert Pöttering pranešė, kad buvęs suomių europarlamentaras Alexander Stubb tapo naujuoju savo šalies užsienio reikalų ministru, ir pasveikino jį EP pakeisiančią buvusią aplinkos ministrę Sirpą Pietikäinen.
Europarlamentarai patvirtino sveikatos apsaugos komisarės postą užimsiančios Kipro atstovės Androulos Vassiliou, pakeitusios savo tautietį Markos Kyprianou, kandidatūrą.
Dveji Kroatijos derybų metai
Dauguma pasisakiusių plenarinėje sesijoje sakė, kad Kroatijos ir BJR Makedonijos narystė į neramų pietryčių Europos regioną atneš stabilumą ir gerovę.
Pranešėjo Kroatijos pažangos klausimu Hanneso Swobodos (Socialistų frakcija, Austrija) teigimu, šios valstybės narystė nusiųstų rimtą signalą likusioms regiono šalims. „Vyliausi, kad derybos dėl narystės bus užbaigtos 2008-aisias. Deja, panašu, kad tai nebėra tikėtina. Turime stengtis, kad 2011 m. Kroatija taptų ES nare“, – sakė H. Swoboda.
Kroatija turi stiprinti teismų nepriklausomumą ir nešališkumą, kovoti su įsišaknijusia korupcija bei išspręsti išliekančius dvišalius nesutarimus dėl sienų su Slovėnija ir Bosnija–Hercegovina, teigiama pranešime.
BJR Makedonijos pažanga
Šalimi kandidate BJRM tapo dar 2005 m., tačiau derybos dėl narystės nepradėtos iki šiol. Tarybos vardu šnekėjęs Janez Lenarčič išreiškė viltį, kad jos startuos jau šiemet. Jis priminė, jog BJR Makedonija turi atlikti svarbų stabilizuojantį vaidmenį regione.
Eriko Meijerio (Europos vieningųjų kairiųjų frakcija/Šiaurės šalių žalieji kairieji, Olandija) pranešime sveikinama BJR Makedonijos pažanga mažinant įtampą tarp etninių bendruomenių, tačiau apgailestaujame dėl besitęsiančios romų diskriminacijos. Pasak pranešėjo, BJR Makedonija turi stiprinti aplinkosaugą, teisinę sistemą, modernizuoti geležinkelius, įtvirtinti religinių bendruomenių lygybę ir profesinių sąjungų laisves.
Parama kultūrai, kova su vėžiu
Vakar plenarinėje sesijoje Komisijai užduotas klausimas dėl kovos su vėžiu išsiplėtusioje ES. Taip pat diskutuota dėl ES kultūrinio paveldo išsaugojimo ir paramos Europos kultūros pramonei. Europarlamentarų nuomone, visuomeninės televizijos turėtų subtitruoti visas savo programas, kadangi tai užtikrintų jų prieinamumą kurtiems ir neprigirdintiems žiūrovams.
Šiandieną Europos Parlamentas balsuoja dėl vakar aptartų klausimų bei rezoliucijos apie padėtį Tibete.
20080407STO25857 EP patvirtino naują ES sveikatos komisarę Europos paveldo ženklas, mažesnis PVM, subtitrai Ar Europa išsivaduos iš vėžio spąstų? Kroatijos pažanga BJR Makedonijos pažanga Spaudos tarnybos pranešimai garso įrašas, 10:23 garso įrašas, 15:10 garso įrašas, 15:34
LT
1
PHOTO
20080410PHT26337.jpg
LT
7
LINK
/news/expert/default_lt.htm
LT
8
MULTIMEDIA
20080409MLT26291.asf
LT
9
MULTIMEDIA
20080409MLT26285.asf
LT
10
MULTIMEDIA
20080409MLT26299.asf
-//EP//TEXT IM-PRESS 20080408IPR26050 0 NOT XML V0//LT
-//EP//TEXT IM-PRESS 20080407STO25856 0 NOT XML V0//LT
-//EP//TEXT IM-PRESS 20080407STO25818 0 NOT XML V0//LT
-//EP//TEXT REPORT A6-2008-0048 0 NOT XML V0//LT
-//EP//TEXT REPORT A6-2008-0059 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
