GALUTINIS
A6-0088/2006
24.3.2006
***I
PRANEŠIMAS
dėl pasiūlymo dėl Europos Parlamento ir Tarybos reglamento, iš dalies keičiančio Europos Parlamento ir Tarybos reglamento (EB) Nr. 2037/2000 nuostatas, susijusias su hidrochlorfluorangliavandenilių kvotų paskirstymo metais, atsižvelgiant į 2004 m. gegužės 1 d. įstojusias valstybes nares
(KOM(2004)0550 – 13632/2005 – C6‑0421/2005 – 2004/0296(COD))
Aplinkos, visuomenės sveikatos ir maisto saugos komitetas
Pranešėjas:
Karl-Heinz Florenz
PE 367.794v02-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
Puslapis
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................6
PROCEDŪRA.............................................................................................................................8
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos reglamento, iš dalies keičiančio Europos Parlamento ir Tarybos reglamento (EB) Nr. 2037/2000 nuostatas, susijusias su hidrochlorfluorangliavandenilių kvotų paskirstymo metais, atsižvelgiant į 2004 m. gegužės 1 d. įstojusias valstybes nares
( KOM(2004)0550 – 13632/2005 – C6‑0421/2005 – 2004/0296(COD) )
(Bendro sprendimo procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( KOM(2004)0550 ) – 13632/2005)
Dar nepaskelbta Oficialiajame leidinyje. ,
– atsižvelgdamas į EB Sutarties 251 straipsnio 2 dalį ir 175 straipsnio 1 dalį, pagal kurias Komisija pateikė pasiūlymą Parlamentui ( C6‑0421/2005 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Aplinkos, visuomenės sveikatos ir maisto saugos komiteto pranešimą ( A6‑0088/2006 ),
1. pritaria Komisijos pasiūlymui;
2. ragina Komisiją vėl kreiptis į Parlamentą, jei ji ketintų iš esmės keisti savo pasiūlymą arba pakeisti jį nauju tekstu;
3. paveda Pirmininkui perduoti Parlamento poziciją Tarybai ir Komisijai.
AIŠKINAMOJI DALIS
Aplinkybės
2000 m. birželio 29 d. Europos Parlamento ir Tarybos reglamente (EB) Nr. 2037/2000 dėl ozono sluoksnį ardančių medžiagų 1999 m. nustatyti kaip atskaitiniai hidrochlorfluorangliavandenilių kvotų paskirstymo metai. Nuo 1999 m. iškilus naujoms įmonėms ir pasikeitus hidrochlorfluorangliavandenilių rinkos dalims, labai pasikeitė hidrochlorfluorangliavandenilių rinka dešimtyje naujų valstybių narių.
Atskaitinius metus pakeisti reglamente būtina dėl šių priežasčių:
· keletas ūkio dalyvių iš naujų dešimties į ES įstojusių valstybių, kurių 1999 m. rinkoje nebuvo, galės tęsti savo veiklą 2002–2003 m.
· jei 1999 m. liktų kaip atskaitiniai hidrochlorfluorangliavandenilių kvotų paskirstymo metai, tai šioms naujoms valstybėms narėms reikštų, kad daugelis įmonių nebegautų importo kvotų. Tai galėtų būti laikoma savavališku veiksmu, be to, pažeistų nediskriminavimo ir teisėtų lūkesčių apsaugos principą.
· Pagal bendrą taisyklę laikoma, kad kvotos turėtų remtis aktualiausiais ir reprezentatyviausiais disponuojamais skaičiais, siekiant užtikrinti, kad nebūtų diskriminuojami kai kurie importuotojai į naujas valstybes nares. Todėl turi būti remiamasi tais metais, apie kuriuos turimi naujausi duomenys.
Komisijos pasiūlymas ir naujos atskaitinės datos poveikis (2002–2003 m. vidurkis)
Siekdama optimaliai atsižvelgti į ekonominę 10 naujų valstybių narių situaciją hidrochlorfluorangliavandenilių rinkoje, Komisija siūlo, kad 2002–2003 m. vidutinė rinkos dalis būtų laikoma pagrindu įmonėms šiose valstybėse narėse.
Jei atskaitinių 1999 metų duomenys būtų pakeisti 2002–2003 m. vidurkiu, importuotojams į naujas valstybes nares tektų 10,35 t ozono mažinimo potencialo, o gamintojams – 126,99 t, palyginti su 1999 m.: 5,44 t ir atitinkamai 131,89 t ozono mažinimo potencialo.
Atskaitinės datos pakeitimas aplinkai neturės jokių padarinių. Tai grynai ekonominis pakeitimas, nes bendra realizavimo kvota liks nepakitusi.
Teisinis pagrindas – aplinkybės
2004 m. rugpjūčio 11d. Komisija priėmė pasiūlymą, kurio teisinis pagrindas yra 2003 m. Stojimo sutarties 57 straipsnis. Europos Parlamento Teisės tarnyba ir Teisės reikalų komitetas laikėsi tuos nuomonės, kad teisingas teisinis pagrindas būtų buvęs EB steigimo sutarties 175 straipsnis. Dabar Taryboje pasiektas sutarimas, kad pasiūlymas turėtų remtis EB steigimo sutarties 175 straipsnio 1 dalimi. Komisija taip pat sutiko su šiuo teisiniu pagrindu.
Pranešėjo rekomendacija
Kadangi atskaitinių metų pakeitimas, neturintis jokių padarinių aplinkai, yra būtinas, siekiant optimaliai atsižvelgti į ekonominę 10 valstybių narių situaciją hidrochlorfluorangliavandenilių rinkoje, o pranešėjui nėra žinoma priešingų suinteresuotųjų nuomonių šiuo klausimu, siūloma esamą direktyvą priimti be pakeitimų. Pranešėjas taip pat tikisi, kad sutarimas yra įmanomas vykstant dar pirmajam svarstymui, kad be reikalo nebūtų delsiama spręsti šias problemas naujose valstybėse narėse.
PROCEDŪRA
Pavadinimas
Pasiūlymas dėl Europos Parlamento ir Tarybos reglamento, iš dalies keičiančio Europos Parlamento ir Tarybos reglamento (EB) Nr. 2037/2000 nuostatas, susijusias su hidrochlorfluorangliavandenilių kvotų paskirstymo metais, atsižvelgiant į 2004 m. gegužės 1 d. įstojusias valstybes nares
Nuorodos
KOM(2000)0550 – 13632/2005 – C6‑0421/2005 – 2004/0296(COD)
Pateikimo EP data
6.12.2005
Atsakingas komitetas Paskelbimo per plenarinį posėdį data
ENVI 13.12.2005
Nuomonę teikiantis (-ys) komitetas (-ai) Paskelbimo per plenarinį posėdį data
Nuomonė (-s) nepareikšta (-os) Sprendimo data
Glaudesnis bendradarbiavimas Paskelbimo per plenarinį posėdį data
Pranešėjas (-ai) Paskyrimo data
Karl-Heinz Florenz 29.11.2005
Pakeistas (-i) pranešėjas (-ai)
Supaprastinta procedūra
Nutarimo data
Teisinio pagrindo užginčijimas JURI nuomonės pareiškimo data
Lėšų skyrimo pakeitimas
BUDG nuomonės pareiškimo data
Konsultacija su Ekonomikos ir socialinių reikalų komitetu Plenariniame posėdyje priimto nutarimo data
Konsultacija su Regionų komitetu Plenariniame posėdyje priimto nutarimo data
Svarstymas komitete
21.2.2006
Priėmimo data
21.3.2006
Galutinio balsavimo rezultatai
+:
–:
0:
44
0
0
Posėdyje per galutinį balsavimą dalyvavę nariai
Adamos Adamou, Liam Aylward, Johannes Blokland, John Bowis, Frederika Brepoels, Martin Callanan, Chris Davies, Avril Doyle, Edite Estrela, Jillian Evans, Anne Ferreira, Karl-Heinz Florenz, Matthias Groote, Françoise Grossetête, Gyula Hegyi, Mary Honeyball, Marie Anne Isler Béguin, Caroline Jackson, Eija-Riitta Korhola, Urszula Krupa, Peter Liese, Linda McAvan, Roberto Musacchio, Riitta Myller, Péter Olajos, Miroslav Ouzký, Vittorio Prodi, Frédérique Ries, Dagmar Roth-Behrendt, Guido Sacconi, Karin Scheele, Carl Schlyter, Horst Schnellhardt, Richard Seeber, Bogusław Sonik, María Sornosa Martínez, Evangelia Tzampazi, Thomas Ulmer, Marcello Vernola
Posėdyje per galutinį balsavimą dalyvavę pavaduojantys nariai (-ės)
Alfonso Andria, Bairbre de Brún, Jutta D. Haug, Miroslav Mikolášik, Andres Tarand
Posėdyje per galutinį balsavimą dalyvavę pavaduojantys nariai (178 straipsnio 2 dalis)
Pateikimo data
24.3.2006
Pastabos (teikiamos tik viena kalba)
