EP remia teisėtai išrinktą Dramblio Kaulo Kranto valdžią ir smerkia smurtą
Užsienio ryšiai
Plenarinė sesija
2011-04-07 - 12:43
Ketvirtadienį priimtoje rezoliucijoje Europos Parlamentas smerkia buvusio Dramblio Kaulo Kranto prezidento Laurent Gbagbo bandymą prievarta uzurpuoti valdžią ir reikalauja, kad jis nedelsdamas užleistų valdžią teisėtai išrinktam prezidentui Alassane Ouattara.
Europarlamentarai taip pat smerkia smurtą ir ginkluotą konfrontaciją po prezidento rinkimų šioje šalyje, ypač sunkiosios ginkluotės panaudojimą prieš civilius gyventojus, dėl kurio žuvo daug žmonių, taip pat seksualinės prievartos atvejus. Parlamento nuomone, tokie veiksmai pagal tarptautinę teisę gali būti prilyginti nusikaltimams žmonijai. „Nebaudžiamumo negali būti, ir reikia imtis visų pastangų nustatyti ir patraukti atsakomybėn, įskaitant tarptautinę, visus nusikaltimų civiliams kaltininkus“, – sakoma EP rezoliucijoje.
Parlamentas sveikina Jungtinių Tautų ir ES priimtas papildomas tikslines sankcijas tiems, kurie priešinasi teisėtam išrinkto prezidento A. Ouattara valdymui, taip pat Pasaulio banko ir Tarptautinio valiutos fondo sprendimą nebendradarbiauti su neteisėta Dramblio Kaulo Kranto valdžia.
EP remia pastangas taikiai sureguliuoti Dramblio Kaulo Kranto konfliktą ir ragina visas Afrikos šalis imtis bendrų pastangų šiam tikslui pasiekti. Savo ruožtu europarlamentarai pažymi poreikį gerinti šalies humanitarinę padėtį ir užkirsti kelią galimai migracijos krizei regione.
Svarstymas: 2011-04-06. Balsavimas: 2011-04-07 20110407IPR17190 Priimtas tekstas bus paskelbtas čia (pasirinkti balandžio 7 d.) Diskusijos vaizdo įrašas (pasirinkti balandžio 6 d.)
LT
1
LINK
/activities/plenary/ta/calendar.do?language=LT
LT
2
LINK
/wps-europarl-internet/frd/vod/research-by-date?language=lt
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
