KLAUSIMAS ŽODŽIU H-0407/09
Vyriausybės valandai 2009 Lapkričio mėnesio sesijoje
pagal 116 Darbo tvarkos taisyklių straipsnį
pateikė
Ryszard Czarnecki
Komisijai
Tema: Lenkų tautinės mažumos diskriminacija Lietuvoje
Kokių priemonių ketina imtis Komisija, kad Lietuvos valdžia liautųsi diskriminuoti šalies lenkų tautinę mažumą? Pastaraisiais mėnesiais pastebima, kad sustiprintos priemonės, taikomos jau keletą metų: lenkiškų mokyklų ir lenkiškų klasių skaičiaus mažinimas, prievartinis pavardžių lietuvinimas, turto, kurį prieš kelis dešimtmečius atėmė sovietų valdžia, negrąžinimas (valstybės nacionalizuoto ar konfiskuoto turto grąžinimo procesas lietuvių atžvilgiu daug labiau pažengęs), draudimas vartoti lenkiškus vietovardžius ir gatvių pavadinimus vietovėse, kuriose gyvena lenkų mažuma, o tai visiškai prieštarauja Europos standartams, mėginimai sumenkinti parlamento narių, atstovaujančių lenkų mažumą Lietuvos parlamente, įgaliojimus. Tai klausimai, į kuriuos Komisija negali nekreipti dėmesio. Taigi, ar Komisija sutinka, kad minėtąsias problemas reikėtų kuo greičiau svarstyti ir nedelsiant imtis atitinkamų veiksmų?
