P7_TA(2010)0339
Europos priežiūros institucija (Europos vertybinių popierių ir rinkų institucija ***I
A7-0169/2010
2010 m. rugsėjo 22 d. Europos Parlamento teisėkūros rezoliucija dėl pasiūlymo dėl Europos Parlamento ir Tarybos reglamento, kuriuo įsteigiama Europos vertybinių popierių ir rinkų institucija ( COM(2009)0503 – C7-0167/2009 – 2009/0144(COD) )
(Įprasta teisėkūros procedūra: pirmasis svarstymas)
Europos Parlamentas
, –
atsižvelgdamas į Komisijos pasiūlymą Europos Parlamentui ir Tarybai ( COM(2009)0503 ),
–
atsižvelgdamas į EB sutarties 251 straipsnio 2 dalį ir 95 straipsnį, pagal kuriuos Komisija pateikė pasiūlymą Parlamentui ( C7–0167/2009 ),
–
atsižvelgdamas į Komisijos komunikatą Parlamentui ir Tarybai „Lisabonos sutarties įsigaliojimo poveikis šiuo metu vykdomoms tarpinstitucinėms sprendimų priėmimo procedūroms“ ( COM(2009)0665 ),
–
atsižvelgdamas į Sutarties dėl Europos Sąjungos veikimo 294 straipsnio 3 dalį ir į 114 straipsnį,
–
atsižvelgdamas į 2010 m. sausio 8 d. Europos centrinio banko nuomonę OL C 13, 2010 1 20, p. 1.
,
–
atsižvelgdamas į 2010 m. sausio 21 d. Europos ekonomikos ir socialinių reikalų komiteto nuomonę Dar nepaskelbta Oficialiajame leidinyje.
,
–
atsižvelgdamas į Tarybos atstovo 2010 m. rugsėjo 15 d. laišku prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–
atsižvelgdamas į Darbo tvarkos taisyklių 55 straipsnį,
–
atsižvelgdamas į Ekonomikos ir pinigų politikos komiteto pranešimą ir į Biudžeto komiteto, Teisės reikalų komiteto bei Konstitucinių reikalų komiteto nuomones ( A7–0169/2010 ),
1.
priima per pirmąjį svarstymą toliau pateiktą poziciją Ši pozicija pakeičia 2010 m. liepos 7 d. priimtus pakeitimus (Priimti tekstai, P7_TA(2010)0270 ).
;
2.
mano, kad pasiūlyme dėl teisės akto nurodyta orientacinė suma dera su 2007–2013 m. Daugiametės finansinės programos (DFP) 1a išlaidų pakategorės riba, tačiau 2011–2013 m. 1a išlaidų kategorijoje yra likusi labai maža marža ir naujų veiksmų finansavimas turi nekelti grėsmės kitų prioritetų, numatytų pagal 1a išlaidų pakategorę, finansavimui; taigi pakartoja savo raginimą persvarstyti DFP ir pateikti konkrečių pasiūlymų tam, kad naudojantis visomis turimomis priemonėmis, numatytomis 2006 m. gegužės 17 d. Tarpinstituciniame susitarime (TIS) OL C 139, 2006 6 14, p. 1.
, ypač jo 21–23 punktuose, ji būtų pritaikyta ir pataisyta iki 2010 m. pabaigos siekiant užtikrinti Europos priežiūros institucijos (Europos vertybinių popierių ir rinkų institucijos) finansavimą nekeliant grėsmės kitų prioritetų, numatytų pagal 1a pakategorę, finansavimui ir siekiant užtikrinti, kad liktų pakankama marža;
3.
pabrėžia, kad steigiant Europos priežiūros instituciją (Europos vertybinių popierių ir rinkų instituciją) turėtų būti taikomos TIS 47 punkto nuostatos; pabrėžia, jog teisėkūros institucijai nusprendus pritarti Europos priežiūros institucijos (Europos vertybinių popierių ir rinkų institucijos) steigimui, Parlamentas, siekdamas, kad būtų laiku susitarta dėl Europos priežiūros institucijos (Europos vertybinių popierių ir rinkų institucijos) finansavimo pagal atitinkamas Tarpinstitucinio susitarimo nuostatas, pradės derybas su kita biudžeto valdymo institucija;
4.
atsižvelgia į Komisijos pareiškimus, pridėtus prie šios rezoliucijos;
5.
ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jo tekstą nauju tekstu;
6.
paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
P7_TC1-COD(2009)0144
Europos Parlamento pozicija, priimta 2010 m. rugsėjo 22 d. per pirmąjį svarstymą, siekiant priimti Europos Parlamento ir Tarybos reglamentą (ES) Nr. .../2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES) Nr. 1095/2010.)
PRIEDAS
Komisijos pareiškimai
Pareiškimas dėl kredito reitingų agentūrų priežiūros įgaliojimų ir kitų sričių
„Komisija pažymi, kad buvo rastas sprendimas dėl tam tikrų priežiūros įgaliojimų, susijusių su kredito reitingų agentūromis, perdavimo Europos vertybinių popierių ir rinkų institucijai. Komisija mano, kad ateityje būtų naudinga Europos priežiūros institucijoms perduoti priežiūros įgaliojimus ir kitose srityse. Tai galėtų būti, pvz., tam tikros rinkos infrastruktūros. Komisija, išsamiai išnagrinėjusi šiuos klausimus, pateiks teisėkūros pasiūlymus, kurie, jos manymu, bus tinkami.“
Pareiškimai dėl krizių valdymo ir sprendimo
„2010 m. gegužės 26 d. Komunikate dėl bankų problemų sprendimo fondų Komisija pabrėžė, kad “tinkamas pirmasis žingsnis galėtų būti sistema, pagrįsta suderinto nacionalinių fondų tinklo, susieto su koordinuoto nacionalinio krizių valdymo priemonėmis, įkūrimu„.
Komisija patvirtina, kad 2011 m. pavasarį ji pasirengusi pateikti teisės aktų pasiūlymus, kad būtų sukurtas išsamus prevencinių ir bankrutuojančių bankų problemų sprendimo priemonių rinkinys. Tai užtikrins, kad valdžios institucijos galėtų išspręsti bankrutuojančių finansų įstaigų problemas, tuo pačiu metu sumažindamos bankrotų poveikį finansų sistemai, žalą ekonomikai ir viešojo sektoriaus išteklių naudojimą.
Komisija patvirtina, kad Europos priežiūros institucijos turėtų atlikti svarbų vaidmenį šiose srityse ir kad Komisija išnagrinės, kokie įgaliojimai joms turėtų būti suteikti bankų bankrotų prevencijos ir bankrutuojančių bankų problemų sprendimo priemonių srityje.
Šios priemonės yra pirmas žingsnis ir būtų peržiūrėtos iki 2014 m. siekiant sukurti Sąjungos integruotas krizių valdymo ir priežiūros priemones, o ilguoju laikotarpiu – Sąjungos bankų problemų sprendimo fondą.„
