GALUTINIS
A6-0071/2005
30.4.2005
PRANEŠIMAS
dėl 2006 m. biudžeto: Komisijos metinės politikos strategijos ataskaita
(2004/2270(BUD))
Biudžeto komitetas
Pranešėjas
Giovanni Pittella
PE 355.365v02-00
TURINYS
Puslapis
PASIŪLYMAS DĖL EUROPOS PARLAMENTO REZOLIUCIJOS.........................................3
Vystymosi komiteto nuomonė ...................................................................................9
Tarptautinės prekybos komiteto Nuomonė .....................................................14
ŽEMĖS ŪKIO IR PLĖTROS KOMITETO NUOMONĖ .........................................................16
PROCEDŪRA...........................................................................................................................19
ŽUVININKYSTĖS KOMITETO NUOMONĖ........................................................................20
Piliečių laisvių, teisingumo ir vidaus reikalų komiteto nuomonė .......23
PROCEDŪRA...........................................................................................................................24
PROCEDŪRA...........................................................................................................................25
PASIŪLYMAS DĖL EUROPOS PARLAMENTO REZOLIUCIJOS
dėl 2006 m. biudžeto: Komisijos metinės politikos strategijos ataskaita
(2004/2270(BUD))
Europos Parlamentas ,
– atsižvelgdamas į Komisijos komunikatą Europos Parlamentui ir Tarybai – 2006 m. Metinės politikos strategiją (KOM(2005)0073),
– atsižvelgdamas į 1999 m. gegužės 6 d. tarpinstitucinį Europos Parlamento, Tarybos ir Komisijos susitarimą dėl biudžeto drausmės ir biudžetinės procedūros pagerinimo
1 OL C 172, 1999 6 18, p. 1, Susitarimas iš dalies pakeistas Sprendimu 2003/429/EB (OL L 147, 2003 6 14, p. 25). 1 ,
– atsižvelgdamas į EB sutarties 272 straipsnį ir Euroatomo sutarties 177 straipsnį,
– atsižvelgdamas į Darbo tvarkos taisyklių 112 straipsnio 1 dalį,
– atsižvelgdamas į Biudžeto komiteto pranešimą ir kitų komitetų paprašytas išreikšti nuomonę (A6-0071/2005),
A. kadangi 2006 m. biudžetas bus paskutinis dabartinės finansinės perspektyvos biudžetas ir su vykstančiomis deryboms dėl naujos 2007 - 2013 m. finansinės perspektyvos sukuria strateginę sistemą, pagal kurią Parlamentas nuspręs dėl savo prioritetų tam, kad Sąjungos tikslai būtų paremti tinkamu biudžetinių išteklių lygiu;
B. kadangi 2006 m. biudžetas išsiplėtusioje Europos Sąjungoje bus antrasis, būtina užtikrinti tinkamas priemones, kad Europos politikos būtų harmoningai įgyvendinamos visoje Sąjungoje , taip pat paremtų dabartinių valstybių kandidačių pastangas;
C. kadangi Europos Sąjunga, vykdydama Konstitucijos priėmimo procesą, spręsdama dėl plėtros, stiprindama savo vaidmenį tarptautinėje arenoje, numatydama naujų priemonių tam, kad Lisabonos darbotvarkei būtų suteiktas naujas impulsas augimo ir užimtumo, konkurencingumo ir darnaus vystymosi srityse, stiprindama vidaus rinką ir visišką Europos piliečių integraciją, yra svarbiame savo plėtros etape; pabrėždamas, kad šie iššūkiai turi būti paremti nuosekliais, gerai koordinuotais ir tinkamai finansuojamais veiksmais;
D. kadangi atotrūkis tarp šių ambicijų ir joms pasiekti turimų priemonių dabar gali sukelti regresijos procesą ir sukelti pavojų jau atliktai pažangai; pabrėždamas 2006 m. biudžeto vaidmenį, užtikrinant veiksmų tęstinumą, nuolat veikiant kaip jungiamajai priemonei dėl daugiamečio planavimo po 2006 m., siekiant užtikrinti, kad Sąjunga gali finansuoti savo politines ambicijas;
E. kadangi Europos Parlamentas pritaria svarbiausiam Komisijos prioritetui – atkurti dinamišką ir tvarų augimą Europoje ir sukurti daugiau ir geresnių darbo vietų Europos piliečiams, todėl jis yra pasirengęs finansuoti su šio tikslo įgyvendinimu susijusias programas;
Finansinė struktūra
1. mano, kad norint pasiekti nustatytus Europos Sąjungos tikslus teisingas ir griežtas Sąjungos biudžeto valdymas pasitarnaus visų piliečių interesams; pabrėžia biudžeto valdymo institucijos atsakomybę tai užtikrinant bei skaidrios biudžeto pateikimo tvarkos svarbą ir tinkamą informavimą apie jo vykdymą;
2. pabrėžia, kad įsipareigojimams biudžete numatytos sumos turi būti pagrįstos susitartais tikslais, pagal kuriuos taip pat būtų nustatomi ir mokėjimai; nutaria, kad 2006 m. biudžeto sudarymo procedūroje svarbiausias dalykas yra adekvatus mokėjimų lygis, ypač atsižvelgiant į būsimas derybas dėl naujos finansinės perspektyvos;
3. atkreipia dėmesį į įgyvendinimo problemas, susijusias su dabartiniu finansiniu reglamentavimu, ypač tokiose srityse kaip „ info-points “ (informacijos taškai), išorinis bendradarbiavimas ir sutarčių atidėjimai; laukia Komisijos pasiūlymų dėl peržiūros įpusėjus terminui, kurios metu bus atkreiptas dėmesys į šiuos ir kitokius neišspręstus klausimus; apgailestauja, kad Komisija šios peržiūros nepaminėjo savo teisės aktų leidybos ir veiklos programoje 2005 m., nors teisinė peržiūra buvo patvirtinta 2005 m. biudžeto procedūros metu;
4. mano, kad Parlamento sesijos pradžia, kuri sutampa su tarpinstitucinio susitarimo peržiūra atsižvelgiant į derybas dėl finansinės perspektyvos, suteikia progą peržiūrėti jau parengtas priemones dėl daugiamečio ir metinio planavimo, suteikdama naują impulsą teisės aktų ir biudžeto planavimui; prisimena bendrąją ataskaitą dėl 2004 m. liepos 13 d. susitarto finansinio planavimo pagerinimo;
5. visiškai supranta kokią įtaką derybos dėl finansinės perspektyvos po 2006 m. gali daryti 2006 m. biudžeto procedūrai; patvirtina, kad jis pasinaudos savo įgaliojimais biudžeto srityje, siekdamas užtikrinti, kad 2006 m. biudžete būtų numatyti Sąjungos tikslams įgyvendinti reikalingi asignavimai;
6. džiaugiasi Komisijos strateginiuose tiksluose pateiktu pasiūlymu, kuriuo Parlamentas ir Taryba yra kviečiami kartu pasiekti susitarimą dėl bendros Europos institucijų pozicijos, susijusios su veikla per kitus penkerius metus; yra pasiruošęs, remdamasis savo strateginėmis politinėmis gairėmis, pradėti diskusijas su Komisija ir Taryba, siekiant, kad iki Liuksemburgo pirmininkavimo pabaigos būtų pasiektas susitarimas dėl 2006 m. prioritetų;
Biudžeto strategija ir sektorių prioritetai
Principai
7. mano, kad 2006 m. biudžetas turi parodyti šiuos principus, siekiant užtikrinti tinkamą finansų ir biudžeto valdymą šiomis priemonėmis:
· nustatant tinkamą mokėjimų lygį realiems poreikiams patenkinti;
· pakoreguojant finansinę perspektyvą perkeliant asignavimus iš 1a eilutės į 1b eilutę tam, kad būtų įgyvendintos Reglamento Nr. 1782/2003 nuostatos;
· tinkamai įgyvendinant 2004 m. liepos mėn. bendrą pranešimą dėl finansinio plano;
· panaudojant visas turimas priemones, nurodytas sutartyje ir (arba) dabartiniame Tarpinstituciniame susitarime dėl biudžeto drausmės, kad būtų pasirengta svarbiems biudžetiniams ir finansiniams iššūkiams, su kuriais ES susidurs vykdydama 2006 m. biudžetą;
Prioritetai
8. pritaria bendram Komisijos siekiui remti gerovę ir solidarumą, Sąjungos saugumą, padaryti Europą konkurencingesnę ir darnesnę, artimesnę savo piliečiams ir stipresnę pasaulyje; pabrėžia, kad 2005 m. vasario 21 d. pristatytame naujausiame finansiniame plane ir patvirtintoje metinėje politinėje strategijoje yra daug nesutapimų tarp pagrindinių 2006 m. veiksmų ir jiems aiškiai numatytų biudžeto išteklių, pvz., i2020 iniciatyvos, Žinių skatinamo augimo iniciatyvos, Jaunimo iniciatyvos, pasiruošimo Europos prieglobsčio teikimo pagalbos biuro, didesnės paramos padėti įgyvendinti aplinkos teisės aktus, Darbininkų judumo metų ir kt. planuojamų veiksmų atžvilgiu;
9. Teigia, kad 2006 m. biudžete ypač atsispindės:
a. nauja Parlamento koordinacinės grupės nustatyta ES Lisabonos strategijos koncepcija:
- stiprinti jos indėlį į konkurencingumą, socialinę, ekonominę ir aplinkosaugos sanglaudą;
- sutelkti ir stiprinti ES paramą pagrindinėms Lisabonos ir Geteborgo strategijose numatytoms sritimis, pvz., užimtumui, aplinkos politikai, moksliniams tyrimams ir taikomajai veiklai, MVĮ, remti žiniomis ir informacija grįstos visuomenės kūrimą, visą gyvenimą trunkantį mokymąsi ir tinkamai įgyvendinti transeuropinius tinklus;
- dėti daugiau pastangų vidaus rinkos kūrimui užbaigti;
- pasirengti finansuoti kitas Bendrijos remiamas sritis, pvz. Natura 2000 tinklą;
b. svarbus jaunų žmonių įnašas į Sąjungos integraciją ir gerovę, įskaitant naujus pasiūlymus dėl mainų programų;
c. stiprinti ES vaidmenį tarptautinėje bendruomenėje;
Žemės ūkis
10. išreiškia savo paramą dėl BŽŪP reformoje nustatytų tikslų, ypač stiprinančių kaimo plėtrą, kuri yra svarbi kaimo vietovių gyvybingumui; tvirtai pasisako už šioms priemonėms būtino finansavimo suteikimą, bet atkreipia dėmesį į faktą, kad susitarimas dėl asignavimų iš 1a paantraštės į 1b paantraštę („biudžeto moduliacija“) yra būtinas prieš pirmąjį skaitymą Taryboje;
11. yra sunerimęs dėl pranešimų apie paukščių gripo Pietryčių Azijoje plitimą; skatina Komisiją glaudžiai bendradarbiauti su FAO, WHO, OIE (Pasaulio gyvūnų sveikatos organizacija) ir su to regiono šalimis ir padidinti šios ligos, kuri gali sukelti didelę grėsmę žemės ūkiui, gyvūnų ir žmonių sveikatai ES, mokslinių tyrimų finansavimą;
12. primena Komisijai apie jos teikiamą svarbą bandomiesiems projektams (kokybės sistemų skatinimas ir galvijų epidemijos rizikos finansavimas), dėl kurių buvo susitarta 2004 m. biudžeto procedūroje; prašo Komisijos numatyti atitinkamus asignavimus 2006 m. biudžetui dėl šių projektų tęstinumo.
Struktūriniai procesai
13. pabrėžia, kad svarbu biudžete numatyti visus faktinius poreikius mokėjimams iš struktūrinių fondų; pabrėžia poreikį numatyti užtenkamą mokėjimų lygį, kad nekiltų sunkumų įgyvendinant programas; mano, kad mokėjimai turi atitikti patikimiausias turimas prognozes, sudarytas vadovaujantis protingo finansinio valdymo principais ir biudžeto sudarymo praktika; pabrėžia svarbias nuorodas, kurias šiuo atžvilgiu gali suteikti 2005 m. biudžeto vykdymas;
14. pabrėžia poreikį atidžiai stebėti N+2 taisyklę (suspendavimo taisyklė) ir stiprinti visapusės ir skubotos informacijos biudžeto valdymo institucijai teikimą, ypač dėl biudžetinių įsipareigojimų, kuriems kyla pavojus būti nutrauktiems; kviečia Komisiją pateikti iki 2005 m. liepos mėn. bendrą apmokėjimų įgyvendinimo padėties įvertinimą, lyginant su daugiametėmis pradinėmis prognozėmis;
15. kviečia Komisiją pasiūlyti Lisabonos strategijos rėmuose iš tiesų prioritetinių Europos pridėtinę vertę kuriančių veiksmų; mano, kad ribota galimybė keisti finansinėje perspektyvoje šiai eilutei numatytus maksimalius asignavimus turi būti nukreipta į pagrindines pirmenybines sritis, pvz., mokslinius tyrimus ir taikomąją veiklą, MVĮ paramą, žiniomis ir informacija grįstos visuomenės kūrimą, visą gyvenimą trunkantį mokymąsi; pabrėžia, kad būtina veiksmingai gerinti infrastruktūrą plėtojant ekologišką transportą, energetiką ir transeuropinius telekomunikacijų tinklus bei bendrus Europos kelius;
16. prisimena, kad Europos Parlamentas pastarosiose biudžeto procedūrose teikė pirmenybę pagalbai smulkiam ir vidutiniam verslui (SVV), taip pat ir makroįmonėms; ragina tęsti šias pastangas, smulkiam ir vidutiniam verslui palengvinant finansavimo gavimą smulkiam ir vidutiniam verslui, pagal poreikius naudojant Bendrijos finansines priemones ir pabrėžia poreikį, kad priemonės skatintų jų internacionalizavimą;
17. taip pat palaiko priemones, skatinančias finansavimą, pagrįstą etiniu ir solidarumo pagrindu, skatinančias žmogaus, socialinį ir aplinkos gerinimą, taip pat ir vietinio gerinimo veiksmus;
18. pritaria, kad būtų skelbiami Europos darbininkų mobilumo metai ir tikisi, kad valstybės narės daugiau netaikys nukrypimų nuo teisės aktų, kuriais būtų užkertamas kelias laisvam darbininkų iš naujų valstybių narių judėjimui;
19. pabrėžia, kad Lisabonos strategija turėtų būti siekiama skatinti konkurencingumą ir darbo vietų kūrimą, tuo pačiu metu atsižvelgiant į socialinės sanglaudos ir aplinkosaugos aspektus; taip pat mano, kad įgyvendinant Lisabonos tikslus ilgalaikis augimas neturėtų lemti didesnio visuomenės atotrūkio ir socialinio neužtikrintumo;
20. ketina numatyti daugiau lėšų ES biudžete veiksmams, kurie skirti jauniems žmonėms, atsižvelgdamas į Komisijos skiriamą dėmesį skatinti mobilumą švietimo ir mokymosi srityse ir veiksmingai panaudoti jaunimo potencialą; pabrėžia mainų programų svarbą šioje srityje; primygtinai reikalauja, kad „Erasmus“ programa apimtų vidurinės mokyklos lygmens mokinius ir jaunus verslininkus; primena, kad reikia toliau vykdyti bandomąjį projektą siekiant „Erasmus“ programa apimti mokinius; apgailestauja, kad planuodama finansavimą Komisija sumažino „Lenardo da Vinci“ programai skirtus asignavimus palyginti su 2005 m. biudžetu;
21. remia integruotą kovos su terorizmu strategiją, taip pat paramą aukoms, veiksmingą bendradarbiavimą ir teisminių institucijų bei policijos pasikeitimą informacija, kovą su skurdu, ginklų platinimą draudžiančią strategiją, konfliktų sprendimą ir valstybių dialogą; pageidauja toliau plėtoti Parlamento pradėtus bandomuosius projektus;
22. mano, kad informavimas ir komunikacijos yra pagrindinės priemonės, kuriomis ES gali priartėti prie piliečių, ir , kad siekiant šio tikslo reikalingos dinamiškesnės ir labiau visiems prieinamos naujovės; todėl ragina Komisiją pateikti pasiūlymą dėl integruotos ES informavimo ir ryšių politikos, kurioje Europos Sąjungos informavimo veikla koordinuojama aukštesniu lygmeniu;
23. primena struktūrinę problemą dėl decentralizuotų atstovybių finansavimo pagal 3 antraštę ir jos poveikį kitiems politiniams prioritetams, kurios priežastis slypi dabartiniame finansiniame reglamente; pabrėžia būtinybę suderinti šiuos aspektus ir stengsis surasti kiekvienos agentūros ir politikos realiais poreikiais paremtą sprendimą; primena Komisijai poreikį pateikti planavimą įpusėjus terminui su tiksliais biudžeto įvertinimais dėl decentralizuotų ir vykdomųjų atstovybių plėtros ir siūlo kritiškai vertinti finansinį reglamentą siekiant jį padaryti mažiau biurokratišką;
Išorės veiksmai
24. pabrėžia, kad dabar sudėtinga suderinti tradicinius Sąjungos prioritetus su dideliu skaičiumi naujų biudžetinių įsipareigojimų (Balkanai, Afganistanas, Irakas, cunamis ir kitos stichinės nelaimės), kurie pastaraisiais metais buvo įtraukti į IV antraštinės dalies sritį; primena Tarybai, kad nauji poreikiai neturėtų būti finansuojami Parlamento tradicinių prioritetų sąskaita;
25. tvirtai tiki, kad finansiniai ištekliai, skirti padėti cunamio ar bet kokių kitų stichinių nelaimių paveiktoms šalims ir bendruomenėms, turi būti papildomi prie esamų ar planuojamų pagalbos biudžetų, o ne tik perkeliami jų viduje ar iš naujo nukreipiami iš kitų regionų (perskirstymas); ragina pateikti aiškią biudžeto poveikio visiems finansinės pagalbos pasiūlymams šiame regione apžvalgą, taip pat ir rekonstrukcijai siūlomas lėšas, pasibaigus Jungtinių Tautų ir Pasaulio banko įvertinimo misijoms; pabrėžia pasirengimo stichinėms nelaimėms priemonių svarbą;
26. pakartoja savo įsipareigojimą siekti Tūkstantmečio plėtros tikslų, apimančių paramą panaikinti skurdą ir rengti sveikatos programas, įskaitant kovą su AIDS, maliarija ir tuberkulioze, taip pat Pasaulio fondo įnašą; pabrėžia savo įsipareigojimą remti visus regionus, gaunančius paramą iš ES biudžeto; akcentuoja pagrindinių laisvių svarbą, demokratijos skatinimą, teisinę valstybę ir žmogaus teises, įskaitant naują kaimynystės politiką; prašo Komisiją pateikti pasiūlymų, kaip atkurti Europos Parlamento teisę kontroliuoti Europos demokratijos ir žmogaus teisių iniciatyvą (angl. EIDHR);
27. pabrėžia poreikį, kad ES remtų demokratiškus pasikeitimus kaimyninėse valstybėse, ypač Ukrainoje, Gruzijoje, Moldovoje ir Viduržemio jūros regiono valstybėse;
28. mano, jog Parlamentas turi siekti, kad būtų sustiprintos jo biudžetinės galios BUSP srityje; primena Tarybai, jog ji dalyvauja konsultavimosi posėdžiuose ir keičiasi svarbia informacija, kaip numatyta Tarpinstituciniame susitarime, kad būtų pasiektas susitarimas dėl su BUSP susijusių sprendimų finansavimo; pažymi, kad ypač svarbu skirti būtinus biudžeto ištekius Europos saugumo strategijai finansuoti; pabrėžia, kad yra sudėtinga atskirti iš ES biudžeto finansuojamų civilinių operacijų ir iš ES biudžeto nefinansuojamų karinių arba gynybos operacijų bendrąsias išlaidas, ką akivaizdžiai rodo Pilietinio / karinio padalinio įkūrimas;
29. nurodo Vidurinių Rytų taikos proceso pažangos galimybes ir patvirtina savo paramą teikti ES finansavimą šiame kontekste;
Personalas ir administracija
30. tikisi, kad po savo daugiamečio plano dėl papildomų žmoniškųjų išteklių po 2004 m. išsiplėtimo Komisija paprašys 2006 m. sukurti 700 naujų pareigybių; pažymi, kad Komisija numato, kad dėl Bulgarijos ir Rumunijos įstojimo atsiras būtinybė įsteigti 850 naujų pareigybių, kurios palaipsniui turi būti įsteigtos iki 2010 m.;
31. sveikina gana didelę postų užėmimo apimtį Komisijos administracijoje; skatina Komisiją ir toliau naudoti perskirstymą tarp departamentų ir jų viduje, kad būtų mobilizuoti papildomi žmoniškieji ištekliai;
Bandomieji projektai ir paruošiamieji veiksmai
32. pakartoja savo paramą dėl glaudaus darbo kartu su Komisija prie bandomųjų projektų ir paruošiamųjų veiksmų, kad būtų palengvintas bendras pasiūlymų ekonominio pagrįstumo išnagrinėjimas;
33. ragina Komisiją įvertinti pastaraisiais metais pradėtų iniciatyvų – bandomųjų projektų ir parengiamosios veiklos – rezultatus, kad būtų galima nuspręsti, ar tikslinga jas tęsti;
34. paveda savo Pirmininkui perduoti šią rezoliuciją Tarybai, Komisijai ir Audito Rūmams.
10.3.2005
Vystymosi komiteto nuomonė
pateikta Biudžeto komitetui
dėl 2006 m. biudžeto: Komisijos metinės politikos strategijos ataskaita
( 2004/2270(BUD) )
Nuomonės projekto rengėjas:
Nirj Deva
PASIŪLYMAI
Vystymosi komitetas ragina atsakingą Biudžeto komitetą į pasiūlymą dėl rezoliucijos įtraukti šiuos pasiūlymus:
1. atkreipia dėmesį/pritaria Komisijos numatytiems prioritetams išorės veiksmų srityje, bendrais bruožais nusakytiems 2005 m. kovo 2 d. pristatytoje kasmetėje strateginėje Komisijos 2006 m. ataskaitoje; apgailestauja dėl trūkstamo Komisijos dėmesio vystymosi politikai; pritaria Komisijos nuolatiniams įsipareigojimams siekti Tūkstantmečio plėtros tikslų (TPT);
2. apgailestauja, kad kasmetėje strateginėje 2006 m. ataskaitoje laikoma, jog išorės veiksmai, o ypač regioninė politika, atspindi ES vidaus politikos poreikius, tačiau nėra tikrasis Europos Sąjungos siekis, nes, pvz., prekybos politikos klausimai pateikiami dalyje „ES pramonės patekimo į rinką skatinimas“;
3. išlaiko savo įsipareigojimą TPT pasiekti 2015 metais, nepaisydamas nuosmukių ir su vystymuisi susijusio atsilikimo, su kuriuo buvo susidurta kai kuriuose su šiais tikslais susijusiuose regionuose, ypač Centrinėje ir Pietų Afrikoje; ragina Komisiją, valstybes nares ir kitus pagalbos teikėjus vykdyti savo įsipareigojimus 0,7 proc. BVP skirti Oficialiai plėtros pagalbai (OPP), kad būtų pasiekti TPT;
4. pakartoja savo poziciją, kad naujus išorės veiksmus reikia finansuoti papildomomis lėšomis; primena, kad dėl maksimalių dabartinės finansinės perspektyvos sumų buvo sutarta 1999 m., kai nebuvo galima numatyti didelės papildomos paramos Afganistanui ir Irakui atstatyti; apgailestauja, kad dėl šioms dviems šalims numatytų asignavimų sumažėjo galimybių finansuoti plėtros veiksmus siekiant TPT; primygtinai reikalauja, kad Irako atstatymui finansuoti 2006 m. būtų numatyta tiek papildomų asignavimų, kiek buvo skirta 2005 m. biudžete;
5. apgailestauja, kad Komisija, nepaisydama didžiulio spaudimo, susijusio su išorės veiksmų biudžetu, nesiūlo naudoti visų įmanomų lankstumo priemonių;
6. pakartoja, kad Komisija turi stengtis įgyvendinti Parlamento patvirtintas rekomenduojamas gaires, susijusias su bendrais kasmetiniais vystymosi bendradarbiavimo įsipareigojimais, t. y. 35 proc. paramos skirti socialinei infrastruktūrai ir 20 proc. paramos – pirminei sveikatos apsaugai bei pagrindiniam išsilavinimui;
7. akcentuoja naujų būdų, kaip nugalėti dabartines kliūti, trukdančias pasiekti TPT, svarbą, ir pabrėžia, kad itin svarbu pradėti ir remti JT Tūkstantmečio projekte siūlomus vadinamuosius „Greitus veiksmus“, pavyzdžiui, visiems maliarijos regionuose gyvenantiems vaikams nemokamai platinti tinklelius, kuriais galima apsisaugoti nuo maliariją pernešančių uodų, ir efektyvius vaistus nuo maliarijos, panaikinti mokesčius už mokslą pradinėse mokyklose ir būtinas medicinos paslaugas, skatinti AIDS pacientus gydyti antiregresyviais metodais, išplėsti maitinimo mokykloje programas naudojant vietoje pagamintus maisto produktus ir tiekti dirvožemių trąšas smulkiems ūkininkams, dirbantiems nederlingų dirvožemių plotuose bei teikti techninę pagalbą daugiašaliams partneriams siekiant pašalinti silpnąsias vietas; ragina Komisiją į preliminarų biudžeto projektą (PBP) įtraukti būtinas papildomas lėšas, kurių reikia šiems greitiems veiksmams finansuoti, savo veiksmus suderinti su esamomis programomis, taip pat derinti juos su valstybėmis narėmis bei JT;
8. pabrėžia, kad daug vaikų miršta nuo viduriavimo ligų ir kad šių ligų lengva išvengti naudojant muilą bei paisant elementarios higienos reikalavimų; primygtinai ragina Komisiją bendradarbiaujant su muilo gamintojais į besivystančioms šalims skirtas sveikatos programas įtraukti projektus, kuriais raginama plauti rankas, bei padėti gamintojams dovanoti muilo gabalėlius ir taip įdiegti vaikams įprotį naudotis juo nuo ankstyvo amžiaus;
9. pabrėžia, kad vaikų galimybė gauti išsilavinimą yra nediskutuotina ir kad išsilavinimas yra labai svarbus vystymuisi; pabrėžia, kad vaikų darbo jėga yra viena iš esminių kliūčių gauti vienodą išsilavinimą; primygtinai ragina Komisiją įgyvendinant savo vystymosi bendradarbiavimo programas ir prekybos politiką prioritetą teikti kovai su vaikų darbu;
10. tiki, kad ilgalaikė besivystančiųjų šalių ateitis priklauso nuo socialinių standartų pagerinimo ir medicinos bei švietimo paslaugų prieinamumo lengvinimo, smulkaus verslo steigimo ir nuo to, kaip skatinamas augti esamas verslas siekiant, kad būtų galima kurti darbo vietas ir mokant mokesčius prisidėti prie darnios ekonomikos; mano, kad reikia rasti kitą būdą negu pagalba valstybėms, kuriuo būtų galima užtikrinti, kad lėšos ir ekspertų patarimai pasiektų smulkius verslininkus ir kad šie galėtų laisvai parduoti savo prekes bei paslaugas vidaus ir pasaulio rinkose be jokių nereikalingų apribojimų;
11. remia tai, kad Europos investicijų bankas (EIB) teikia vis daugiau kreditų besivystančiose šalyse, nes šis reiškinys naudingas MVĮ sektoriui; ragina Komisiją pasirūpinti, kad PBP numatyti asignavimai būtų panaudoti kaip papildoma subsidija prie EIB paskolų siekiant, kad būtų palengvinta paramą gaunančių besivystančių šalių subjektų palūkanų našta;
12. pabrėžia mikrokreditavimo sistemos svarbą remiant besivystančių šalių vietos bendruomenių pelningą veiklą ir ragina plėtoti tokią veiklą;
13. pabrėžia, kad Komisijos skyrius ir delegacijas, dirbančius vystymosi bendradarbiavimo srityje, reikia aprūpinti reikiamais žmogiškaisiais ištekliais ir sudaryti sąlygas, kad šie Komisijos skyriai ir delegacijos galėtų suteikti savo darbuotojams būtinus mokymus, ypač lyčių integravimo, konfliktų prevencijos, aplinkosaugos ir žmogaus teisių srityse;
14. nuosekliai prižiūrės EuropeAid bendradarbiavimo agentūros etatų mažinimo padarinius, nes tai neturėtų sumažinti Komisijos galimybių įgyvendinti vystymosi bendradarbiavimo programas;
15. džiaugiasi, kad Afrikos klausimas įtrauktas tarp svarbiausių vystymosi iniciatyvų, kaip ir finansavimas, sanglauda ir tarptautinė visuomenės gerovė; stebisi dėl to, kad G8 susitikimas pripažįstamas kaip svarbiausias vystymosi politikos veiksnys, tačiau neminimos svarbiausios tarptautinės organizacijos, veikiančios vystymosi bendradarbiavimo sferoje;
16. atkreipia dėmesį į Afrikos Sąjungai iškilusius sunkumus taikos ir saugumo aspektais; ragina Komisiją į PBP įtraukti asignavimus, skirtus Afrikos Sąjungai remti, šiai tobulinant savo administravimo ir veiklos pajėgumus, ypač susijusius su stebėtojų mokymais, logistikos paslaugų teikimu taikos misijoms ir tarptautiniams baudžiamųjų bylų teismams teikiamos pagalbos finansavimu; prašo išsamios informacijos apie tai, kaip Komisija ketina plėtoti „politinį dialogą su AKR šalimis, siekdama į jį įtraukti ir saugumo klausimus“;
17. džiaugiasi Komisijos ketinimu pasiekti akivaizdžią pažangą derybose su AKR šalimis dėl Ekonominės partnerystės susitarimų;
18. pabrėžia, kad bendras Afrikos parlamentas remiamas iš 2006 m. biudžeto ir taip skatinamos minėto parlamento įstatyminė, biudžetinė ir kontrolės galios, ir kad reikia ypač stengtis teisės aktų rengėjams teikti aukštos kokybės informacijos ir ryšio technologijų paslaugas ir Afrikos parlamente, ir atskirose šalyse;
19. teigia, kad Azija – tai regionas, kuriame gyvena daugiausia pasaulyje skurstančių žmonių ir kuris buvo sukrėstas žemės drebėjimo ir cunamio nelaimės; pabrėžia, kad dėl šios padėties 2006 m. leidžiama daugiau lėšų skirti bendradarbiavimui vystyti ir šiems regionams atstatyti; džiaugiasi tuo, kad Komisija ketina sustiprinti savo gebėjimus reaguoti į humanitarines nelaimes;
20. džiaugiasi, kad Parlamento ir Tarybos remiama Komisija ėmėsi iniciatyvos skubiai išmokėti nenumatytą 23 milijonų eurų humanitarinę pagalbą cunamio nelaimės aukoms; džiaugiasi, kad 100 milijonų eurų pervesta iš neatidėliotinos pagalbos rezervo; džiaugiasi, kad pagalba bus naudojama ne tik humanitarinei paramai, bet ir veiksmingesniam tarptautinės pagalbos koordinavimui bei išankstinio įspėjimo sistemos įrengimo darbams finansuoti; pabrėžia, kad išankstinio įspėjimo sistema vis dėlto yra nevertinga, jeigu gyvybiškai svarbi informacija nepasiekia visuomenės; todėl siūlo įdiegti tokį perdavimo būdą, kad informacija būtų perduodama tiesiogiai šalių vyriausybėms, NVO bei tarptautiniams radijo ir televizijos tinklams;
21. pažymi, kad Komisija pasiūlė papildomai skirti 350 milijonų eurų, kurie per ateinančius metus turi būti išmokėti nuniokotai teritorijai atstatyti ir atkurti; primena, kad Komisijai reikia Parlamento sutikimo norint įtraukti šią sumą į biudžetą; pakartoja savo sąlygą, kad 350 milijonų eurų neturi būti paimta iš numatomų arba iki 2004 m. gruodžio 26 d. sudarytų programų, ir prieštaraus bet kokiems pnašiems Komisijos veiksmams;
22. yra susirūpinęs, kad atitinkamiems projektams, pavyzdžiui, pakrantės žvejybos pramonės atgaivinimo ir gerinimo, nesuteikta jokio finansavimo net praėjus beveik dviems mėnesiams po cunamio nelaimės; mano, kad nesama proporcijos tarp didelio dėl cunamio nelaimės skirto lėšų kiekio ir finansuoti tinkamų projektų;
23. primygtinai reikalauja, kad jam būtų nuolatos pranešama apie humanitarinės pagalbos įgyvendinimą ir paramą, skiriamą atitinkamoms šalims atstatyti ir atkurti; todėl kviečia Komisiją ir tiesiogiai su tuo susijusias NVO teikti išsamią informaciją apie pagalbos gavėjus anksčiau negu, tai padarys atsakingas komitetas;
24. pabrėžia, kad šios ir kitų sričių informacijos kokybė bus labai svarbi priimant tolesnius Parlamento sprendimus dėl 2006 m. biudžeto asignavimų;
25. tiki, kad interneto technologijos turėtų būti naudojamos taip, kad pavieniai ir institucijų pagalbos teikėjai galėtų kiekvieną dieną matyti aukojamas pinigų sumas ir kam tos sumos yra išleidžiamos; prašo Komisiją teikti pasiūlymus, kaip būtų galima tai pasiekti;
26. nerimauja dėl to, kad nepriimtinai didelė pagalbos dalis yra neteisėtai pasisavinama, iššvaistoma arba išleidžiama užsienyje dirbančiam personalui ir jo biurams, apgyvendinimui ir transportui, ir mano, kad Komisija turėtų pateikti pasiūlymų, kaip įveikti šią problemą, pvz., naudotis vietinių darbuotojų paslaugomis arba juos mokyti; primygtinai reikalauja, kad interneto technologijos būtų naudojamos viešumui didinti;
27. pabrėžia, kad privaloma skurdo mažinimo programų sudėtinė dalis yra parama gyvybiškai svarbioms sistemoms, pvz., neužterštam dirvožemiui, miškams ir jūrų ištekliams, apsaugoti ir atkurti bei patikimas gėlo vandens išteklių valdymas, ir kad šiems veiksmams reikia teikti ypatingą svarbą (vienas žodis išbrauktas) įgyvendinant Europos Bendrijos vystymosi bendradarbiavimo veiklą;
28. pabrėžia, kad reikia padidinti finansavimą siekiant užkirsti kelią vadinamoms skurdo ligoms.
PROCEDŪRA
Pavadinimas
2006 m. biudžetas: Komisijos metinės politikos strategijos ataskaita
Nuorodos
2004/2270(BUD)
Atsakingas komitetas
BUDG
Nuomonę teikiantis komitetas Paskelbimo per plenarinį posėdį data
DEVE 11,4,2005
Glaudesnis bendradarbiavimas
Nėra
Pranešėja: Paskyrimo data
Nirj Deva 2.12.04
Svarstymas komitete
10.3.2005
Pakeitimų priėmimo data
10.3.2005
Galutinio balsavimo rezultatai
Už:
Prieš:
Susilaikė:
24
0
0
Posėdyje per galutinį balsavimą dalyvavę nariai
Danutė Budreikaitė, Nirj Deva, Jana Hyb?škov?, Filip Andrzej Kaczmarek, Maria Martens, Miguel Angel Mart?nez Mart?nez, Gay Mitchell, José Ribeiro e Castro, Pierre Schapira, Feleknas Uca, Margrietus van den Berg, Anna Záborská,
Posėdyje per galutinį balsavimą dalyvavę pavaduojantys nariai
John Bowis, Ana Maria Gomes, Fiona Hall, Manolis Mavrommatis, Karin Scheele, Britta Thomsen, Gabriele Zimmer
Posėdyje per galutinį balsavimą dalyvavę pavaduojantys nariai (178 straipsnio 2 dalis)
Richard James Ashworth, Carl Schlyter, Bernd Posselt, Emilio Menéndez del Valle, Inés Ayala Sender
14.3.2005
Tarptautinės prekybos komiteto Nuomonė
pateikta biudžeto komitetui
dėl 2006 m. biudžeto: Komisijos metinės politikos strategija
( KOM(2005)0073 - C6-0000/2005 - 2004/2270(BUD) )
Nuomonės referentas:
David Martin
PASIŪLYMAI
Tarptautinės prekybos komitetas ragina atsakingą Biudžeto komitetą į pasiūlymą dėl rezoliucijos įtraukti šiuos dalykus:
1. dar kartą apgailestauja, kad Komisija į savo užsienio politikos prioritetus neįtraukė PPO parlameninės dimensijos, ir primena, kad būtina sukurti PPO Parlamentinę asamblėją, kuri turėtų tapti nuolatine asamblėja;
2. pažymi, kad trečiosioms šalims skiriama makrofinansinė pagalba (MFP) nėra stebima vadovaujantis ES biudžetui taikomais standartais, nes lėšos pervedamos į naudos gavėjo centrinį banką ir ES negali atlikti tolesnių priežiūros veiksmų; ragina Komisiją imtis būtinų priemonių susidariusiai padėčiai ištaisyti;
3. atkreipia dėmesį į tai, kad jau keletą kartų prašė Komisijos pateikti teisėkūros pasiūlymą dėl MFP, kuris būtų pagrįstas bendro sprendimo procedūra ir į kurį būtų įtrauktos nuostatos, padėsiančios didinti skaidrumą ir atskaitomybę;
4. pabrėžia, kad drauge su Japonija ir Korėja vykdoma Vadovų mokymo programa (tiesioginės patirties mainai) yra sėkminga, ir ragina Komisiją rengti šią programą su kitais svarbiais verslo partneriais iš Kinijos ir Indijos bei skirti tam būtinų lėšų.
PROCEDŪRA
Pavadinimas
2006 m. biudžetas: Komisijos metinės politikos strategija
Procedūros numeris
( KOM(2005)0073 - C6‑0000/2005- 2004/2270(BUD) )
Atsakingas komitetas
BUDG
Nuomonę teikiantis komitetas Paskelbimo per plenarinį posėdį data
INTA 11.4.2005
Glaudesnis bendradarbiavimas
Nuomonės referentas(-ė) Paskyrimo data
David Martin 18.1.2005
Svarstymas komitete
22.2.2005
Priėmimo data
14.3.2005
Galutinio balsavimo rezultatai
Už:
Prieš:
Susilaikė:
13
1
0
Posėdyje per galutinį balsavimą dalyvavę nariai
Daniel Caspary, Françoise Castex, Béla Glattfelder, Jacky Henin, Sajjad Karim, Caroline Lucas, Erika Mann, David Martin, Javier Moreno Sánchez, Georgios Papastamkos, Peter Šťastný, Robert Sturdy, Johan Van Hecke and Zbigniew Zaleski
Posėdyje per galutinį balsavimą dalyvavę pavaduojantys nariai
Istvįn Szent-Ivįnyi
Posėdyje per galutinį balsavimą dalyvavę pavaduojantys nariai (178 straipsnio 2 dalis)
14.3.2005
ŽEMĖS ŪKIO IR PLĖTROS KOMITETO NUOMONĖ
pateikta Biudžeto komitetui
dėl 2006 m. biudžeto: Komisijos metinis strateginis pranešimas
( KOM(2005)0073 - C6-0000/2005 - 2004/2270(BUD) )
Nuomonės referentė:
Katerina Batzeli
PASIŪLYMAI
Žemės ūkio ir kaimo plėtros komitetas ragina atsakingąjį Biudžeto komitetą įtraukti šiuos pasiūlymus į rezoliucijos projektą:
A. kadangi 2006 m. yra lemiami pereinamieji metai pačiai ambicingiausiai ES istorijoje bendrosios žemės ūkio politikos (BŽŪP)reformai įgyvendinti; kadangi žemės ūkio politika plėtojasi vienu metu su svarbiais pokyčiais PPO, Bendrojoje lengvatų sistemoje (BLS) ir kituose Europos Sąjungos daugiašaliuose susitarimuose; kadangi naujos valstybės narės turi prisitaikyti ir Europos Sąjunga turi pasiruošti tolimesnei plėtrai;
B. kadangi dėl naujosios bendrosios žemės ūkio politikos (BŽŪP) padarinių kyla nemaža abejonių, kadangi kiekvienos šalies narės politinis pasirinkimas lems nevienodą pagalbos atsiejimo laipsnį įvairiose Sąjungos šalyse; kadangi tokia diferenciacija gali sukelti problemų, kurios iškreiptų žemės ūkio produktų konkurenciją vidaus rinkoje, ir sudaryti kliūčių kaimo plėtros skatinimo pagalbai, kaip numatyta daugelyje bendrojo rinkos organizavimo (BRO) pavyzdžių ir įgyvendinant moduliacijas;
C. kadangi gamintojų elgesys ir pasirinkimai prisitaikymo prie naujos sistemos metu negali būti tinkamai prognozuojami dėl rinkų daugelio produktų sektorių svyravimų ir spaudimų; kadangi, ypač jei ūkininkai negamins produktų kompensavimui remdamiesi daliniu atsiejimu, iškils Bendrijos asignavimų 2006 m. panaudojimo problema; kadangi tuo atveju, jei produktai bus įtraukti į visiško atsiejimo sistemą, gali susidaryti situacija, neatitinkanti rinkos plėtros prognozių, padarytų pagal BŽŪP reformą;
D. kadangi Bendrijos valstybių narių išteklių sujungimas 2000–2002 m. laikotarpiu suteikia valstybėms narėms galimybę perskirstyti nepanaudotus nacionalinio rezervo išteklius 2006 m., siekiant padengti bet kokius iš prieš tai buvusios ir iš naujos sistemos kylančius neatitikimus, kadangi dalies išteklių perkėlimas iš pirmojo ramsčio į antrąjį moduliacijos būdu gali sustiprinti kaimo plėtros priemones;
1. tvirtai tiki, kad Europos Sąjungos 2006 m. biudžetas turėtų turėti maksimalų išteklių lygį, kurį leidžia dabartinė finansinė perspektyva, pritaikyta plėtros reikalavimams; pabrėžia, kad Komisija ar Taryba neturi savavališkai sumažinti išteklių šiais lemiamais metais, kaip buvo mėginama daryti 2005 finansinių metų valdymo metu;
2. prašo, kad atskiros ūkio išmokos būtų išmokamos ūkininkams tinkamu laiku, pavyzdžiui 2006 m. gruodžio mėn., net jei tai užvilkintų lėšų paskirstymą; todėl prašo, kad, kur reikia, būtų sudaryti susitarimai dėl išankstinio ar dalinio mokėjimo;
3. prašo Komisiją kaip galima greičiau paaiškinti, koks moduliacijos išteklių kiekis bus išskaitytas iš tiesioginės pagalbos; taip pat prašo paaiškinti, kokia šių išteklių dalis bus pervesta į antrąjį BŽŪP ramstį kaimo plėtros programų finansavimui; pabrėžia, kad reikia paaiškinti, kokį laiko tarpą šios sumos bus gaunamos pagal antrąjį ramstį ir jų panaudojimo būdą, atsižvelgiant į tai, kad pagal pirmąjį BŽŪP ramstį išlaidos planuojamos vieneriems metams, o pagal antrąjį ramstį – keleriems metams;
4. pabrėžia, kad kaimo plėtros programų, bendrai finansuojamų iš moduliacijos išteklių, įgyvendinimas turi būti atidžiau stebimas Komisijos, kad nekiltų pavojus priemonės efektyvumui, nacionaliniame lygmenyje nusprendus nedaryti būtinų valstybinių išlaidų; taip pat pabrėžia, kad per metus nepanaudoti Bendrijos ištekliai turėtų likti valstybėms narėms kaip papildoma Bendrijos parama kaimo plėtros priemonėms;
5. pabrėžia poreikį 2006 m. biudžete, neviršijant metinio finansavimo, įtraukti sąlygą dėl didesnio priemonių, kuriomis siekiama reklamuoti žemės ūkio produktus Bendrijoje ir trečiosiose šalyse, finansavimo, ir dėl papildomų priemonių, skirtų mokyti ir informuoti pirmiausia jaunus ūkininkus apie dabartinę BŽŪP plėtrą ir jos naujoves;
6. reikalauja, kad 2006 m. biudžete būtų sąlyga dėl išteklių, reikalingų finansuoti detalius ir išsamius tyrimus, kuriais siekiama įvertinti BŽŪP reformos, plėtros ir Europos Sąjungos tarptautinių įsipareigojimų poveikį; mano, kad šie tyrimai turėtų būti sudaryti pagal sektorius visose valstybėse narėse kreipiant dėmesį į pačius silpniausius Sąjungos sektorius ir regionus, siekiant pateikti aiškias rinkos kryptis ir su jomis susijusias problemas bei įgyvendinamo kaimo plėtros planavimo pagrindą;
7. pažymi, kad naujos valdymo užduotys ir kontrolės priemonės – daugiausia susijusios su tarpusavio taisyklių dėl ūkininkų aplinkosaugos, fitosanitarijos ir kitų įsipareigojimų priežiūra nuo 2005 m. – yra susijusios su BŽŪP reformos vykdymu; tiki, kad pirmaisiais sistemos įgyvendinimo metais gali kilti rimtų problemų tiek ūkininkams, tiek valstybėms narėms; prašo Komisiją užtikrinti, kad visi ištekliai, gauti iš bet kokių paskirtų nuobaudų pagal tarpusavio įsipareigojimų sistemą, liktų valstybėms narėms ir būtų naudojami finansuoti susijusioms šalims skirtas informacijos programas bei programas, skirtas padėti ūkininkams prisitaikyti prie naujų BŽŪP reikalavimų, bendradarbiaujant su Komisija ir tokiu būdu, kuris garantuotų supaprastinimą, efektyvų BŽŪP įgyvendinimą ir skaidrų išteklių valdymą; prašo Komisiją ir valstybes nares bendradarbiauti siekiant sumažinti administracinę BŽŪP reformos naštą, pavyzdžiui, naudoti pažymėjimų išdavimo sistemą tikrinant, kaip vykdomi tarpusavio įsipareigojimai;
8. reiškia gilų susirūpinimą dėl nepakankamų Rumunijai ir Bulgarijai suteiktų galimybių pasinaudoti SAPARD programos lėšomis iki planuojamo šių šalių priėmimo į ES 2007 m.; ragina Komisija glaudžiai darbuotis kartu su šiomis šalimis kandidatėmis, kad būtų optimaliai pasinaudota šia programa, kadangi reikšmingi trūkumai šių dviejų šalių struktūrinio ir techninio pasiruošimo procese vis dar neišspręsti;
9. mano, kad didelis dėmesys ir toliau turi būti skiriamas kaimo plėtrai; reikalauja paaiškinti, kokios su neįgyvendintomis žemės ūkio plėtros programomis susijusios Bendrijos asignavimų sumos buvo grąžintos kiekvienai valstybei narei pagal n+2 taisyklę;
10. pritaria Komisijos Pirmininko pranešime „Bendra veikla siekiant plėtros ir naujų darbo vietų“
KOM(2005)0024 . išreikštam įsipareigojimui sukurti naujas darbo vietas kaimo vietovėse; mano, kad ir toliau reikia ieškoti galimybių padidinti kaimo plėtros politikos ir Lisabonos strategijos sąveiką;
11. pabrėžia, kad PPO Dohos derybų ratas gali lemti reikšmingus pokyčius, susijusius su Europos Sąjungos parama žemės ūkio produktų eksportui; laikosi nuomonės, kad ištekliai, sutaupyti laipsniškai mažinant eksporto subsidijas, būtų naudojami palaikyti tuos sektorius, kuriems turėjo įtakos nauji įsipareigojimai ir susitarimai PPO, su papildomomis priemonėmis rinkos pusiausvyrai skatinti;
12. ragina atkurti adekvačias Europos žemės ūkio produktų komercinės reklamos priemones visuose atitinkamuose sektoriuose;
13. dar kartą pabrėžia, kad būtina skubiai įsteigti Europos fondą krizėms žemės ūkyje; mano, kad toks fondas turėtų būti naudojamas teikti kompensacijas rinkos krizių, stichinių nelaimių, gyvulių ligų ir kitų neigiamų poveikių Europos žemės ūkio produktų konkurencingumui atveju, pavyzdžiui, esant svyruojančiam valiutos kursui; mano, kad šis fondas savo žinioje turi turėti daugiau finansinių išteklių, nei vien iš su moduliacija susijusių fondų, kad būtų veiksmingas ir iš esmės patenkintų gamintojų poreikius;
14. atidžiai stebės Europos maisto kokybės žymėjimo ir ES draudimo sistemos, skirtos gyvulių ligų išlaidoms padengti, bandomųjų projektų, kuriuos Parlamentas inicijavo 2004 ir 2005 m. biudžetui, pažangą; tiki, kad Komisija informuos Parlamentą tinkamu laiku, kad jis galėtų numatyti tolesnes priemones, reikalingas 2006 m. biudžetinei procedūrai;
15. prašo 2006 m. biudžete žymiai padidinti jauniems ūkininkams skirtus finansinius išteklius;
16. mano, kad energijos efektyvumas ir alternatyvių energijos šaltinių plėtra bus nepaprastai svarbūs netrukus ir ateityje; primena apie vilčių teikiančius žemės ūkio sektoriaus projektus, pavyzdžiui, energiją gaminančius šiltnamius, ir ketina siūlyti bandomuosius projektus tolimesniam tyrinėjimui ir plėtrai šioje srityje.
PROCEDŪRA
Pavadinimas
2006 m. biudžetas: Komisijos metinis strateginis pranešimas
Nuorodos
( COM(2005)0073 - C6‑0000/2005- 2004/2270(BUD) )
Atsakingas komitetas
BUDG
Nuomonę teikiantis komitetas
Paskelbimo per plenarinį posėdį data
AGRI
11.4.2005
Glaudesnis bendradarbiavimas
--
Nuomonės referentė
Katerina Batzeli
Paskyrimo data
20.1.2005
Svarstymas komitete
3.2.2005
14.3.2005
Priėmimo data
14.3.2005
Galutinio balsavimo rezultatai
Už:
20
Prieš:
1
Susilaikė:
--
Posėdyje per galutinį balsavimą dalyvavę nariai
Joseph Daul, Friedrich-Wilhelm Graefe zu Baringdorf , Katerina Batzeli , Filip Adwent, Niels Busk, Albert Deß, Duarte Freitas, Ioannis Gklavakis, Elisabeth Jeggle, Stéphane Le Foll, Albert Jan Maat, Mairead McGuinness, Neil Parish, María Isabel Salinas García, Csaba Sándor Tabajdi, Marc Tarabella, Jeffrey Titford, Kyösti Tapio Virrankoski
Posėdyje per galutinį balsavimą dalyvavę pavaduojantys nariai
Milan Horáček, Wiesław Stefan Kuc, Jan Mulder,
Posėdyje per galutinį balsavimą dalyvavę pavaduojantys nariai (178 straipsnio 2 dalis)
--
14.3.2005
ŽUVININKYSTĖS KOMITETO NUOMONĖ
pateikta Biudžeto komitetui
dėl 2006 m. biudžeto: Komisijos metinės politikos strategijos ataskaita
( KOM(2005)0073 – C6-0000/2005 - 2004/2270(BUD) )
Nuomonės referentas:
Rosa Miguélez Ramos
PASIŪLYMAI
Žuvininkystės komitetas ragina atsakingą Biudžeto komitetą į savo pasiūlymą dėl rezoliucijos įtraukti šiuos pasiūlymus:
1. apgailestauja, kad žuvininkystės klausimas nebuvo paminėtas Metinėje veiklos ataskaitoje, atsižvelgiant į žuvininkystės sektoriuje esamas svarbias problemas ir būtinybę jas spręsti pasitelkiant tinkamus ir gerai finansuojamus būdus; pabrėžia, kad norint išspręsti šias problemas, reikia stiprinti žuvies išteklių kontrolę ir vykdymą, duomenų apsaugą, ieškoti tinkamų objektyvių mokslu pagrįstų sprendimų šioje srityje, taip pat reikia užtikrinti žvejų bendruomenių ir pakrančių regionų pajamų ir darbo vietų apsaugą; mano, kad turi būti skirta užtektinai biudžeto lėšų išteklių atnaujinimo planų socialinei ir ekonominei įtakai įvertinti;
2. reikalauja, kad iki 2006 m. pabaigos būtų parengta visa finansinė sistema, kad nuo 2007 m. sausio 1 d. būtų įmanoma veiksmingai įgyvendinti naują finansinę perspektyvą;
3. atsižvelgdamas į tai, kas pirmiau išdėstyta, ragina padidinti asignavimus Bendrajai žuvininkystės politikai, kad būtų atkreiptas dėmesys į 25 valstybių narių Bendrijos poreikius; kartu pabrėžia, kad Europos žuvininkystės fondui skiriami asignavimai yra trūkstami ir reikia rasti tinkamą finansavimą netrukus įsisteigsiančioms regioninėms patariamosioms taryboms, kurios yra vienos iš pagrindinių reformuotos Bendrosios žuvininkystės politikos (CFP) ramsčių;
4. pažymi, kad Komisija kaip 2006 m. pagrindinę iniciatyvą siūlo naujas priemones, skirtas jūrininkystės saugos reikalavimams įgyvendinti; šiuo aspektu pabrėžia, kad ši iniciatyva turėtų būti integruota į Komisijos veiklą rengiant Europos jūrininkystės politiką;
5. pabrėžia, kad vienas iš svarbiausių ateities politikos uždavinių yra tvari gamtos išteklių raida ir valdymas ir todėl reikia atlikti patobulintą įtakos įvertinimą, taip pat parengti nuoseklią žuvininkystės sektoriaus strategiją, kad būtų įgyvendintas šis uždavinys;
6. prašo Komisijos toliau dėti visas pastangas, kad būtų pasiektas susitarimas dėl ekologiškų produktų žymėjimo, siekiant pateikti daugiau informacijos pirkėjams, kurie renkasi žuvų produktus.
PROCEDŪRA
Pavadinimas
2006 m. biudžetas: Komisijos metinės politikos strategijos ataskaita
Nuorodos
2004/2270(BUD)
Atsakingas komitetas
BUDG
Nuomonę teikiantis komitetas
Paskelbimo per plenarinį posėdį data
PECH
11.4.2005
Nuomonės referentas(-ė) Paskyrimo data
Rosa Miguélez Ramos
14.3.2005
Svarstymas komitete
14.3.2005
Priėmimo data
14.3.2005
Galutinio balsavimo rezultatai
Už:
Prieš:
Susilaikė:
vienbalsiai
Posėdyje per galutinį balsavimą dalyvavę nariai
Luis Manuel Capoulas Santos, Paulo Casaca, Zdzisław Kazimierz Chmielewski, Carmen Fraga Estévez, Ioannis Gklavakis, Alfred Gomolka, Heinz Kindermann, Henrik Dam Kristensen, Rosa Miguélez Ramos, Bernard Poignant
Posėdyje per galutinį balsavimą dalyvavę pavaduojantys nariai
Posėdyje per galutinį balsavimą dalyvavę pavaduojantys nariai (178 straipsnio 2 dalis)
22.2.2005
Piliečių laisvių, teisingumo ir vidaus reikalų komiteto nuomonė
pateikta Biudžeto komitetui
dėl 2006 m. biudžeto: Komisijos metinis strateginis pranešimas
( 2004/2270(BUD) )
Nuomonės referentas:
Gérard Deprez
PASIŪLYMAI
Piliečių laisvių, teisingumo ir vidaus reikalų komitetas paragino atsakingąjį biudžeto komitetą, į pasiūlymą dėl rezoliucijos įtraukti šiuos patarimus:
1. neturi galimybės komentuoti Komisijos metinio politikos strategijos 2006 m. pranešimo, nes jis dar nebuvo patvirtintas; apgailestauja dėl tokios situacijos ir prašo visų susijusių institucijų atsižvelgti į tvarkaraštį, siekiant išvengti tokios padėties ateityje;
2. siūlo, kad 2006 finansiniais metais būtų pradėtas bandomasis projektas, kurio tikslas yra įkurti Europos Sąjungos forumą dėl trečiojo ramsčio (policijos ir teismų bendradarbiavimas baudžiamosiose bylose) duomenų apsaugos – Grupė 92 – siekiant Europos mastu šioje srityje pašalinti reikalingų patarimų dėl duomenų apsaugos trūkumą.
PROCEDŪRA
Antraštė
2006 m. biudžetas: Komisijos metinis strateginis pranešimas
Procedūros numeris
2004/2270(BUD)
Atsakingas komitetas
BUDG
Nuomonę teikiantis komitetas Paskelbimo per plenarinį posėdį data
LIBE 11.4.2005
Glaudesnis bendradarbiavimas
Nuomonės referentas(-ė) Paskyrimo data
Gérardas Deprezas 21.2.2005
Svarstymas komitete
21.2.2005
Priėmimo data
21.2.2005
Galutinio balsavimo rezultatai
Už:
Prieš:
Susilaikė:
37
0
0
Posėdyje per galutinį balsavimą dalyvavę nariai
Alexander Nuno Alvaro, Edit Bauer, Johannes Blokland, Mario Borghezio, Kathalijne Maria Buitenweg, Maria Carlshamre, Michael Cashman, Giusto Catania, Jean-Marie Cavada, Carlos Coelho, Rosa Díez González, Kinga Gál, Ewa Klamt, Ole Krarup, Wolfgang Kreissl-Dörfler, Barbara Kudrycka, Stavros Lambrinidis, Henrik Lax, Sarah Ludford, Edith Mastenbroek, Jaime Mayor Oreja, Claude Moraes, Hartmut Nassauer, Martine Roure, Inger Segelström, Ioannis Varvitsiotis, Manfred Weber, Stefano Zappalà, Tatjana Ždanoka
Posėdyje per galutinį balsavimą dalyvavę pavaduojantys nariai
Frederika Brepoels, Richard Corbett, Luis Francisco Herrero-Tejedor, Bill Newton Dunn, Vincent Peillon, Marie-Line Reynaud, Bogusław Sonik, Kyriacos Triantaphyllides
Posėdyje per galutinį balsavimą dalyvavę pavaduojantys nariai (178 straipsnio 2 dalis)
PROCEDŪRA
Pavadinimas
2006 m. biudžetas: Komisijos metinis strateginis pranešimas«
Nuorodos
2004/2270(BUD)
Teisinis pagrindas
EB sutarties 272 straipsnis ir Euroatomo sutarties 177 straipsnis
Atsakingas komitetas
Paskelbimo per plenarinį posėdį data
BUDG
Nuomonę teikiantis(-ys) komitetas(-ai)
Paskelbimo per plenarinį posėdį data
visi
11.4.2005
Glaudesnis bendradarbiavimas
Paskelbimo per plenarinį posėdį data
Pranešėjas(-ai)
Paskyrimo data
Giovanni Pittella 6.12.2004
Pakeistas(-i) pranešėjas(-ai)
Supaprastinta procedūra
Nutarimo data
Teisinio pagrindo užginčijimas
JURI nuomonės pareiškimo data
Svarstymas komitete
31.1.2005, 7.3.2005, 14.3.2005
Priėmimo data
15.3.2005
Galutinio balsavimo rezultatai
Už:
Prieš:
Susilaikė:
55
0
0
Posėdyje per galutinį balsavimą dalyvavę nariai
Laima Liucija Andrikienė, Reimer Böge, Gérard Deprez, Valdis Dombrovskis, Den Dover, Brigitte Douay, B?rbara Dührkop Dührkop, James Elles, Hynek Fajmon, Markus Ferber, Salvador Garriga Polledo, Neena Gill, Zbigniew Krzysztof Kuźmiuk, Dariusz Maciej Grabowski, Ingeborg Gräßle, Louis Grech, Nathalie Griesbeck, Catherine Guy-Quint, Jutta D. Haug, Ville Itälä, Anne Elisabet Jensen, Sergej KozlíkWiesław, Stefan Kuc, Alain Lamassoure, Janusz Lewandowski, Vladimír Maňka, Mario Mauro, Jan Mulder, Gérard Onesta, Giovanni Pittella, Wojciech Roszkowski, Antonis Samaras, Anders Samuelsen, Esko Seppänen, Nina Škottová, László Surján, Yannick Vaugrenard, Kyösti Tapio Virrankoski, Ralf Walter, Marilisa Xenogiannakopoulou
Posėdyje per galutinį balsavimą dalyvavę pavaduojantys nariai
María Badía i Cutchet, Lissy Gröner, Toomas Hendrik Ilves, Mairead McGuinness, Cristobal Montoro Romero, Robert Navarro, Libor Rouček, Paul Rübig, Jacek Emil Saryusz-Wolski, Margarita Starkevičiute, Peter Š?astný, Lars Wohlin
Posėdyje per galutinį balsavimą dalyvavę pavaduojantys nariai (178 straipsnio 2 dalis)
Nirj Deva, Roger Helmer, Thomas Ulmer
Pateikimo data – A6
30.3.2005 A6-0071/2005
