2008 m. ES biudžetas: trys klausimai pranešėjams
Biudžetas
2007-04-23 - 17:35
„Koks bus 2008 m. EP ir ES biudžetas?“ – klausėme V. Itälä ir K. Virrankoski
Nors 2007 m. biudžetas buvo pasirašytas dar tik prieš porą mėnesių, pilnu tempu vyksta 2008 m. biudžeto rengimo procesas. Du 2008 m. biudžetą rengiantys Suomijos europarlamentarai Ville Itälä ir Kyösti Virrankoski dar metų pradžioje pradėjo apibrėžinėti kitų metų biudžeto prioritetus. Metų pabaigoje visi skaičiai bus savo vietose.
2007 m. ES biudžetas siekia 115 mlrd., Parlamento biudžetas – 1,4 mlrd. eurų, tačiau kokie jie bus kitąmet? Komisijos valdomomis lėšomis, sudarančiomis didumą ES išlaidų, rūpinasi K. Virrankoski, administraciniais Europos Parlamento ir kitų institucijų biudžetais – V. Itälä.
Pastarojo europarlamentaro pranešimas dėl EP biudžeto prioritetų buvo priimtas kovo pabaigoje, tuo tarpu K. Virrankoski pasiūlymai dėl Komisijos metinės politikos strategijos sudarant 2008 m. biudžetą bus aptartas šįvakar.
Kokie bus 2008 m. Europos Parlamento biudžeto prioritetai?
Pasak V. Itälä, 2008 m. nebus jokių papildomų išlaidų reikalaujančių įvykių, tokių kaip ES plėtra ar papildomų oficialių kalbų atsiradimas, taigi bus bandoma išlaikyti biudžetą ties 2007 m. lygiu. „2008-ieji bus mokesčių mokėtojo metai“, –– sako pranešėjas.
Kaip atrodys visos ES biudžetas?
Anot K. Virrankoski, svarbu anksti startuoti su ES programomis – juk esame naujo septynerių metų biudžetinio ciklo, kurio svarbiausias uždavinys yra parama naujosioms ES narėms, pradžioje. „Šios valstybės kasmet gaus apie 20 mlrd. eurų, tačiau ar jos sugebės juos įsisavinti?“ – klausia suomių europarlamentaras. Jis pabrėžia, kad tokia galimybė gali nebepasikartoti, todėl labai svarbu lėšas panaudoti efektyviai ir greitai.
Kita svarbiausia ES investicijų kryptis – konkurencingumo didinimas ir parama mokslinimas tyrimams. Didelis dėmesys bus skiriamas Septintajai bendrajai programai, Jungtiniam tyrimų centrui, taip pat planuojama kurti dvi naujas agentūras.
Kaip EP užtikrina, jog piliečių pinigai panaudojami tinkamai?
„Nepakaks net milžiniškų komunikacijai skiriamų lėšų, jei neįgysime piliečių pasitikėjimo ir savo darbais neįrodysime, jog dirbame atsakingai. Bet kokios neigiamos žinios dėl lėšų panaudojimo sugriautų mūsų patikimumą ir neleistų dirbti ties išties svarbiais klausimais“, – mano V. Itälä.
Jo kolegos nuomone, svarbiausia – geresnis ir paprastesnis valdymas. Jo manymu, „įstatymai turi būti supaprastinti ir racionalizuoti, administracija privalo dirbti efektyviau, būtinas aiškus darbo pasidalijimas“, o taip pat efektyvi priežiūra ir kontrolė.
Kaip paskatinti piliečių domėjimąsi ES prieš 2009 m. europinius rinkimus?
„Priartėkime prie piliečio“, – ragina Ville Itälä, siūlydamas į Briuselį ir Strasbūrą kviesti lėšų neturinčių vietinių ir regioninių žiniasklaidos priemonių atstovus. Anot Kyösti Virrankoski, „piliečius labiausiai siutina biurokratizmas“, kurį būtina apkarpyti – tuomet atsiras aiškesni ir paprastesni teisės aktai bei decentralizacija. „Europos Sąjungai reikia veido! Jis atsiras tik išaiškinus, kas už ką atsakingas ir kuo užsiima“, – sako deputatas, pasisakantis už Šiaurės šalių viešojo administravimo modelio diegimą ES.
Nuolatinis biudžeto rengimo procesas
Europos Komisija kartu su valstybėmis narėmis atsako už daugiau nei 80 proc. ES biudžeto. Biudžeto rengimo ciklas prasideda balandžio ir gegužės mėnesių sandūroje, kuomet Komisija pateikia preliminarų biudžeto projektą. Taryba savo siūlymą pateikia liepą, tuo tarpu sudėtingiausias „žongliravimas skaičiais“ – du Parlamento ir Tarybos svarstymai – prasideda rugsėjį.
Paskutinio Parlamento „palaiminimo“ biudžetas sulaukia gruodį. Vis dėlto V. Itälä ir K. Virrankoski darbas tuo nesibaigs – 2008 m. teks rengti jau patvirtinto biudžeto pakeitimus ir pataisymus. „Tai sunkus kone visą darbo dieną dvejus metus trunkantis darbas“, – pranešėjo darbą apibūdina V. Itälä.
20070420STO05491 V. Itälä pranešimas K. Virrankoski pranešimas 115 mlrd. eurų vertas klausimas: kaip susigaudyti ES biudžete? Tiesioginė sesijos transliacija
LT
1
PHOTO
20070420PHT05669.jpg
LT
5
LINK
/eplive/public/freetext_page_direct/20061120FTX00012-2101/default_lt.htm
-//EP//TEXT REPORT A6-2007-0069 0 NOT XML V0//LT
-//EP//TEXT REPORT A6-2007-0123 0 NOT XML V0//LT
-//EP//TEXT IM-PRESS 20061106FCS12347 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
