Naujojo EP pirmininko portretas: Martinas Schulzas
Institucijos
2012-01-17 - 10:48
Naujasis EP pirmininkas Martinas Schulzas Šįryt Europos Parlamentas išsirinko naująjį pirmininką, kuriuo tapo vokiečių socialdemokratas Martinas Schulzas. Jo kandidatūrą parėmė 387 europarlamentarai. M. Schulzas Parlamentui vadovaus iki 2014 m. birželio mėn. „Mūsų interesai neatskiriami nuo mūsų kaimynų interesų [...] ES nėra nulinės sumos žaidimas [...] Priešingai: arba visi pralaimėsime, arba visi laimėsime“, – po išrinkimo kalbėjo M. Schulzas.
Martinas Schulzas gimė 1955 m. gruodžio 20 d. Vokietijos Hehlratho miestelyje šalia Belgijos ir Olandijos sienos. 18–kos į socialdemokratų partiją įstojęs jaunuolis po metų pradėjo dirbti knygų pardavėju, o 1982 m. Würselene atidarė savo knygyną, kuriam sėkmingai vadovavo 12 metų.
Devintame ir dešimtame dešimtmetyje M. Schulzas įsitraukė į vietinę ir regioninę politiką. 31–erių buvo išrinktas Würseleno meru ir tapo jauniausiu šias pareigas užėmusiu politiku Šiaurės Reino–Vestfalijos žemėje.
„Šiuo laikotarpiu tapau Europos entuziastu ir supratau, kad noriu prisidėti prie Europos projekto kūrimo“, – teigia M. Schulzas, prisimindamas karjerą vietos politikoje.
1994 m. į Europos Parlamentą išrinktas politikas dirbo Žmogaus teisių ir Piliečių laisvių komitetuose, vėliau užėmė vadovaujančius postus Socialistų frakcijoje.
2004 m. Socialistų frakcijos pirmininku išrinktas politikas po 2009 m. rinkimų tapo Socialistų ir demokratų pažangiojo aljanso vadovu.
Aktyviai dalyvaujantis Europos politikoje, M. Schulzas išlaiko glaudžius ryšius su savo rinkėjais. „Per daugelį metų tarnavau kaip meras savo gimtajame mieste. Žmonių rūpesčiai ir jų problemų sprendimas buvo mano darbo kasdienybė. Tai tebeišlieka svarbi mano darbo dalis ir šiandien“, – tvirtina M. Schulzas.
Aistra knygoms ir futbolui
M. Schulzo žmona yra kraštovaizdžio architektė ir jie kartu augina pora vaikų. Tarp naujojo EP pirmininko pomėgių – skaitymas, istorija ir futbolas. Jis palaiko Kelno futbolo klubą. Tarp mėgstamiausių jo knygų – Tomasi di Lampedusos „Leopardas“ ir visos Erico Hobsbawno knygos.
20120113STO35289 Martinas Schulzas „Facebook'e“ Martinas Schulzas „Twitter'yje“ EuroparlTV interviu su M. Schulzu
LT
1
PHOTO
20120113PHT35272.jpg
LT
2
LINK
http://www.facebook.com/martinschulz.ep
LT
3
LINK
http://twitter.com/martinschulz
LT
4
LINK
http://europarltv.europa.eu/lt/player.aspx?pid=7310563f-f6e8-47e5-85dc-9fd600ad28c5
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
