Sirijos Didysis muftijus – apie Dievo ir žmogaus šventumą
Kultūra
2008-01-17 - 18:14
Ahmad Badr al-din Hassoun – už religinių bendruomenių suartėjimą
Sirijos sunitų dvasinis vadovas – Didysis muftijus Ahmad Badr al-din Hassoun – sausio 15 d. lankėsi Europos Parlamente. Tai pirmoji iškili asmenybė, atvykusi į Parlamentą Europos kultūrų dialogo metais EP pirmininko H.-G. Pötteringo kvietimu. Didįjį muftijų pakalbinome prieš pasibaigiant jo vizitui Strasbūre.
Ahmad Badr al-din Hassoun, pasisakantis už tarpkultūrinio dialogo plėtrą, Parlamente lankėsi kartu su kitų Sirijos konfesijų atstovais. Tarp jų buvo ir chaldėjų krikščionių vyskupas Antoine Odo, išvertęs muftijaus atsakymus iš arabų kalbos.
Vakar europarlamentarams sakėte, jog pasaulyje tėra tik viena civilizacija. Ar ši tiesa gali padėti politikams, bandantiems išspręsti pasaulyje rusenančius konfliktus?
Vakar sakiau, jog tėra viena civilizacija su daugeliu kultūrų. Į žmogiškąją civilizaciją suteka visos kultūros. Dvasinė kultūra, kokia ji bebūtų – krikščioniška, musulmoniška ar kita – suteikia žmonijai moralinį veidą. Žmoniškoji civilizacija paremta morale ir protu. Protas padeda sukurti materialinę gyvenimo pusę, moralė sukuria meilę ir apjungia žmones, kaip brolius, kultūriniais ir dvasiniais saitais.
Šiandieniniame mažu kaimu tapusiame pasaulyje galime naudotis visų kultūrų vaisiais ir surinkti juos į vieną civilizaciją kiekvieno vardan. Kažkada žmogus galėjo išgirsti dvasininkų pamokslus tik ten, kur gyveno. Dabar matome tūkstančius televizijos kanalų, kiekvienas jų skleidžia savą kultūrą. Mūsų vaikai gali išgirsti visą pasaulį. Negalime uždrausti jiems būti kultūriškai universaliems, tačiau tuo pačiu privalu ginti kiekvieną kultūrą – jose slypi pasaulio grožis.
Kultūrų dialogas tampa žmogaus laimės šaltiniu, keliu, apsaugančiu nuo konfliktų. Nebegalėsime kovoti tam tikros civilizacijos ar kultūros vardu – padėsime vienas kitam kurti pasaulio civilizaciją.
Šventoji žemė šventa trims svarbioms religijoms, puoselėjančioms meilę ir taiką. Deja, taikos Šventojoje žemėje nematyti. Kaip tai paaiškinti?
Problema slypi ne žmonėse ar religijose, bet politikuose, klaidingai interpretuojančiuose religinius tekstus: Bibliją, Torą ir Koraną. Šventas yra žmogus, o ne žemės lopinėlis, bažnyčia, mečetė ar Raudų siena. Skaitydami Torą, Koraną ir Bibliją suprantame, kad kūdikio pirštukas yra šventesnis už visą žemę. Vaikas – Dievo kūrinys. Tie, kas jam kenkia, puola Dievą. Sunaikintus maldos namus įmanoma atstatyti. Tačiau kas sugrąžins sunaikintą Dievo kūrinį? Apaštalai ir angelai pasirodė dėl žmogaus. Keisčiausia, kad šventąją žinią pavertėme žudymo pateisinimu.
Sakome, kad yra šventi ir nešventi žmonės, šventos ir nešventos vietos. Šventas yra tik Dievas. Ką galvosime apie Mikelandželo kūrinį sunaikinusį žmogų? Laikysime jį neišmanėliu, žiauriu, žmogiškųjų vertybių negerbiančiu, gyvuliškų instinktų valdomu individu. Kuo laikysime Dievo kūrinį sunaikinusį žmogų? Gaminantieji minas ir masinio naikinimo ginklus yra žmonijos priešai, kadangi jie naikina žmogų. Vakar kalbėdamas apie mūsų regioną, krikščionybės, islamo ir judaizmo lopšį, sakiau – nesiųskite mums ugnies. Artimųjų Rytų regiono šalys yra šviesos šalys. Nepradėkime gaisro.
Anksčiau buvote Alepo miesto muftijumi, šiuo metu jūs – Sirijos Didysis muftijus. Pagarsėjote kaip taikaus religinių bendruomenių sugyvenimo šalininkas. Ko jus išmokė Alepas, ko iš jo galime pasimokyti mes?
Kuomet buvau paskirtas Sirijos Arabų Respublikos muftijumi, žmonės manė, kad būsiu tik musulmonų muftijus. Tačiau po pirmosios per radiją ir televiziją transliuotos kalbos tapau musulmonų, krikščionių, netikinčių ir visų savo šalies piliečių muftijumi.
Neapsiriboju viena bendruomene: paprašiau visų dvasinių vadovų tapti visų Sirijos piliečių tėvais, neužsidarant nuo kitų bendruomenių. Bandau skleisti šį požiūrį visame arabiškajame ir musulmoniškame pasaulyje bei už jo ribų. Dvasiniai lyderiai turi būti universalūs, neapsiriboti savo bendruomene ar išpažįstama religija. Popiežius atsakingas ne tik už katalikus, bet ir visą žmoniją, muftijus atsako ne tik už musulmonus, bet ir likusią pasaulio dalį.
20080111STO18374 Sirijos Didysis muftijus ragino taikiai kurti bendrą civilizaciją Europos kultūrų dialogo metai [garso įrašas, EN, 36:11] [garso įrašas, EN, 20:25]
LT
1
PHOTO
20080116PHT19042.jpg
LT
3
LINK
http://www.interculturaldialogue2008.eu/333.html?L=11
LT
4
MULTIMEDIA
20080115MLT18683.asf
LT
5
MULTIMEDIA
20080115MLT18679.asf
-//EP//TEXT IM-PRESS 20080111IPR18241 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
