23.4.2007
PASIŪLYMAS DĖL REZOLIUCIJOS
siekiant baigti diskusijas dėl Tarybos ir Komisijos pareiškimų
pagal Darbo tvarkos taisyklių 103 straipsnio 2 dalį
pateikė Roberta Angelilli
UEN frakcijos vardu,
dėl homofobijos Europoje
Europos Parlamento rezoliucija dėl homofobijos Europoje
Europos Parlamentas ,
––
atsižvelgdamas į terminą „homofobija“, enciklopedijose apibrėžtą kaip „neracionali homoseksualumo ar homoseksualų baimė ar panieka jiems“,
–
atsižvelgdamas į Darbo tvarkos taisyklių 103 straipsnio 2 dalį,
A.
Kadangi nediskriminacijos principas puoselėjamas Sutartyse ir todėl pripažįstamas visų valstybių narių, kaip nurodyta Europos Sąjungos sutarties 6 straipsnyje: „Sąjunga yra grindžiama laisvės, demokratijos, pagarbos žmogaus teisėms ir pagrindinėms laisvėms bei teisinės valstybės principais, t. y. principais, kurie valstybėms narėms yra bendri“ ir „Sąjunga gerbia pagrindines teises“,
B.
kadangi ES politika gina ir skatina šiuos principus ir nediskriminacijos principą,
C.
kadangi ES valstybės narės yra demokratinės valstybės, turinčios tinkamų kovos su įstatymų pažeidimais ir pagrindinių teisių nepaisymu priemonių, kaip nurodyta Sutartyse ir jų nacionalinėse konstitucijose,
1.
mano, kad labai svarbu gerbti pagrindines teises Europos ir nacionaliniu lygmeniu ir laikytis nediskriminavimo principo politikos, kultūros ir socialinių reikalų srityse,
2.
laikosi nuomonės, kad ES demokratinės valstybės visiškai gerbia žmogaus teises ir turi tinkamų teisinių priemonių, kurių vertę reikia pripažinti, ir kad pagal subsidiarumo principą Sąjunga turėtų imtis veiksmų tik tuo atveju, jei valstybės narės nesugeba imtis siūlomų veiksmų ar pasiekti siūlomų tikslų;
3.
mano, kad tinkamai vykdant nediskriminacijos politiką nereikėtų imtis perdėtų priemonių ar skatinti netolerancijos atvejų, kadangi tai gali sustiprinti diskriminuojamąjį ar netinkamą požiūrį į homoseksualumą;
4.
paveda Pirmininkui perduoti šią rezoliuciją Tarybai, Komisijai ir valstybių narių parlamentams ir vyriausybėms.
