KLAUSIMAS ŽODŽIU SU DEBATAIS O-0035/09
pagal 108 Darbo tvarkos taisyklių straipsnį
pateikė
Helmuth Markov
ir
Christofer Fjellner
Tarptautinės prekybos komiteto vardu
Tarybai
Tema: Tarpinis Europos bendrijos bei jos valstybių narių ir Ganos ekonominės partnerystės susitarimas
Ar gali Taryba informuoti Europos Parlamentą, kada tikimasi sudaryti išsamų Ekonominės partnerystės susitarimą su Vakarų Afrikos regionu?
Ar Taryba garantuos, kad, neskaitant pritarimo procedūros, Europos Parlamentas bus informuojamas tarpinių derybų dėl perėjimo nuo tarpinio prie išsamaus Ekonominės partnerystės susitarimo metu ir į jas įtraukiamas?
Kaip, Tarybos manymu, išsamaus susitarimo pasirašymas turėtų dar labiau paskatinti ekonomikos augimą ir vystymąsi Ganoje ir visame Vakarų Afrikos regione ir kokie metodai bus naudojami apskaičiuojant EPS bendrą fiskalinį poveikį? Kaip bus užtikrinama, kad išsamus EPS padėtų skatintų regionų integraciją?
Turint mintyje egzistuojančią Vakarų Afrikos valstybių ekonominės bendrijos (angl. ECOWAS) regiono bendriją ir tai, kad numatoma sukurti jos pinigų sąjungą, ar sudarius visapusišką EPS bus daroma įtaka prekybos ir ekonomikos sritims?
Ar Taryba sutinka, kad į EPS derybas būrų įtraukti šie punktai:
Ganos teisė be jokių sąlygų, susijusių su išsamaus EPS derybomis, peržiūrėti tarpinio EPS, dėl kurio jau susitarta, rezultatus ir įtraukti peržiūros sąlygą, kuria remiantis po 3-5 metų nuo susitarimo pasirašymo datos galima būtų jį peržiūrėti;
EPS skyriaus dėl vystomojo bendradarbiavimo privalomoji sąlyga;
kad regioninis EPS bus tinkamo lankstumo tam, kad jame būtų atsižvelgiama į Vakarų Afrikos šalių ypatumus ir įvairius poreikius ir reikalavimus?
