EP sesijoje – dujų tiekimas, Baltarusija, Gaza bei euro jubiliejus
Institucijos
2009-01-12 - 18:14
Pirmadienį Strasbūre prasidėjusioje EP plenarinėje sesijoje bus aptartos užsienio politikos temos – dujų tiekimo per Ukrainą sustabdymas (be rezoliucijos), taip pat padėtis Gazoje ir Baltarusijoje (balsavimas dėl abiejų klausimų trečiadienį). Be to, antradienį bus minimas euro dešimtmetis, taip pat kalbės Latvijos prezidentas V. Zatleras. Tuo tarpu trečiadienį Čekijos ministras pirmininkas M. Topolánek pristatys šios šalies pirmininkavimo ES Tarybai prioritetus.
Europos Parlamente bus minimas euro dešimtmetis (Iškilmingas minėjimas: 2009-01-13) Antradienį 10 val. EP plenariniame posėdyje bus iškilmingai paminėtas bendros Europos valiutos – euro – dešimtmetis. Minėjime kalbės Europos centrinio banko prezidentas J.-C. Trichet, Eurogrupės pirmininkas Liuksemburgo premjeras J.-C. Juncker, ES ekonomikos ir pinigų reikalų komisaras J. Almunia bei buvęs Prancūzijos prezidentas Valéry Giscard d’Estaing. Europos Parlamentas aptars padėtį Rusijai nutraukus dujų tiekimą (Svarstymas: 2009-01-14) Trečiadienio popietę europarlamentarai aptars padėtį, susidariusią po to, kai dėl ginčo su Ukraina Rusija iš esmės nutraukė dujų tiekimą Europos valstybėms per šios šalies teritoriją. Diskusijoje dalyvaus Europos Komisijos ir ES Tarybos atstovai. Rezoliucija šiuo klausimu nenumatyta. Europos Parlamentas vėl įvertins padėtį Baltarusijoje (Svarstymas: 2009-01-14. Balsavimas: 2009-01-15) Po rugsėjo 28 d. Baltarusijoje surengtų rinkimų ES nutarė pusmečiui pristabdyti reikalavimą neišduoti vizų tam tikriems Baltarusijos valdžios pareigūnams. Tuo tarpu spalį priimtoje rezoliucijoje EP paragino apsvarstyti galimybes sušvelninti Baltarusijai taikomas sankcijas. Šioje sesijoje europarlamentarai aptars esamą padėtį ir ateities perspektyvas, taip pat priims naują rezoliuciją.
Europarlamentarai susirūpinę smurto proveržiu Gazoje (Svarstymas: 2009-01-14. Balsavimas: 2009-01-15)
Pirmadienį EP pirmininkas Hans-Gert Pöttering savo pareiškime išreiškė susirūpinimą dėl padėties Gazoje, o trečiadienio popietę dėl šio klausimo įvyks diskusijos. EP taip pat nutarė ketvirtadienį balsuoti dėl rezoliucijos šia tema.
Čekija pristatys savo pirmininkavimo ES prioritetus (Svarstymas: 2009-01-14) Trečiadienio rytą Čekijos ministras pirmininkas Mirek Topolánek pristatys šios šalies pirmininkavimo ES Tarybai prioritetus. Tai pasirengimas ekonomikos augimo lėtėjimui, energetinė sauga, taip pat ES santykių su Rytų kaimynėmis plėtra. Europos Parlamente kalbės Latvijos prezidentas (Kalba: 2009-01-13) Antradienio vidurdienį EP plenarinėje sesijoje Strasbūre iškilmingą kalbą pasakys Latvijos prezidentas Valdis Zatleras (Zatlers). Vaikų pasai bus be pirštų atspaudų (Svarstymas: 2009-01-13. Balsavimas: 2009-01-14) Vaikams, keliaujantiems už Šengeno erdvės ribų, turės būti išduodami pasai, tačiau juose neturės būti pirštų atspaudų. Tai numatyta reglamente, dėl kurio trečiadienį balsuos Europos Parlamentas. Dėl šio klausimo jau sutarta su ES Taryba. L. Andrikienė: ES turi ryžtingiau veikti JT Žmogaus teisių taryboje (Balsavimas be debatų: 2009-01-14) Nors dvejus metus Ženevoje veikianti Jungtinių Tautų Žmogaus teisių taryba (JTŽTT) priėmė nemažai svarbių dokumentų, kai kurios jos narės pateisina skirtingus žmogaus teisių standartus ir blokuoja siūlomas rezoliucijas. L. Andrikienės parengtoje ataskaitoje, dėl kurios trečiadienį balsuos Europos Parlamentas, ES raginama suaktyvinti savo veiklą JTŽTT. Raginama geriau apsaugoti homoseksualų, romų ir nepiliečių teises (Svarstyta: 2008-12-17. Balsavimas: 2009-01-14) Trečiadienį europarlamentarai balsuos dėl ataskaitos, kurioje įvertinama žmogaus teisių padėtis ES 2004-2008 m. Ši tema jau buvo aptarta gruodį. Ataskaitoje raginama ES lygmeniu sustiprinti žmogaus teisių apsaugą ES viduje – iki šiol daugiau dėmesio ES skirdavo padėčiai už jos ribų. „Labai svarbu netaikyti dvigubų standartų išorės politikoje ir vidaus politikoje“, – pažymi EP nariai. ES griežtina pesticidų registravimo ir naudojimo taisykles (Svarstymas: 2009-01-12. Balsavimas: 2009-01-13) Tikintis sumažinti neigiamą pesticidų naudojimo poveikį žmonių sveikatai, numatoma priimti pagrindų direktyvą dėl tvaraus pesticidų naudojimo, taip pat atnaujinti direktyvą dėl augalų apsaugos priemonių patekimo į rinką. Siekiama uždrausti purkšti pesticidus iš lėktuvų, taip pat sugriežtinti jų registravimo tvarką ir įpareigoti valstybes mažinti jų naudojimą. Dėl to Europos Parlamentas antruoju svarstymu balsuos antradienį.
20090109IPR45804 Sesijos apžvalga: 2009 m. sausio 12-15 d. EP plenarinė sesija Strasbūre
-//EP//TEXT IM-PRESS 20081217BRI45149 FULL-TEXT NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
