23.6.2005
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė pateikė Adriana Poli Bortone (UEN), Mario Mantovani (PPE-DE) ir Luciana Sbarbati (ELDR)
dėl avalynės importo iš Kinijos
Pasiūlymas dėl Europos Parlamento rezoliucijos dėl avalynės importo iš Kinijos
Europos Parlamentas ,
–
atsižvelgdamas į savo Darbo tvarkos taisyklių 113 straipsnį,
A.
kadangi per 2005 m. avalynės importo iš Kinijos apimtis išaugo beveik 700 proc. palyginti su praėjusiais metais, o jų kaina sumažėjo 28 proc.;
B.
kadangi pagal 2005 m. birželio 10 d. Europos Komisijos ir Kinijos vyriausybės Šanchajuje pasirašytą susitarimą įsigalios naujos tekstilės prekių eksporto kvotos;
C.
kadangi Komisijos narys F. Frattini paskelbė, kad Europos Komisija pateiks direktyvos, kurią priėmus bus siekiama kovoti su padirbinėjimu ir stiprinti intelektinės nuosavybės teises, pasiūlymą;
D.
kadangi draudžiama tiekti į rinką prekes, kurios yra pagamintos naudojant žmogaus sveikatai kenksmingas medžiagas, bet leidžiama iš ne Europos šalių importuoti avalynę, pagamintą naudojant cheminius produktus, kurie Bendrijos teritorijoje yra uždrausti;
E.
džiaugiasi, kad Komisija pradėjo tyrimą dėl avalynės importo iš Kinijos, kurį atliekant numatoma taikyti 33 avalynės sektoriaus gaminių stebėsenos procedūrą;
1.
ragina Komisiją:
- nedelsiant priimti, atlikus reikiamus tyrimus, ad hoc apsaugos nuo avalynės importo iš Kinijos priemones,
-
numatyti, kad ant į ES importuojamų prekių būtų privaloma nurodyti jų kilmės šalį.
