Klausimas, į kurį atsakoma žodžiu, Nr. O-000105/2011
Komisijai
Darbo tvarkos taisyklių 115 straipsnis
Udo Bullmann
S&D frakcijos vardu Tema: ES bankininkystės sektoriaus testavimas nepalankiausiomis sąlygomis 2011 m.
2010 m. liepos mėn. Europos bankininkystės priežiūros institucijų komitetui kartu su Komisija atlikus ES bankininkystės sektoriaus testavimą negrįžo pasitikėjimas ES finansų sektoriumi. Nesuderintas tarpvalstybinis požiūris buvo viena iš nesėkmingo testavimo nepalankiausiomis sąlygomis priežasčių. Pavyzdžiui, kiekviena šalis galėjo nuspręsti, kurie bankai turėtų būti testuojami nepalankiausiomis sąlygomis, kurios taip pat skyrėsi ir paaiškėjo, kad daugeliu atvejų pateikta informacija buvo neteisinga.
Šių metų testavimą nepalankiausiomis sąlygomis atliks naujai sukurta Europos bankininkystės institucija, kuri kovo 18 d. paskelbė testavimo nepalankiausiomis sąlygomis planus ir metodologijas. Lyginant su praeitais metais atlikti tam tikri patobulinimai, bet, siekiant užtikrinti naujos Europos finansų institucinės struktūros patikimumą, gal Komisija gali paaiškinti:
1. Kokie pagrindiniai pasikeitimai numatyti siekiant išvengti praeitų metų testavimo nepalankiausiomis sąlygomis nesėkmės?
2. Kaip Komisija gali garantuoti, kad testavimas nepalankiausiomis sąlygomis apims svarbius rizikos elementus, kurie galimi visose valstybėse narėse?
3. Kaip Komisija užtikrins sąžiningą požiūrį į skirtingas bankininkystės struktūras ir verslo modelius valstybėse narėse?
4. E. Ferreiros pranešime Europos Parlamentas ragino parengti kapitalo restruktūrizavimo ir, jei būtina, su problemomis susiduriančių bankų restruktūrizavimo strategiją ( P7_TA(2010)0276 ). Kokius konkrečius pasiūlymus šiuo atžvilgiu pateiks Komisija ir kada jų galima tikėtis?
