7.6.2007
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Cristiana Muscardini
dėl prievartos, naudojamos prieš sportuojančius paauglius, ir jų vartojamo dopingo
Pasiūlymas dėl Europos Parlamento rezoliucijos dėl prievartos, naudojamos prieš sportuojančius paauglius, ir jų vartojamo dopingo
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
kadangi JTO atliktas tyrimas dėl smurto prieš vaikus 2006 m. patvirtino, kad „konkurencinis sporto pobūdis gali lemti netinkamą elgesį su vaikais, kai tėvai, treneriai ar kiti asmenys bando taip ugdyti vaikus, kad pastūmėtų juos link pergalių. Įvairiomis aplinkybėmis užregistruota blogos mitybos, perdėto treniravimo ir dopingo poveikį turinčių medžiagų vartojimo pavyzdžių. Be to, atskleista atvejų, kai treneriai seksualiai išnaudojo sportuojančius vaikus bei atvejų, kai kiti vaikai arba patys tėvai naudojo smurtą prieš vaikus aikštelėje ar už jos ribų“;
B.
kadangi kai kurie nerimą keliantys duomenys apie paauglių vartojamą dopingą yra rezultatas prancūzų atlikto tyrimo, kai ketverius metus buvo tiriama sportuojančių vaikų, dar nesulaukusių paauglystės, grupė ir kadangi 3 proc. tyrimų programoje dalyvavusių vaikų pareiškė vartoję dopingo poveikį turinčių medžiagų – kartais skatinami tėvų ar trenerių;
C.
kadangi, deja, prievarta dažnėja tarp vis jaunesnių – 9–14 m. amžiaus – amžiaus vaikų;
1.
klausia Komisijos, ar ši nemano, kad reikėtų pradėti šios didelės problemos, kuri vis didėja mūsų paauglių tarpe, tyrimą.
