EP ragina šviesti visuomenę apie Europos ombusmeną
Ombudsmenas
2008-11-24 - 11:56
Europos ombudsmenas turėtų būti labiau žinomas, sakoma ketvirtadienį Europos Parlamento patvirtintoje ataskaitoje apie šio pareigūno veiklą 2007 m. (465 balsai už, 1 prieš, 7 susilaikė). Ataskaitos svarstyme dalyvavo pats ombudsmenas N. Diamandouros.
Pernai ombudsmenas gavo 518 skundų, pripažintų priimtinais (tai 16 proc. visų skundų). Pagal savo kompetenciją ombudsmenas tiria tik ES institucijų ir agentūrų veiklos trūkumus. Palyginti su 2006 m., pernai ombudsmenas gavo 16 proc. mažiau skundų, bet priimtinų skundų padaugėjo.
Pernai ombudsmenas atliko 641 tyrimą. 64 proc. tirtų atvejų buvo susiję su Europos Komisija, 14 proc. – su EPSO, 9 proc. – su Europos Parlamentu ir 1 proc. – su ES Taryba. Vyraujančios netinkamo administravimo rūšys – nepakankamas skaidrumas, įskaitant atsisakymą suteikti informaciją, nesąžiningumas ir piktnaudžiavimas įgaliojimais, delsimas, kurio buvo galima išvengti, diskriminavimas, aplaidumas, teisinės klaidos ir nesugebėjimas užtikrinti, kad būtų vykdomos pareigos. Iš esmės teigiamai vertindamas šio pareigūno veiklą, EP pažymi, jog piliečiai vis dar per mažai žino ombusdmeną ir jo kompetenciją, todėl siūlo parengti visuomenės informavimo kampaniją šiuo klausimu. Siekdami sumažinti Europos ombudsmenui teikiamų nepriimtinų skundų skaičių, EP nariai kviečia parengti bendrą Europos institucijų tinklalapį, kuris nukreiptų piliečius tiesiai į tą instituciją, kuri įgaliota nagrinėti jų skundą. Parlamentas taip pat „ragina visoms Europos institucijoms ir įstaigoms numatyti reikiamus biudžeto ir žmogiškuosius išteklius, kad piliečiai gautų greitus ir išsamius atsakymus į užklausas, skundus ir peticijas“. EP atkreipia dėmesį į padvigubėjusį neteisingo administravimo atvejų skaičių, kuomet įsikišus ombudsmenui pačios ES institucijos ir agentūros pakeitė savo sprendimus. Siekdami pataisyti padėtį, europarlamentarai siūlo atnaujinti Sąjungos institucijų ir agentūrų geros administracinės elgsenos kodeksą.
Dushana ZDRAVKOVA (PPE-DE, BG) A6-0358/2008 Dėl metinio pranešimo apie Europos ombudsmeno 2007 m. veiklą
Iniciatyvos procedūra.
Svarstymas ir balsavimas: 2008-10-23 20081022IPR40404 Europos ombudsmeno tinklalapis
LT
1
LINK
http://ombudsman.europa.eu/home/lt/default.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
