Naujoji Europos Komisija: kandidatai ir jų portfeliai
Klausymai
Institucijos
2009-12-02 - 11:06
Siūlomą Komisijos sudėtį J. M. Barroso pristatė lapkričio 27 d. „Džiaugiuosi, kad EK pirmininkas nedelsdamas paskirstė komisarų portfelius“, – kalbėjo EP pirmininkas J. Buzek, J. M. Barroso pasiūlius komandos, su kuria jis dirbs ateinančius penkerius metus, sudėtį. Naujojoje Komisijoje perskirstytos atsakomybės sritys, atsirado nauji klimato kaitos, vidaus reikalų bei teisingumo, teisių ir pilietybės komisarų postai. Sulaukęs kandidatų atsakymų į klausimynus, sausį Parlamentas pradės jų vertinimo maratoną. Susipažinkime su paskirtaisiais komisarais.
Remiantis Lisabonos sutartimi, įskaitant pirmininką ir vyriausiąjį įgaliotinį naujoji Europos Komisija turės 27 narius. Po konsultacijų su EK pirmininku kiekviena valstybė narė pasiūlė po komisarą – kandidatų sąrašas buvo paskelbtas lapkričio 25 d., o siūlomų komisarų atsakomybės sritys pristatytos lapkričio 27 d.
Gruodžio mėn. kiekvienas paskirtasis komisaras turės raštu atsakyti į jam Europos Parlamento pateiktus klausimus. Sausio 11-19 d. rengiamų klausymų metu EP komitetai vertins kandidatų pasirengimą užimti naująsias pareigas, o galutinis Komisijos tvirtinimas numatomas sausio 26 d. plenarinės sesijos metu.
Paskirtieji EK nariai
Catherine Ashton (Jungtinė Karalystė) – Vyriausioji ES įgaliotinė ir pirmininko pavaduotoja
Gimė 1956 m.
Išsilavinimas: sociologija
Pirmoji ES vyriausioji įgaliotinė užsienio reikalams ir saugumo politikai
2008-2009 m. – Prekybos komisarė
Leiboristų partijos narė (Socialistų ir demokratų aljansas)
Viviane Reding (Liuksemburgas) – Teisingumo, pagrindinių teisių ir piliečių laisvių komisarė, pirmininko pavaduotoja
Gimė 1951 m.
Išsilavinimas: humanitariniai mokslai
1989-1999 m. – EP narė (Europos liaudies partija)
EK narė: nuo 1999 m. atsakinga už švietimo, jaunimo, žiniasklaidos ir sporto sritį, nuo 2004 m. – už informacinės visuomenės ir žiniasklaidos klausimus
1995-1999 m. – Liuksemburgo krikščionių socialistų partijos viceprezidentė
Joaquin Almunia (Ispanija) – Konkurencijos komisaras, pirmininko pavaduotojas
Gimė 1948 m.
Išsilavinimas: teisė ir ekonomika
Nuo 2004 m. – Ekonomikos ir pinigų reikalų komisaras
Buvęs viešojo administravimo reikalų (1986-1991 m.) ir Socialinės apsaugos (1982-1986 m.) ministras
1997-2000 m. – Ispanijos socialistinės darbininkų partijos pirmininkas
Siim Kallas (Estija) – Transporto komisaras, pirmininko pavaduotojas
Gimė 1948 m.
Išsilavinimas: finansai
Nuo 2004 m. – EK pirmininko pavaduotojas, atsakingas už administravimo reikalus, auditą ir kovą su sukčiavimu
2002-2003 m. – Estijos Ministras Pirmininkas
1995-1996 m. – užsienio reikalų ministras, 1999-2002 m. – finansų ministras
1994-2004 m. – Reformų partijos pirmininkas (Liberalų ir demokratų aljansas)
Neelie Kroes (Nyderlandai) – Skaitmeninės darbotvarkės komisarė, pirmininko pavaduotoja
Gimė 1941 m.
Išsilavinimas: ekonomika
1971-1977 m. – parlamento narė
1982-1989 m. – transporto, viešųjų darbų ir telekomunikacijų ministrė
Nuo 2004 m. – Europos Komisijos narė, atsakinga už konkurenciją
Laisvės ir demokratijos partija (Liberalų ir demokratų aljansas)
Antonio Tajani (Italija) – pramonės ir verslo komisaras, pirmininko pavaduotojas
Gimė 1953 m.
Išsilavinimas: teisė
Nuo 2008 m. – EK pirmininko pavaduotojas, atsakingas už transporto politiką
1994-2008 m. – EP narys(Europos liaudies partija)
Forza Italia, vėliau tapusi Popolo delle Libertà (Europos liaudies partija)
Maroš Ševčovič (Slovakija) – tarpinstitucinių santykių ir administravimo komisaras, pirmininko pavaduotojas
Gimė 1966 m.
Išsilavinimas: ekonomika, tarptautiniai ryšiai, teisė
Nuo 2009 m. spalio 1 d. – komisaras, atsakingas už švietimo, kultūros ir jaunimo klausimus
Nuo 1990 m. – diplomatas ir užsienio reikalų ministerijos atstovas
Nepartinis
Lá s zló Andor (Vengrija) – Užimtumo, socialinių reikalų ir įtraukties komisaras
Gimė 1966 m.
Išsilavinimas: ekonomika
Nuo 2005 m. – Europos rekonstrukcijos ir plėtros banko direktorių valdybos narys
Nepartinis, atstovavęs Vengrijos socialistų partijai
Michel Barnier (Prancūzija) – Vidaus rinkos ir paslaugų komisaras
Gimė 1951 m.
Išsilavinimas: verslo vadyba
Nuo 2009 m. liepos mėn. – EP narys (Europos liaudies partija)
1999-2004 m. – EK narys, atsakingas už regioninę politiką ir Europos institucijų reformas
Buvęs žemės ūkio ir žuvininkystės (2007-2009 m.), užsienio reikalų (2004-2005 m.), aplinkos apsaugos (1993-1995 m.), Europos reikalų (1995-1997 m.) ministras.
Europos liaudies partijos pirmininko pavaduotojas
Dacian Cioloş (Rumunija) – Žemės ūkio ir kaimo plėtros komisaras
Gimė 1969 m.
Išsilavinimas: inžinerija ir ekonomika
2007-2008 m. – žemės ūkio ir kaimo plėtros ministras
Nepartinis
John Dalli (Malta) – Sveikatos ir vartotojų apsaugos komisaras
Gimė 1948 m.
Išsilavinimas: finansinė apskaita
Nuo 2008 m. – socialinės politikos ministras
Buvęs užsienio reikalų ir investicijų skatinimo (2004 m.), finansų ir ekonomikos (1998 – 2004 m.), finansų (1992-1996 m.), ekonomikos paslaugų (1990-1992 m.), pramonės (1987-1990 m.) ministras
Nacionalistų partija (Europos liaudies partija)
Maria Damanaki (Graikija) – Žuvininkystės ir jūrinių reikalų komisaras
Gimė 1952 m.
Išsilavinimas: chemijos inžinerija
Graikijos parlamento narė (Socialistų ir demokratų aljansas)
Karel De Gucht (Belgija) – Prekybos komisaras
Gimė 1954 m.
Išsilavinimas: teisė
Nuo 2009 m. liepos mėn. – Vystymosi ir humanitarinės pagalbos komisaras
2004-2009 m. – užsienio reikalų ministras
1980-1994 m. – EP narys (Liberalų ir demokratų aljansas)
1999-2004 m. – Flamandų liberalų ir demokratų partijos pirmininkas
Štefan Füle (Čekija) – Plėtros ir Europos kaimynystės politikos komisaras (bendradarbiaujant su vyriausiąja įgaliotine užsienio reikalams)
Gimė 1962 m.
Išsilavinimas: tarptautiniai santykiai
Nuo 2009 m. – Europos reikalų ministras
Nepartinis
Máire Geoghegan Quinn (Airija) – Mokslinių tyrimų ir inovacijų komisarė
Gimė 1950 m.
Išsilavinimas: pedagogika
Buvusi švietimo (1982 m.), Europos reikalų (1987-1991 m.), turizmo, transporto ir komunikacijų (1992-1993 m.), teisingumo (1993-1994 m.) ministrė
Nuo 1999 m. – Europos audito rūmų narė
Fianna Fáil (Liberalų ir demokratų aljansas)
Johannes Hahn (Austrija) – Regioninės politikos komisaras
Gimė 1957 m.
Išsilavinimas: filosofija
Nuo 2007 m. – mokslo ir mokslinių tyrimų ministras
Austrijos liaudies partija (Europos liaudies partija)
Connie Hedegaard (Danija) – Klimato kaitos komisarė
Gimė 1960 m.
Išsilavinimas: istorija ir literatūra
Nuo 2007 m. – klimato ir energetikos ministrė, 2004-2007 m. – aplinkos apsaugos ministrė
Konservatorių liaudies partija (Europos liaudies partija)
Rumiana Jeleva (Bulgarija) – Tarptautinio bendradarbiavimo, humanitarinės pagalbos ir krizių valdymo komisarė (bendradarbiaujant su vyriausiąja įgaliotine užsienio reikalams)
Gimė 1969 m.
Išsilavinimas: sociologija
Nuo 2009 – užsienio reikalų ministrė
2007-2009 m. – Europos Parlamento narė
Piliečiai už europinį Bulgarijos vystymąsi (Europos liaudies partija)
Janusz Lewandowski (Lenkija) – Biudžeto ir finansinio programavimo komisaras
Gimė 1951 m.
Išsilavinimas: ekonomika
Nuo 2004 m. – EP narys (Pilietinė platforma, Europos liaudies partija)
Cecilia Malmström (Švedija) – Vidaus reikalų komisarė
Gimė 1968 m.
Išsilavinimas: politikos mokslai
Nuo 2006 m. – ES reikalų ministrė
1999-2006 m. – EP narė (Liberalų partija, Liberalų ir demokratų aljansas)
Günther Oettinger (Vokietija) – Energetikos komisaras
Gimė 1953 m.
Išsilavinimas: teisė ir ekonomika
Nuo 2005 m. – Vokietijos Baden-Württemberg regiono ministras pirmininkas.
Krikščionys demokratai (Europos liaudies partija)
Andris Piebalgs (Latvija) – Vystymosi komisaras (bendradarbiaujant su vyriausiąja įgaliotine užsienio reikalams)
Gimė 1957 m.
Išsilavinimas: fizika
Nuo 2004 m. – Energetikos komisaras
Buvęs finansų (1994-1996 m.), švietimo (1990-1993 m.) ministras
Buvęs Latvijos kelio (Liberalų ir demokratų aljansas) narys, dabar – Europos liaudies partijos narys
Janez Potočnik (Slovėnija) – Aplinkos apsaugos komisaras
Gimė 1958 m.
Išsilavinimas: ekonomika
Nuo 2004 m. – Mokslo ir mokslinių tyrimų komisaras
2002-2004 m. – Europos reikalų ministras
Nepartinis
Olli Rehn (Suomija) – Ekonomikos ir piniginių reikalų komisaras
Gimė 1962 m.
Išsilavinimas: tarptautiniai santykiai
Nuo 2004 m. – EK narys, atsakingas už plėtrą
1995-1996 m. – EP narys
Suomijos centro partijos narys (Liberalų ir demokratų aljansas)
Algirdas Šemeta (Lietuva) – Mokesčių, muitų sąjungos, audito ir kovos su sukčiavimu komisaras
Gimė 1962 m.
Išsilavinimas: ekonomika ir matematika
Nuo 2009 m. liepos mėn. – Europos komisijos narys, atsakingas už finansinį programavimą ir biudžetą
1997-1999 m. ir 2008-2009 m. – Finansų ministras
Tėvynės Sąjungos – Lietuvos krikščionių demokratų narys (Europos liaudies partija)
Androulla Vassiliou (Kipras) – komisarė, atsakinga už švietimą, kultūrą, daugiakalbystę ir jaunimą
Gimė 1943 m.
Išsilavinimas: teisė, tarptautiniai reikalai
Nuo 2008 m. – Sveikatos komisarė
2001-2006 m. – Europos liberaldemokratų ir reformistų partijos viceprezidentė
„Barroso II“ siūloma EK sudėtis
27 Komisijos nariai iš 27 ES valstybių
7 pirmininko pavaduotojai
9 moterys
8 buvę europarlamentarai
13 buvusių komisarų
16 buvusių ministrų
20091127STO65453 Komisarų klausymams skirta svetainės skiltis J. M. Barroso atskleidė naujosios komandos sudėtį Išsamus procedūros aprašymas Belgijos premjeras ir britų komisarė – naujieji Europos Sąjungos veidai Parlamentinis egzaminas: kandidatai tampa komisarais Ko tikėtis iš antrosios J. M. Barroso kadencijos?
LT
1
EUROPARL-TV
http://www.europarltv.europa.eu/swf/EmbedPlayer.swf?vid=7af17fde-b40b-483a-ab8b-3b9ec74afb8c&cid=0c8dedcf-1098-46c9-9b85-6f2b0f0b120d&lang=lt&bitrate=512&loop=off&autoplay=off&startVolume=medium&showTitle=on&showBottom=on
LT
2
LINK
/hearings/default.htm?language=LT
LT
3
LINK
http://europa.eu/rapid/pressReleasesAction.do?reference=IP/09/1837&format=HTML&aged=0&language=LT&guiLanguage=en
LT
4
LINK
/hearings//procedure/default.htm?language=LT
LT
5
LINK
/hearings//headlines/product.htm?ref=20091113STO64437&secondRef=0&language=LT
LT
6
LINK
/hearings//headlines/product.htm?ref=20091026STO63219&secondRef=0&language=LT
LT
7
LINK
/hearings//headlines/product.htm?ref=20090921STO60932&secondRef=0&language=LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
