KLAUSIMAS ŽODŽIU H-0436/09
Vyriausybės valandai 2009 Gruodžio mėnesio sesijoje
pagal 116 Darbo tvarkos taisyklių straipsnį
pateikė
Gay Mitchell
Tarybai
Tema: Klimato kaitos finansavimas, skirtas besivystančioms šalims
Būsimų klimato kaitos derybų Kopenhagoje tikslas – apibrėžti visuotinį požiūrį (nuo trumpalaikio iki vidutinės trukmės laikotarpio) į klimato kaitą. Labai svarbu, kad susitarimas būtų pasiektas ir kad turtingosios šalys skirtų lėšų klimato kaitos poveikio besivystančiose šalyse kompensavimui. Mes negalime pagrįstai tikėtis, kad besivystančios šalys mokėtų už problemos, kurią sukėlė Vakarų pasaulis, padarinius.
Spalio mėn. įvykusiame Europos Vadovų Tarybos aukščiausio lygio susitikime pasiektame susitarime apytikriai apskaičiuota, kad besivystančioms šalims prisitaikyti prie klimato kaitos reikės 100 milijardų eurų, nors pačios besivystančios šalys įrodinėja, kad sąnaudos bus nuo trijų iki keturių kartų didesnės nei šie skaičiavimai.
Kokiu būdu Taryba ketina pasiekti kompromisą, kai šie skaičiai tiek daug skiriasi?
