Kur link žengia Europa?
Europos ateitis/Europos integracija
2007-05-22 - 13:50
Italijos ir Olandijos premjerai – Europos Parlamente
Birželį į Europos Vadovų Tarybą susirinksiantys ES šalių lyderiai aptars Europos ateities perspektyvas ir tolimesnius konstitucinės reformos žingsnius. Šią savaitę europarlamentarai šiais klausimais diskutuos su Italijos ministru pirmininku Romano Prodi bei Olandijos premjeru Jan Peter Balkenende. Be to, trečiadienį EP Pirmininkų sueiga konstitucinius klausimus aptars su Europos Komisijos pirmininku José Manuel Barroso.
EP nariai konstitucinės reformos klausimais jau yra diskutavę su Liuksemburgo, Belgijos ir Airijos premjerais J.-C. Junckeriu, G. Verhofstadtu ir B. Ahernu. Parlamentas dialogą dėl Europos ateities vizijų plėtoja ne tik su ES vyriausybių vadovais, bet ir piliečiais per piliečių forumų iniciatyvą.
Konstitucinių reiklų komitetas balandį patvirtino Vokietijos krikščionių demokratų atstovo Elmar Brok bei Ispanijos socialisto Enrique Barón Crespo parengtą pranešimą, kuriame pateikiama Parlamento nuomonė dėl konstitucinės reformos gairių. Dėl jo EP balsuos birželį.
Kaip žinia, ES Konstitucijos projektą yra ratifikavę 18 ES valstybių, tarp jų ir Lietuva, tuo tarpu septynios valstybės sustabdė ratifikavimo procesą.
EP pirmininkas susitiko su Prancūzijos prezidentu
Ar Nicolas Sarkozy išrinkimas Prancūzijos prezidentu Europai leis išbristi iš konstitucinės krizės? Gegužės 21 d. pirmuoju naujojo Prancūzijos prezidento svečiu tapęs Europos Parlamento pirmininkas su Prancūzijos vadovu aptarė tolimesnius konstitucinės reformos žingsnius. EP pirmininkas pakvietė N. Sarkozy pasisakyti Europos Parlamente ir susitikti su EP frakcijų lyderiais.
Politikai sutarė, jog būtina nedelsiant rasti sprendimą dėl konstitucinio proceso užbaigimo. Hans-Gert Pöttering priminė, kad Europos Parlamentas siekia reformas numatančios pirmosios Konstitucijos dalies patvirtinimo, tačiau išreiškė viltį, jog pagrindines teises apibrėžianti antroji dalis taip pat bus perkelta į europinę teisę.
Ar pavyks rasti kompromisą?
Pirmąjį 2007 m. pusmetį ES pirmininkaujanti Vokietija konstitucinę ES reformą laiko vienu svarbiausių prioritetų ir siekia, jog Europos Sąjungos šalių lyderiai patvirtintų institucinių reformų gaires. Tikimasi, jog birželio 21-22 d. vyksiančioje ES Vadovų Taryboje bus nuspręsta dėl šio proceso procedūrų, įgaliojimų ir galutinių terminų.
Siekdama iš anksto išsiaiškinti visas nuomones ir rasti kompromisą, Vokietija išsiuntė klausimynus Europos Parlamentui bei visoms valstybėms narėms. 27 ES valstybės sutaria, jog dabartinis teisinis pagrindas, sukurtas prieš išsiplečiant Europai, nebeleidžia Europai žengti į priekį. Taip pat manoma, jog būtina atgaivinti visuomenės susidomėjimą ir paramą Europos projekto įgyvendinimui.
Romos sutarties 50-mečio proga paskelbtoje Berlyno deklaracijoje ES lyderiai išreiškė būtinybę iki 2009 m. įvyksiančių Europos Parlamento rinkimų atnaujinti bendrą Europos Sąjungos pagrindą.
20070521STO06816 Tiesioginė debatų su Italijos ir Nyderlandų premjerais transliacija Pranešimo dėl konstitucinio proceso gairių projektas [pdf] Italijos ir Nyderlandų premjerai kalbės apie Europos ateitį Berlynas, Europos susivienijimo simbolis
LT
1
PHOTO
20070522PHT06922.jpg
LT
2
LINK
/eplive/public/freetext_page_direct/20061120FTX00012-2101/default_lt.htm
LT
3
LINK
/meetdocs/2004_2009/documents/pr/662/662727/662727lt.pdf
-//EP//TEXT IM-PRESS 20070508BRI06438 ITEM-004-LT NOT XML V0//LT
-//EP//TEXT IM-PRESS 20070323STO04514 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
