Sesijos apžvalga: 2008 m. liepos 7-10 d. EP plenarinė sesija Strasbūre
2008-07-03 - 12:20
Svarbiausi šios sesijos akcentai – energetika, aviacija, ekonominiai ir pinigų reikalai bei aplinkosauga. Be to, ketvirtadienio rytą Prancūzijos prezidentas N. Sarkozy pristatys savo šalies pirmininkavimo ES Tarybai prioritetus.
Pirmadienį, liepos 7 d., po 17 val. Parlamentas aptars ataskaitą, skirtą preliminariam 2009 m. ES biudžeto projektui. Vėliau bus svarstomi teisės aktai, reglamentuosiantys maisto priedų, fermentų ir kvapiųjų medžiagų naudojimą (balsavimas antradienio vidurdienį).
Antradienį, liepos 8 d., rytą vyks diskusijos apie numatyto Baltijos jūros dujotiekio poveikį aplinkai, taip pat apie padėtį Afganistane bei aviacijos įtraukimą į taršos kvotų prekybą . Tuo tarpu 15 val. Parlamentas aptars gamtinių dujų rinką ir prieigą prie dujotiekių, taip pat strateginį energetikos technologijų planą. Vėliau Parlamentas skirs dėmesio nepriklausomų turto fondų problemai. Vėlai vakare europarlamentarai aptars ES geležinkelių padėtį, A. Degučio ataskaitą apie oro susisiekimo paslaugas , taip pat mobilumą miestuose . Dėl visų po pietų svarstomų klausimų bus balsuojama trečiadienio vidurdienį.
Trečiadienį, liepos 9 d., rytą EP aptars Europos centrinio banko 2007 m. veiklos ataskaitą dalyvaujant ECB prezidentui J.-C. Trichet, taip pat socialinio draudimo sistemų veikimą. 15 val. vyks diskusijos apie padėtį Kinijoje ir Zimbabvėje , taip pat ES plėtros perspektyvas bei palestiniečių kalinimą Izraelyje. Tuo tarpu po 21 val. europarlamentarai apsvarstys kosmoso ir saugumo klausimus.
Ketvirtadienį, liepos 10 d., 9 val. Parlamentas balsuos dėl trečiadienio popietę svarstytų klausimų. Tuo tarpu 10 val Prancūzijos prezidentas N. Sarkozy pristatys savo šalies pirmininkavimo ES Tarybai programą. Po pietų vyks diskusijos apie žmogaus teisių pažeidimus pasaulyje.
Tuo tarpu pirmadienio vakarą EP Pramonės, mokslinių tyrimų ir energetikos bei Vidaus rinkos ir vartotojų apsaugos komitetai balsuos dėl teisės aktų telekomunikacijų srityje. Be to, sesijos metu bus pasirašytas reglamentas dėl „Galileo“ palydovinės navigacijos programos . 20080624BRI32584
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-001-LT DOC XML V0//LT
Peticijos
Europarlamentarai ragina netiesti dujotiekio po Baltijos jūra neatsiklausus regiono šalių
2008-07-03 - 12:20
Šioje sesijoje Europos Parlamentas balsuos dėl ataskaitos, kurioje reikalaujama netiesti dujotiekio po Baltijos jūra, kol nebus nepriklausomai įvertintas jo poveikis, taip pat apsvarstyti galimybę tiesti tokį dujotiekį sausuma. Deputatų nuomone, šis projektas turėtų būti įgyvendinamas bendradarbiaujant su visomis Baltijos jūros regiono šalimis ir tik gavus jų visų sutikimą. Pernai Europos Parlamentas gavo dvi Lenkijos ir Lietuvos gyventojų peticijas, kuriose nuogąstaujama dėl „Nord Stream“ dujotiekio, planuojamo tiesti Baltijos jūros dugnu tarp Rusijos ir Vokietijos, poveikio aplinkai. Lietuvos jaunųjų konservatorių lygos parengtą peticiją parėmė 18 Baltijos šalių nevyriausybinių organizacijų, ją pasirašė apie 28 tūkst. gyventojų. Atsakydamas į piliečių susirūpinimą, EP Peticijų komitetas parengė ir gegužės 27 d. patvirtino ataskaitą šiuo klausimu (26 balsai už, 3 prieš, 1 susilaikė). Dabar dėl jos bus balsuojama plenarinėje sesijoje.
EP narių nuomone, dėl gausybės Antrojo pasaulinio karo pabaigoje Baltijos jūroje palaidotų toksiškų medžiagų planas jos dugnu tiesti dujotiekį kelia grėsmę šios jūros aplinkai ir prie jos esančių valstybių gyventojams. Europarlamentarai ragina visų Baltijos pakrantės šalių sutikimu paskirti nepriklausomą instituciją, kuri ištirtų projekto poveikį aplinkai. Jei būtų nustatyta ekologinės katastrofos rizika, ES Taryba, Europos Komisija ir Sąjungos šalys raginamos „pasinaudoti visomis įmanomomis teisinėmis priemonėmis ir užkirsti kelią investuotojo siūlomo masto Šiaurės Europos dujotiekio tiesimo darbams“. EP narių nuomone, „atsižvelgiant į didelę riziką aplinkai bei didelius pasiūlyto projekto kaštus, pirmiausia turėtų būti ištirti alternatyvūs jūros aplinkai nežalingi dujotiekio tiesimo maršrutai“ – pavyzdžiui, tiesti jį sausuma ES šalių teritorija. Savo ruožtu „ekonominės kompensacijos už sutrikimus ar žalą klausimas turi būti labai aiškiai išspręstas iki darbų pradžios“, o bendrovė „Nord Stream“ turi prisiimti visą atsakomybę už galimą žalą. Deputatų nuomone, didelio masto tarpvalstybiniai projektai, planuojami Baltijos jūroje, „yra bendras su šia jūra besiribojančių valstybių reikalas, o ne dvišalių santykių klausimas“, todėl siūlomas projektas turėtų būti įgyvendinamas bendradarbiaujant su visomis regiono šalimis, gavus visų jų sutikimą ir leidus joms prižiūrėti darbus. Apgailestaudami dėl menko ES vaidmens „Nord Stream“ projekte, europarlamentarai siūlo sukurti ES derybų dėl panašių projektų mechanizmą bei įsteigti juos kuruojančio Sąjungos pareigūno postą. Savo ruožtu Europos Komisija raginama „įvertinti rinkos konkurencijos padėtį po galimo „Nord Stream“ dujotiekio užbaigimo ir prireikus imtis priemonių neleisti „Gazprom“ dominuoti ES dujų rinkose, kol ES bendrovėms nebus užtikrintos atsakomosios teisės įeiti į Rusijos rinką“. Marcin LIBICKI UEN PL A6-0225/2008 Dėl Baltijos jūroje numatyto dujotiekio tarp Rusijos ir Vokietijos poveikio aplinkai Iniciatyvos procedūra
Svarstymas ir balsavimas: 2008-07-08 Apie Lietuvos jaunųjų konservatorių lygos peticiją
LT
2
LINK
/meetdocs/2004_2009/documents/cm/713/713622/713622en.pdf
-//EP//TEXT REPORT A6-2008-0225 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-COVER-LT DOC XML V0//LT
-//EP//TEXT IM-PRESS 20080624BRI32584 ITEM-002-LT DOC XML V0//LT
Energetika
Europos Parlamentas balsuos dėl dujų rinkos liberalizavimo
2008-07-03 - 12:20
Siekdama paskatinti konkurenciją, ES jau yra pradėjusi liberalizuoti energetikos rinką. Birželį EP pritarė elektros gamybos ir tinklų atsiejimui, o šioje sesijoje europarlamentarai balsuos dėl panašaus siūlymo gamtinių dujų sektoriuje. Tiesa, šįkart jie linkę pritarti ne tik visiško atsiejimo, bet ir „nepriklausomo vamzdynų operatoriaus“ galimybei. Pagal bendro sprendimo procedūrą EP priimtas pataisas toliau svarstys ES Taryba. Europos Komisija buvo pasiūliusi alternatyvią galimybę – nereikalauti atskirti dujų gamintojo ir vamzdynų operatoriaus nuosavybės, jei dujotiekiai būtų perduoti „nepriklausomam sistemos operatoriui“ – atskirai valdomai bendrovei, nors ir susijusiai su dujų išgavėju ar importuotoju. Tuo tarpu kai kurios šalys pasiūlė kompromisinį variantą – leisti dujotiekius kontroliuoti „nepriklausomam vamzdynų operatoriui“ – atskirai valdomam dujas išgaunančios ar importuojančios bendrovės padaliniui, kuris tokiomis pačiomis sąlygomis leistų naudotis dujotiekiu ir kitoms bendrovėms.
EP Pramonės, mokslinių tyrimų ir energetikos komitetas linkęs pritarti arba visiškam nuosavybės atsiejimui, arba „nepriklausomo vamzdynų operatoriaus“ galimybei. Taigi komiteto pozicija dėl dujų skiriasi nuo jo (bei viso EP) nuomonės dėl elektros – birželio 18 d. Parlamentas pareikalavo visiškai atsieti elektros gamybą ir perdavimo tinklus. Tuo tarpu valstybėms atstovaujanti ES Taryba yra pareiškusi, jog ji pritartų „nepriklausomo sistemos operatoriaus“ bei „nepriklausomo perdavimo tinklų/ vamzdynų operatoriaus“ galimybėms abiejuose sektoriuose – elektros bei dujų.
Siūloma neleisti kontroliuoti dujotiekių ES teritorijoje Sąjungai nepriklausančių šalių subjektams (asmenims ar bendrovėms). Be to, ES nepriklausančių šalių bendrovės galės įsigyti dujotiekius kontroliuojančių įmonių akcijų tik įrodžiusios, jog jos yra atskyrusios dujų gavybos ir tiekimo nuosavybę tiek pat, kiek ir ES bendrovės.
EP nariai taip pat norėtų į direktyvą įrašyti daugiau vartotojų apsaugos nuostatų. Jų nuomone, vartotojai turi galėti pasirinkti ar pakeisti dujų tiekėją, taip pat gauti kompensaciją už nekokybiškas paslaugas bei informaciją apie suvartotą dujų kiekį (bent kartą per ketvirtį). Per dešimt metų turėtų būti įdiegti naujos kartos dujų skaitikliai, mano europarlamentarai. Savo ruožtu jie siūlo įpareigoti valstybes mažinti energijos trūkumą ir nuo jo kenčiančių žmonių skaičių, taip pat įsteigti skundų nagrinėjimo tarnybas bei užtikrinti pažeidžiamų vartotojų teises. Be to, deputatai ragina parengti ir patvirtinti Europos energijos vartotojų teisių chartiją.
ES Taryboje sutarta, jog direktyvos reikalavimai nebus taikomi Kiprui, Liuksemburgui ir Maltai, taip pat Estijai, Latvijai ir Suomijai, kol jų dujų tiekimo sistemos bus integruotos su kitomis ES šalimis.
Direktyvos įgyvendinimą prižiūrės autonomiška ES energetikos agentūra. Europos Komisija ir ES Taryba siūlo, kad ji atliktų tik patariamąjį vaidmenį, tuo tarpu europarlamentarai siekia didesnių jos galių. Šios agentūros buveinė turėtų būti Briuselyje, mano EP. Atanas PAPARIZOV PSE BG Romano Maria LA RUSSA UEN IT A6-0253/2008 Dėl teisės naudotis gamtinių dujų perdavimo tinklais sąlygų A6-0257/2008 Dėl gamtinių dujų vidaus rinkos bendrųjų taisyklių Bendro sprendimo procedūra, pirmasis svarstymas
Svarstymas: 2008-07-08
Balsavimas: 2008-07-09 Suinteresuotų šalių nuomonės šia tema
-//EP//TEXT REPORT A6-2008-0253 0 NOT XML V0//LT
-//EP//TEXT REPORT A6-2008-0257 0 NOT XML V0//LT
-//EP//TEXT IM-PRESS 20080128IPR19736 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-001-LT DOC XML V0//LT
-//EP//TEXT IM-PRESS 20080624BRI32584 ITEM-003-LT DOC XML V0//LT
Energetika
Siūloma skirti ES lėšų branduolinei energetikai tobulinti
2008-07-03 - 12:20
Europos Parlamento balsavimui teikiamoje ataskaitoje siūloma pirmumo tvarka finansuoti mažai anglies dvideginio išskiriančias energetikos technologijas, įskaitant branduolines. Tai numatyta Europos Komisijos parengtame strateginiame energetikos technologijų plane. Norint pasiekti ES nustatytus tikslus sumažinti klimato šilimą sukeliančių dujų bei vartoti daugiau atkuriamosios energijos, iki 2020 metų kasmet reikėtų 70 mlrd. eurų. Tuo tarpu Septintojoje ES mokslinių tyrimų programoje energetikos tyrimams 2007-2013 m. laikotarpiu numatyta tik 2,3 mlrd. eurų. Privačios investicijos į energetikos technologijų mokslinius tyrimus ES taip pat labai mažos, palyginti su JAV ir kitų konkurentų indėliu. Be to, nuo devintojo dešimtmečio privačių ir valstybinių lėšų, skiriamų moksliniams energetikos tyrimams ES, nuolat mažėjo.
Todėl Europos Komisija pasiūlė strateginį energetikos technologijų planą, pagal kurį numatoma papildomai remti energetikos tyrimus dviejose srityse – branduolinės energetikos bei anglies dvideginio kaupimo technologijų. Europarlamentarai iš esmės jam pritaria, tačiau siūlo plane numatyti remti ir trečią sritį – energetikos efektyvumo tyrimus. Pasak EP narių, „ši sritis turi daugiausia potencialo veiksmingai sumažinti išmetamą anglies dvideginio kiekį nepatiriant didelių sąnaudų vidutiniu laikotarpiu, ypač statybos sektoriuje, kuriame sunaudojama 40 proc. visos ES energijos“.
Deputatai dar pažymi, jog „gyvybiškai svarbu sumažinti ekologiškos energijos kainą“ – remti pigesnes ir veiksmingesnes mažai anglies dvideginio išskiriančias technologijas. Šalia vėjo, saulės ir biomasės energijos tyrimų raginama skirti lėšų anglies dvideginio surinkimo, gabenimo ir saugojimo technologijų, elektros energijos perdavimo ir paskirstymo sistemų, taip pat trečiosios ir ketvirtosios kartos branduolinės energetikos technologijų tyrimams.
Savo ruožtu deputatai ragina ištirti galimybę įtraukti į siūlomą paramos planą ir kitus sektorius – kombinuotą šilumos ir elektros energijos gamybą, vandenilio, statybos ir apsirūpinimo būstu sektorius, šildymo ir aušinimo sistemas, geresnes energijos saugojimo ir paskirstymo infrastruktūras bei tinklų sujungimą. Vis dėlto, europarlamentarų nuomone, svarbu, kad naujos iniciatyvos nedubliuotų esamų programų.
EP nariai ragina Europos Komisiją numatyti naujojo plano lėšų šaltinius ir užtikrinti, kad pradedant 2009 m. mažai anglies dioksido išskiriančių technologijų tyrimams būtų skirta ne mažiau kaip 2 mlrd. eurų. Deputatai mano, kad šio plano nederėtų finansuoti perskirstant energetikos sektoriui numatytas lėšas pagal esamas ES Septintosios mokslinių tyrimų ar Konkurencijos ir inovacijų programas. Užuot tai darius, siūloma persvarstyti 2007-2013 m. ES finansinę programą.
EP nariai ragina privatų sektorių daugiau investuoti į mokslinius energetikos tyrimus ir prisiimti didesnę riziką. Savo ruožtu deputatai siūlo remti energetikos tyrėjų bei technologijų mobilumą, taip pat atsižvelgti į naujų energetikos technologijų potencialą naujosiose ES narėse. Jerzy BUZEK PPE-DE PL A6-0255/2008 Dėl Europos strateginio energetikos technologijų plano Iniciatyvos procedūra
Svarstymas: 2008-07-08
Balsavimas: 2008-07-09 Išsamiau apie strateginį energetikos technologijų planą Europos Komisijos tinklalapis šia tema
LT
2
LINK
http://europa.eu/rapid/pressReleasesAction.do?reference=MEMO/07/493&format=HTML&aged=1&language=EN&guiLanguage=en
LT
3
LINK
http://ec.europa.eu/energy/res/consultation/setplan_en.htm
-//EP//TEXT REPORT A6-2008-0255 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-002-LT DOC XML V0//LT
-//EP//TEXT IM-PRESS 20080624BRI32584 ITEM-004-LT DOC XML V0//LT
Institucijos
N. Sarkozy kalbės Europos Parlamente
2008-07-03 - 12:20
Liepos 1 d. pirmininkavimą ES Tarybai iš Slovėnijos pusmečiui perėmė Prancūzija. Ta proga ketvirtadienį EP plenarinėje sesijoje kalbės šios šalies prezidentas Nicolas Sarkozy. Prancūzija yra numačiusi keturis pirmininkavimo prioritetus: imigracijos politika, klimato kaita, gynybos politika bei žemės ūkio reforma. Be to, jai neišvengiamai teks spręsti Airijos referendumo, atmetusio Lisabonos sutartį, padarinius. Imigracijos srityje Prancūzija planuoja paskelbti „Europos imigracijos paktą“, kuris numatys sugriežtinti nelegaliems imigrantams taikomos amnestijos tvarką, suderinti ES šalių prieglobsčio politiką, taip pat sukurti paskatas legaliai ekonominei imigracijai į ES.
Klimato kaitos srityje tikimasi susitarti dėl Europos Komisijos pasiūlytų teisės aktų, kurie leis sumažinti anglies dvideginio išlakas. Manoma, jog Prancūzija rems branduolinę energetiką, taip pat sieks užtikrinti, kad kova su klimato kaita pernelyg nepakenktų ES įmonių konkurencingumui.
Gynyba yra kitas tradicinis Prancūzijos prioritetas. Pirmininkavimo laikotarpiu ji sieks sustiprinti ES karinės gynybos pajėgumus, ypač reagavimo srityje, taip pat padidinti šiai sričiai skiriamą ES biudžeto dalį.
Prancūzija taip pat sieks tęsti pradėtą ES bendrosios žemės ūkio politikos reformą ir pasiūlyti naujų jos aspektų. Atsižvelgdama į augančias maisto kainas, ji sieks paskatinti maisto produktų gamybą.
Kartu su šiais klausimais Prancūzija žada stiprinti ES bendrąją rinką ir mažinti jos kliūtis, stiprinti energetinį saugumą, atnaujinti ES socialinę darbotvarkę, stiprinti finansų rinkų stabilumą bei skatinti ES šalių teisminį bendradarbiavimą.
Prancūzijos pirmininkavimo laikotarpiu taip pat numatoma nuspręsti dėl tolesnių žingsnių ES reformų srityje, atsižvelgiant į tai, kad Airijos rinkėjai referendume atmetė Lisabonos sutartį. Svarstymas: 2008-07-10 Prancūzija perima ES pirmininkavimą – „Euractiv“ „Euractiv“ apie Prancūzijos pirmininkavimo prioritetus Prancūzijos prezidento N. Sarkozy biografija
LT
1
LINK
http://www.euractiv.com/en/opinion/eu-average-shape-france-takes/article-173801
LT
2
LINK
http://www.euractiv.com/en/opinion/french-eu-presidency/article-168202
LT
3
LINK
http://www.elysee.fr/elysee/elysee.fr/anglais/nicolas_sarkozy/biography/biography.78177.html
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-003-LT DOC XML V0//LT
-//EP//TEXT IM-PRESS 20080624BRI32584 ITEM-005-LT DOC XML V0//LT
ES plėtra
Tik stipresnė ES galės priimti naujas nares
2008-07-03 - 12:20
ES turi vykdyti savo pažadus šalims kandidatėms, tačiau ateityje ES plėtrai reikės stabilesnės demokratinės Sąjungos šalių gyventojų paramos. Tai sakoma Europos Parlamento balsavimui teikiamoje ataskaitoje. Joje taip pat raginama geriau susieti ES kaimynystės ir plėtros politiką, be to, pritariama siūlymui sukurti naują ES ir Rytų Europos bendradarbiavimo struktūrą. Įvykę ES plėtros etapai iš esmės buvo sėkmingi – jie pasitarnavo ir senosioms, ir naujosioms ES narėms. Vis dėlto ateityje ES plėtros sėkmę užtikrins tik plati ir stabili Sąjungos gyventojų parama konkrečių šalių narystei, pažymi EP nariai. Jie ragina Sąjungos šalių vyriausybes geriau išaiškinti piliečiams būsimų ES plėtros etapų naudą.
Deputatai taip pat ragina iki naujų narių priėmimo sustiprinti ES „integracines galias“ – sprendimų priėmimo veiksmingumą, socialinę sanglaudą bei demokratinę atskaitomybę. Ataskaitoje pažymima, jog kiekviena į ES įstojanti valstybė turi „sustiprinti Sąjungos politinių tikslų įgyvendinimą“, o ne jam kliudyti. Be to, naujos narės turi turėti stiprias ir veiksmingas institucijas, taip pat pakankamai finansinių išteklių.
Ataskaitoje teigiama, jog Europos kaimynystės politika (EKP) neturėtų būti suprantama kaip narystės siekio pakaitalas, tačiau dalyvavimas EKP nebūtinai turėtų vesti prie narystės. Savo ruožtu, deputatų nuomone, ES turėtų sukurti aplink save bendrą erdvę, pagrįstą bendrais politiniais tikslais ir vertybėmis – demokratija, žmogaus teisėmis ir teisėtumu. EP nariai remia Lenkijos ir Švedijos siūlymą sukurti ES ir Rytų Europos šalių glaudesnio bendradarbiavimo struktūrą. Elmar BROK PPE-DE DE A6-0266/2008 Dėl Komisijos 2007 m. plėtros strategijos dokumento Iniciatyvos procedūra
Svarstymas: 2008-07-09
Balsavimas: 2008-07-10 ES plėtrai skirtas Europos Komisijos tinklalapis
LT
2
LINK
http://ec.europa.eu/enlargement/index_lt.htm
-//EP//TEXT REPORT A6-2008-0266 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-004-LT DOC XML V0//LT
-//EP//TEXT IM-PRESS 20080624BRI32584 ITEM-006-LT DOC XML V0//LT
Transportas
A. Degučio ataskaita leis padidinti skrydžių kainų skaidrumą
2008-07-03 - 12:20
Neretai skrydžių bendrovės „gudrauja“ reklamuodamos bilietų kainas be mokesčių. Nuo šių metų pabaigos tai turėtų pasikeisti. Būsimasis reglamentas, dėl kurio jau sutarė Europos Parlamento ir ES Tarybos atstovai, įpareigos ES skrydžių bendroves iškart skelbti visą bilieto kainą su mokesčiais. Ataskaitą šiuo klausimu parengė europarlamentaras A. Degutis. Taisomas 1992 m. reglamentas užtikrina ES keleivinės aviacijos rinkos laisvę bei saugą, o taip pat lėktuvų keleivių teises. Šis reglamentas iš esmės liberalizavo Europos keleivinių skrydžių rinką: ES bendrovės gavo teisę skraidinti keleivius bei krovinius pasirinktais ES vidaus maršrutais. Dėl to labai sustiprėjo rinkos konkurencija ir sumažėjo keleivių bilietų kainos.
Įsigaliojus svarstomoms reglamento pataisoms, skrydžių bendrovės privalės nurodyti visą kainą įskaičiuodamos visus neišvengiamus mokesčius. Oro uosto, skrydžio saugos, kuro ir panašūs mokesčiai turės būti pateikiami ir atskirai. Tuo tarpu pasirinktini mokesčiai už papildomas paslaugas turės būti aiškiai pateikiami pradedant įsigyti bilietus. Be to, jie negalės būti iš karto įskaičiuojami – keleiviui turės būti suteikta galimybė išsirinkti norimas paslaugas.
Naujai licencijuojamos skrydžių bendrovės turės įrodyti savo finansinį pajėgumą išsilaikyti rinkoje bent dvejus metus, taip pat būti apsidraudusios savo atsakomybę keleiviams. Dauguma bendrovės akcijų turės priklausyti ES subjektams (išskyrus tarptautinėse sutartyse numatytus atvejus), pagrindinė jos buveinė turės būti Sąjungoje, o dauguma maršrutų turės driektis ES teritorijoje arba iš jos.
Nuo šiol ES šalių subjektams nuomotis Sąjungai nepriklausančios šalies orlaivį bus leidžiama tik išimtiniais atvejais – pavyzdžiui, kai tokio tipo orlaivio nėra ES rinkoje. Tokiu atveju turės būti laikomasi visų ES skrydžių saugos standartų.
Valstybės bus įpareigotos panaikinti esamus apribojimus vykdyti bendrojo kodo skrydžius iš jų į ES nepriklausančias šalis, taip pat kainų reguliavimą maršrutais per kitas ES šalis į Sąjungai nepriklausančias valstybes.
Reglamente aptariamos ir kitos temos – pavyzdžiui, valstybės turės užtikrinti, kad kitoje Sąjungos šalyje registruotų bendrovių lėktuvų įgulos turėtų visas socialines teises, kurias užtikrina ES ir jos šalių teisės aktai.
Dėl šio reglamento sutarta su ES Taryba, taigi jis turėtų įsigalioti šių metų pabaigoje. Arūnas DEGUTIS ALDE LT A6-0264/2008 Dėl bendrų taisyklių teikiant oro susisiekimo paslaugas Bendrijoje (nauja redakcija) Bendro sprendimo procedūra, antrasis svarstymas
Svarstymas: 2008-07-08
Balsavimas: 2008-07-09
-//EP//TEXT REPORT A6-2008-0264 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-005-LT DOC XML V0//LT
-//EP//TEXT IM-PRESS 20080624BRI32584 ITEM-007-LT DOC XML V0//LT
Transportas
Siūloma geriau apsaugoti lėktuvu skrendančius kūdikius
2008-07-03 - 12:20
Lėktuvu keliaujantys kūdikiai nėra pakankamai saugūs, teigia dalis europarlamentarų. Jie siūlo skatinti gaminti specialias skrendantiems kūdikiams skirtas saugos kėdutes. Rezoliucija šiuo klausimu nenumatyta. Pagal esamą tvarką lėktuvu skrendantiems kūdikiams iki dvejų metų leidžiama sėdėti suaugusiajam ant kelių, o tai pakankamai neapsaugo vaiko avarijos atveju. Tiesa, kai kurios skrydžių bendrovės naudoja specialius prie suaugusiojo pritvirtintus diržus ( loop belts ), kurie, kaip rodo bandymai, gali kelti pavojų kūdikio gyvybei.
Šioje sesijoje EP Transporto ir turizmo komiteto nariai paklaus Europos Komisijos apie galimybę paskatinti specialių saugos kėdučių lėktuvu keliaujantiems kūdikiams kūrimą bei sertifikavimą. Šios kėdutės būtų panašios į tas, kurios naudojamos automobiliuose. Eva LICHTENBERGER Verts/ALE AT x Dėl komerciniam vežimui orlaiviais taikomų bendrųjų techninių reikalavimų ir administracinės tvarkos Svarstymas: 2008-07-08
LT
1
REF-DOC
/QP-WEB/application/home.do?language=LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-006-LT DOC XML V0//LT
-//EP//TEXT IM-PRESS 20080624BRI32584 ITEM-008-LT DOC XML V0//LT
Aplinka
Siekiama įtraukti aviaciją į prekybą taršos kvotomis
2008-07-03 - 12:20
Per pastaruosius 15 metų lėktuvų išskiriamas klimato šilimą skatinančių dujų kiekis ES padidėjo beveik dvigubai. Siekiant sustabdyti šią tendenciją, siūloma įtraukti aviaciją į ES prekybos taršos leidimais sistemą. Šioje sesijoje Europos Parlamentas antruoju svarstymu balsuos dėl atitinkamos direktyvos. Šiuo klausimu pasiektas sutarimas su ES Taryba. Pagal ES prekybos teršalų leidimais sistemą Europos Komisija patvirtina metines klimato šilimą skatinančių dujų kvotas (kaskart vis mažesnes) kiekvienai Sąjungos narei, o šalys savo ruožtu jas paskirsto stambioms įmonėms, kurios išskiria daugiausia šių dujų. Dalis kvotų yra suteikiama nemokamai, kita dalis – parduodama aukciono būdu. Savo kvotų neišnaudojusios bendrovės gali jas parduoti kitoms įmonėms, o kvotas viršijusios bendrovės turi sumokėti baudą. Pirmuoju etapu (2005-2007 m.) ši schema apėmė apie 12 tūkst. gamyklų ar įrenginių energetikos, metalo, mineralų ir kai kuriose kitose pramonės šakose. Visos šios bendrovės bei įrenginiai išskyrė apie 40 proc. anglies dvideginio ES. Antruoju etapu numatoma šią schemą išplėsti ir kitoms klimato kaitą skatinančioms dujoms, taip pat įtraukti į ją aviacijos sektorių. Sutarta, jog prekybos teršalų kvotomis sistema visiems skrydžiams iš ES oro uostų ir į juos bus pradėta taikyti nuo 2012 m. ES taip pat bus įpareigota siekti pasaulinio susitarimo šiuo klausimu. 85 proc. taršos leidimų bus išduodama nemokamai, o 15 proc. – parduodama aukcione (iš pradžių Europos Komisija siūlė 10 proc., o EP komitetas – 25 proc. leidimų parduoti aukcione). Vėliau ši dalis galės būti padidinta. Leidimų nereikės kariniams bei bandomiesiems skrydžiams, taip pat mažoms skrydžių bendrovėms, kurios vykdo mažiau kaip 243 skrydžius per mėnesį arba išskiria mažiau kaip 10 tūkst. tonų teršalų per metus. Ši išimtis negalės būti pritaikyta ES valstybių ir vyriausybių vadovų bei ministrų skraidinimams į oficialius vizitus.
Išduodamų taršos leidimų skaičius bus laipsniškai mažinamas. Nuo 2012-ųjų leidimų bus išduodama tiek, kad aviacijos sukeliamos taršos ES šalyse būtų 3 proc. mažiau negu vidutiniškai jos buvo 2004-2006 metais. Nuo 2013-ųjų taršos turėtų būti 5 proc. mažiau. Be ekonominių priemonių, ES bus įpareigota imtis technologinių ir operatyvinių teršalų kiekio mažinimo priemonių. Pavyzdžiui, veiksmingiau valdant oro eismą galima sumažinti kuro sąnaudas net iki 12 proc., pažymi EP nariai.
Iš leidimų pardavimo aukcione gautos pajamos turės būti naudojamos siekiant sumažinti šiltnamio efektą sukeliančių dujų išlakas, prisitaikyti prie klimato kaitos ES ir besivystančiose šalyse, stabdyti miškų kirtimą, taip pat finansuoti mokslinius tyrimus bei ekologiškų technologijų plėtrą. Šios pajamos taip pat turės būti naudojamos aplinką tausojančio transporto kaštams mažinti.
EP pranešėjas Peter Liese (Europos liaudies partija, Vokietija) šiuo klausimu sakė: „Jei sistemos veikimo rezultatas bus tik finansų ministrų pajamų padidėjimas, o piliečiai, kurie saugo aplinką (pavyzdžiui, važiuoja autobusu ar traukiniu, o ne skrenda lėktuvu) jokios naudos neturės, tokią politiką bus sunku pateisinti. [...] Būtina, kad žmonės nesusidarytų įspūdžio, jog ši sistema yra finansų ministrų naudojama pinigų surinkimo priemonė, nesprendžianti tikrų problemų.“
Dėl šios direktyvos EP atstovai sutarė su ES Taryba, todėl nebeliko kliūčių jai įsigalioti. Šalys turės perkelti direktyvos reikalavimus į savo teisę per vienerius metus. Peter LIESE PPE-DE DE A6-0220/2008 Dėl šiltnamio efektą sukeliančių dujų emisijos leidimų prekybos sistemos Bendrijoje įtraukimo į aviacijos veiklos rūšis Bendro sprendimo procedūra, antrasis svarstymas
Svarstymas ir balsavimas: 2008-07-08 Klausimai ir atsakymai šia tema Aviacija ir klimato kaita – Europos Komisija Aviacija ir prekyba taršos leidimais – „Euractiv“
LT
2
LINK
http://europa.eu/rapid/pressReleasesAction.do?reference=MEMO/08/35
LT
3
LINK
http://ec.europa.eu/environment/climat/aviation_en.htm
LT
4
LINK
http://www.euractiv.com/en/climate-change/aviation-emissions-trading/article-139728
-//EP//TEXT REPORT A6-2008-0220 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-007-LT DOC XML V0//LT
-//EP//TEXT IM-PRESS 20080624BRI32584 ITEM-009-LT DOC XML V0//LT
Ekonominė ir pinigų sąjunga
Europarlamentarai įvertins Europos centrinio banko veiklą
2008-07-03 - 12:20
„Sėkmingai spręsdamas dabartinės finansinės krizės problemą Europos centrinis bankas sustiprėjo“, – sakoma EP balsavimui teikiamoje ataskaitoje. Deputatai džiaugiasi padidėjusiu pasitikėjimu ECB ir jo tarptautiniu pripažinimu. Savo ruožtu jie ragina ECB toliau užtikrinti kainų stabilumą nesukeliant pavojaus ekonomikos augimui. Kasmetiniuose plenarinės sesijos debatuose šiuo klausimu dalyvaus ECB prezidentas Jean-Claude Trichet. Europos centriniam bankui tenka spręsti dilemą – ar atremti didėjančios infliacijos iššūkius, ar pirmuosius ekonomikos nuosmukio ženklus, pasirodžiusius dėl neramumų finansų rinkose. „Dar labiau didinti palūkanų normas reikėtų labai atsargiai, kad tai nesukeltų pavojaus ekonomikos augimui“, – pažymi europarlamentarai ir priduria: „Norėdamos paskatinti ekonomikos atsigavimą valstybės narės turi įgyvendinti ir būtinas struktūrines reformas, ir investicines priemones“.
Siekiant užtikrinti kainų stabilumą, deputatai siūlo vengti didelių ir greitų euro keitimo kurso pokyčių, kad nesumažėtų ECB galimybės valdyti pinigų politiką. Savo ruožtu jie ragina „sukurti ES finansinės priežiūros sistemą“. EP nariai taip pat kviečia siekti vieningo euro zonos atstovavimo tarptautinėse finansinėse institucijose, pavyzdžiui, Tarptautiniame valiutos fonde.
Padidėjus ES narių skaičiui ir jų ekonomikos dydžio bei išsivystymo skirtumams, gali padidėti rizika euro zonoje, pažymi EP nariai ir kviečia ECB imtis atitinkamų priemonių. Savo ruožtu deputatai ragina visas euro zonos šalis, kandidates įsivesti eurą bei jo neįsivedusias valstybes „besąlygiškai gerbti Stabilumo ir augimo pakto kriterijus bei tinkamai įvykdyti Mastrichto kriterijus“. Savo ruožtu EP nariai „tikisi, kad Taryba vienodai traktuos visas kandidates tapti euro zonos valstybėmis ir visiškai atsižvelgs į ECB vertinimus ir rekomendacijas, susijusius su jų pasirengimu prisijungti prie euro zonos“.
Europarlamentarai pritaria tam, kad ECB taptų juridinio asmens teises turinčia ES institucija, kaip numatyta Lisabonos sutartyje. Atsižvelgiant į tai, turėtų sustiprėti Europos Parlamento vaidmuo skiriant ECB vykdomosios valdybos narius, mano deputatai. Jų nuomone, „vykdomosios valdybos nariai turi būti skiriami iš pripažintą autoritetą ir profesinę patirtį pinigų ar bankininkystės srityse turinčių asmenų“, o jų tautybė turėtų būti nesvarbi.
Europarlamentarai dar kartą ragina siekti didesnio ECB skaidrumo. Nors netikslinga atskleisti atskirų valdančiųjų tarybos narių nuomones, deputatai ragina ECB informuoti, ar lengva buvo pasiekti šios tarybos narių sutarimą priimant konkretų sprendimą. Savo ruožtu deputatai ragina ECB pateikti savo valdančiosios tarybos struktūros reformos projektą, taip pat remia siūlymą valstybėms suteikti balsavimo teises atsižvelgiant į jų ekonominę svarbą.
Euro zonos statistika . Pernai euro zonos bendrasis vidaus produktas išaugo 2,6 proc. (2006 m. – 2,7 proc.), nepaisant netikrumo dėl finansinės sumaišties antrajame pusmetyje. Infliacijos lygis pernai buvo 2,1 proc., (2006 m. – 2,2 proc.), nepaisant pastebimai kylančių kainų įtakos. Tikimasi, kad šiemet euro zonoje infliacija didės 2-3 proc., didele dalimi atspindėdama dabartinę pagrindinių prekių kainų didėjimo tendenciją, o 2009 m. sumažės iki 1,2-2,4 proc. Pernai ECB toliau siekė sureguliuoti palūkanų normas iki 4 proc. birželį nuo 3,5 proc. 2006 m. gruodį ir palaikė tą lygį antrąjį pusmetį. 2007 m. euro nominalusis faktinis keitimo kursas išaugo 6,3 proc.; šis padidėjimas buvo ypač ryškus JAV dolerio atžvilgiu (11,8 proc.). Olle SCHMIDT ALDE SE A6-0241/2008 Dėl 2007 m. Europos centrinio banko (ECB) metinės ataskaitos Iniciatyvos procedūra
Svarstymas ir balsavimas: 2008-07-09 Europos centrinis bankas ECB prezidento J.-C. Trichet atsakymai EP Ekonomikos ir pinigų reikalų komiteto posėdyje
LT
2
LINK
http://www.ecb.eu/home/html/index.en.html
-//EP//TEXT REPORT A6-2008-0241 0 NOT XML V0//LT
-//EP//TEXT IM-PRESS 20080623IPR32493 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-008-LT DOC XML V0//LT
-//EP//TEXT IM-PRESS 20080624BRI32584 ITEM-010-LT DOC XML V0//LT
Ekonomikos ir pinigų reikalai
Raginama geriau koordinuoti nepriklausomų turto fondų veiklą
2008-07-03 - 12:20
Pastaruoju metu sparčiai daugėja nepriklausomų turto fondų – jais investuojamos perteklinės valstybės lėšos. Auga ir galima jų rizika. Kita vertus, šiems fondams atsiveria ir naujų galimybių – kai kuriems iš jų pavyko išgelbėti keletą svarbių bankų. Šioje sesijoje EP Ekonomikos ir pinigų politikos komiteto atstovė Pervenche Berès (Socialistų frakcija, Prancūzija) paragins ES Tarybą ir Europos Komisiją geriau koordinuoti šių fondų veiklą ES mastu. Deputatės nuomone, ES reikėtų užtikrinti vienodas nepriklausomų turto fondų veiklos sąlygas, taip pat galimybę veiksmingai ir laiku duoti atsaką, jei bus padaryta įtaka jautriems sektoriams. Europos Komisija turėtų tikrinti, ar valstybių parengti projektai atitinka ES teisę, taip pat objektyviai įvertinti siūlomas priemones (skaidrumo reikalavimus, nepriklausomų turto fondų balsavimo teises, auksines akcijas, akcininkų teises) ir suformuoti ES požiūrį į jautrius sektorius. EP narė taip pat siūlo sukurti nepriklausomų turto fondų registracijos sistemą.
Deputatė ragina geriau išaiškinti EB sutarties 58 straipsnį, kuris numato kapitalo ir mokėjimų judėjimo apribojimus siekiant užtikrinti viešąją tvarką, kad būtų visiškai laikomasi ES interesų, o vidaus rinka veiktų sklandžiai.
Europarlamentarės nuomone, ES taip pat turėtų formuoti pasaulinį požiūrį į nepriklausomus turto fondus, skatinti gerą patirtį ir spręsti rinkos atvirumo abipusiškumo klausimą. ES turėtų organizuoti esmines diskusijas apie pasaulio rinkų veikimą ir po to pateikti pasiūlymus atitinkamam tarptautiniam forumui, mano P. Berès. Ji taip pat ragina imtis priemonių „naftos monarchijų“ atžvilgiu, dėl kurių dar labiau išbalansuojamas euro ir dolerio kursas, nes nafta parduodama už dolerius, kurie per nepriklausomus turto fondus vėl investuojami į turtą eurais. Pervenche BERÈS PSE FR O-0067/08 Dėl ES atsako į nepriklausomų turto fondų problemą O-0068/08 Dėl ES atsako į nepriklausomų turto fondų problemą Svarstymas: 2008-07-08 ES numato imtis veiksmų dėl nepriklausomų turto fondų – „Euractiv“
LT
3
LINK
http://www.euractiv.com/en/trade/eu-plans-code-conduct-sovereign-wealth-funds/article-170503
-//EP//TEXT OQ O-2008-0067 0 NOT XML V0//LT
-//EP//TEXT OQ O-2008-0068 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-009-LT DOC XML V0//LT
-//EP//TEXT IM-PRESS 20080624BRI32584 ITEM-011-LT DOC XML V0//LT
Biudžetas
ES privalo turėti pakankamai lėšų savo prioritetams
2008-07-03 - 12:20
„ES turi apsirūpinti pakankamais ištekliais, kad galėtų iki galo įgyvendinti savo dabartinę politiką ir veiksmus, taip pat būti pakankamai lanksti spręsdama naujas politikos problemas“. Tai sakoma Europos Parlamento balsavimui teikiamoje ataskaitoje apie preliminarų 2009 m. ES biudžeto projektą. 2009 m. preliminaraus biudžeto projekto (PBP) sumą sudaro 134 394,9 mln. eurų įsipareigojimų asignavimų ir 116 736,4 mln. eurų mokėjimų asignavimų. 2 638,1 mln. eurų marža paliekama atsižvelgiant į įsipareigojimų viršutinę ribą ir 7 443,6 mln. eurų – atsižvelgiant į mokėjimų ribą. Privalomosios išlaidos sudaro 33 proc. įsipareigojimų ir 38 proc. mokėjimų.
2009 m. PBP įsipareigojimų asignavimai lygūs 1,04 proc. bendrųjų nacionalinių pajamų, o tai yra 3,1 proc. daugiau palyginti su šių metų biudžetu. Pradėjus teikti tiesioginę pagalbą valstybėms narėms, privalomosios išlaidos padidėjo 4,7 proc., o neprivalomosios išlaidos – 2,4 proc.
2009 m. PBP mokėjimai sudaro 0,90 proc. bendrųjų nacionalinių pajamų - tai, palyginti su 2008 m. biudžetu, yra 3,3 proc. mažiau. Mokėjimų asignavimų privalomoms išlaidoms, atsižvelgiant į įsipareigojimų pokyčius, padaugėjo 4,8 proc., o mokėjimų asignavimų neprivalomoms išlaidoms sumažėjo 7,6 proc. Europarlamentarai stebisi, kad pasiūlyti mokėjimų asignavimai yra labai nedideli. „ES turi apsirūpinti pakankamais ištekliais, būtinais siekiant visiškai įgyvendinti savo dabartinę politiką ir veiksmus bei būti pakankamai lanksti spręsdama naujas politikos problemas“, – pažymi EP nariai.
Europos Komisija nustatė tokius 2009 m. PBP prioritetus: remti tvarų augimą ir skatinti tokią ekonomikos aplinką, kurioje klestėtų darbo vietų kūrimas; remti inovacijas; siekiant sumažinti ES regionų skirtumus, tęsti sanglaudos politiką; kovoti su klimato kaita ir skatinti mokslinius tyrimus švarios ir veiksmingos energijos klausimais; plėtoti nepriklausomą ir saugią ES energetikos politiką; plėtoti bendrą integracijos politiką ir kurti bendrą teisingumo erdvę; remti Artimųjų Rytų taikos procesą ir stabilumą Kosove bei Balkanų regione; tiekti maistą ir stiprinti vystomojo bendradarbiavimo aplinkos aspektą.
Deputatai reiškia didelį susirūpinimą tuo, kad turimos maržos vis dažniau randasi „kūrybiškai“ sudarant biudžetą, pavyzdžiui, atidedant esamas daugiametes programas ar nesilaikant nustatytų biudžeto reikalavimų. Jie „mano, kad tokia praktika pažeidžia patikimo biudžeto valdymo principą“. EP nariai taip pat susirūpinę dėl to, kad Europos Komisijos išlaidas vis sunkiau skirstyti į veiklos ir administravimo išlaidas, o gana didelė administravimo išlaidų dalis padengiama iš veiklai finansuoti skirtų lėšų.
Ši ataskaita – tai pirmasis 2009 m. PDB įvertinimas, kurį atlieka Europos Parlamentas. Ji suteiks laikiną mandatą EP Biudžeto komiteto delegacijai derėtis su ES Taryba. Pirmojo svarstymo EP ataskaitą apie 2009 m. ES biudžetą numatoma priimti spalį. Jutta HAUG PSE DE A6-0262/2008 Dėl pirmųjų 2009 m. preliminaraus biudžeto projekto svarstymų ir įgaliojimo dalyvauti derinimo procedūroje Biudžeto procedūra
Svarstymas: 2008-07-07
Balsavimas: 2008-07-08 Preliminarus 2009 m. ES biudžeto projektas
LT
2
LINK
http://eur-lex.europa.eu/budget/www/index-lt.htm
-//EP//TEXT REPORT A6-2008-0262 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-010-LT DOC XML V0//LT
-//EP//TEXT IM-PRESS 20080624BRI32584 ITEM-012-LT DOC XML V0//LT
Užsienio/tarptautinė prekyba
ES ir JAV ginčas dėl paramos lėktuvų gamybai tebesitęsia
2008-07-03 - 12:20
JAV kaltina kai kurias ES šalis dėl jų subsidijų „Airbus“ lėktuvų gamybos bendrovei, tuo tarpu ES kaltina JAV dėl panašių subsidijų „Boeing“ koncernui. 2005 m. žlugus tarpusavio deryboms, abi pusės pateikė skundus Pasaulio prekybos organizacijai, kuri iki šiol sprendžia šį ginčą. EP Tarptautinės prekybos komiteto atstovas Helmuth Markov (Europos vieningieji kairieji, Vokietija) paprašys Europos Komisijos pateikti naujausios informacijos šia tema. Ar bylinėjimasis PPO turės įtakos ES pramonės galimybėms sąžiningai konkuruoti viešųjų pirkimų konkursuose? Kaip Europos Komisija vertina JAV sprendimą dėl degalų lėktuvų kapitalo perskirstymo programos ir protestus prieš šį sprendimą? Koks vaidmuo abiejose Atlanto pusėse tenka suderintai valstybės paramai, skiriamai aviacijai? Ar tikimasi sutarti dėl naujų taisyklių po to, kai JAV nutraukė 1992 m. dvišalį ES ir JAV susitarimą dėl didelių civilinių orlaivių? EP Tarptautinės prekybos komiteto atstovas šiuos klausimus pateiks Europos Komisijai. Helmuth MARKOV GUE/NGL DE O-0033/08 Dėl bendrovių "Airbus" ir "Boeing" ginčų PPO Svarstymas: 2008-07-07 Apie PPO bylą šiuo klausimu Išsamiau šia tema: Europos Komisija
LT
2
LINK
http://www.wto.org/english/tratop_e/dispu_e/cases_e/ds353_e.htm
LT
3
LINK
http://ec.europa.eu/trade/issues/respectrules/dispute/pr260907_en.htm
-//EP//TEXT OQ O-2008-0033 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-011-LT DOC XML V0//LT
-//EP//TEXT IM-PRESS 20080624BRI32584 ITEM-013-LT DOC XML V0//LT
Maisto sauga
ES griežčiau prižiūrės maisto priedų naudojimą
2008-07-03 - 12:20
„Vartotojai turi teisę žinoti, ką jie valgo“, – teigia europarlamentarė Åsa Westlund (Socialistų frakcija, Švedija), viena iš pranešėjų dėl grupės teisės aktų apie maisto priedus, fermentus bei kvapiąsias medžiagas. Šioje sesijoje Europos Parlamentas antruoju svarstymu balsuos dėl siūlymo patobulinti ES teisės aktus šioje srityje. Šiuo klausimu sutarta su ES Taryba. Numatoma sukurti bendrą ES leidimų suteikimo tvarką maisto priedams (saldikliams, dažikliams, emulsikliams, konservantams, antioksidantams ir kitiems), fermentams ir kvapiosioms medžiagoms. Tokia procedūra bus skaidresnė negu esamos atskiros procedūros kiekvienai priedų grupei. Pagal šią tvarką bus sprendžiama dėl leidimų suteikimo ne tik naujai sukurtiems, bet ir rinkoje jau naudojamiems maisto priedams bei panašioms medžiagoms. Leistini maisto priedai neturės kenkti sveikatai (ypač vaikų ir kitų pažeidžiamų žmonių), jie turės būti technologiškai būtini ir naudingi vartotojui, taip pat negalės klaidinti vartotojo. Parlamento siūlymu ES Taryba taip pat sutiko įrašyti, kad maisto priedai neturi kenkti aplinkai. Jei jie pagaminti naudojant genetiškai modifikuotus organizmus, tai turės būti parašyta gaminio etiketėje.
Maisto priedų nebus leidžiama naudoti šviežiuose neapdorotuose produktuose (pavyzdžiui, žalioje mėsoje). Tuo tarpu saldiklių ir dažiklių nebus galima naudoti kūdikiams ir mažiems vaikams skirtuose gaminiuose. Taip pat bus nustatytas didžiausias leistinas kai kurių kvapiųjų medžiagų kiekis maisto produktuose, su kai kuriomis išimtimis tradiciniams patiekalams bei prieskoniams.
ES Taryba pritarė europarlamentarų nuomonei, jog maisto priedas gali būti vadinamas „natūraliu“ tik tada, kai bent 95 proc. jo yra gamtinės kilmės (iš pradžių Europos Komisija siūlė 90 proc. ribą).
Atsižvelgiant į mokslininkų išvadas, gaiviųjų gėrimų, kuriuose yra azoto pagrindu pagamintų dažiklių, etiketėse turės būti įspėjama, jog jie gali neigiamai paveikti vaikų aktyvumą ir dėmesį.
Fermentų naudojimas maiste ES lygiu bus reglamentuojamas pirmąkart. Jų naudojimui maisto produktuose taip pat reikės leidimo. Fermentus bus leidžiama naudoti maiste tik tuomet, kai jie nesuteikia vartotojui klaidingo įspūdžio apie produkto šviežumą ar natūralumą. Åsa WESTLUND PSE SE Mojca DRČAR MURKO ALDE SI Avril DOYLE PPE-DE IE A6-0180/2008 Dėl maisto priedų A6-0179/2008 Dėl maisto priedų, maisto fermentų ir maisto kvapiųjų medžiagų leidimų suteikimo procedūros A6-0177/2008 Dėl kvapiųjų medžiagų ir tam tikrų kitų aromatinių savybių turinčių maisto ingredientų naudojimo maisto produktuose A6-0176/2008 Dėl maisto fermentų Bendro sprendimo procedūra, antrasis svarstymas
Svarstymas: 2008-07-07
Balsavimas: 2008-07-08 Esami ES teisės aktai šioje srityje Europos maisto saugos agentūra
LT
5
LINK
http://ec.europa.eu/food/fs/sfp/flav_index_en.html
LT
6
LINK
http://www.efsa.europa.eu/en.html
-//EP//TEXT REPORT A6-2008-0180 0 NOT XML V0//LT
-//EP//TEXT REPORT A6-2008-0179 0 NOT XML V0//LT
-//EP//TEXT REPORT A6-2008-0177 0 NOT XML V0//LT
-//EP//TEXT REPORT A6-2008-0176 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-012-LT DOC XML V0//LT
-//EP//TEXT IM-PRESS 20080624BRI32584 ITEM-014-LT DOC XML V0//LT
Užsienio ryšiai
Afganistanui nepakanka karinių priemonių, mano europarlamentarai
2008-07-03 - 12:20
Europos Parlamento balsavimui teikiamoje ataskaitoje pripažįstama, jog Afganistane taikomos karinės priemonės nedavė lauktų rezultatų, todėl tarptautinė bendruomenė turėtų daugiau dėmesio skirti civiliniams taikinimo, žmogaus teisių ir socialinės gerovės projektams. Po pilietinio karo praėjus daugiau kaip 20 metų, Afganistanas tebėra ištiktas krizės. Nepaisant tarptautinės bendruomenės pastangų ir dalinės civilinio atstatymo sėkmės, daugiau kaip pusė visų šalies gyventojų gyvena žemiau skurdo ribos, nedarbo lygis siekia 40 proc., o šalies ekonomika yra viena silpniausių pasaulyje. Prezidentas Hamid Karzaj kontroliuoja tik trečdalį Afganistano teritorijos. Visų lygmenų valdžios institucijos silpnos, jos nesugeba patenkinti svarbiausių gyventojų poreikių – švietimo, aprūpinimo būstu, sveikatos apsaugos ir mitybos. Suaktyvėjo sukilėlių ir teroristų veikla, klesti smurtas, didėja opijaus gamyba ir stiprėja visuotinis nepasitenkinimas korupcija bei vyriausybės nesėkmėmis.
EP nariai remia NATO pajėgų pastangas didinti šalies saugumą ir kovoti su terorizmu. Vis dėlto, pasak europarlamentarų, „operacija „Tvirta taika“ gali duoti priešingų nei tikimasi rezultatų, jei prieš sukilėlius bus naudojamas karinis spaudimas, bet nebus priimta politinių sprendimų, kurie leistų Afganistano vyriausybei susitarti su visomis visuomenės grupėmis, kad jos pripažintų konstituciją ir sudėtų ginklus“.
„Yra didelis neatitikimas tarp tarptautinės bendruomenės lėšų, skiriamų kovai su Al-Qaida ir Talibanu, ir lėšų, skiriamų valstybės atstatymui ir humanitarinei pagalbai, – pažymi europarlamentarai ir priduria, jog šiuo metu vienam pagalbai skiriamam doleriui apytikriai tenka devyni kovai skirti doleriai. „Afganistano saugumo problemos yra sudėtingesnės negu vien kova su terorizmu, todėl joms spręsti reikia ne vien karinių priemonių“, – teigia EP nariai ir ragina sustiprinti šalies civilinio atstatymo pastangas.
„ES turėtų aktyviau remti Afganistano pilietinę visuomenę“, – pažymi EP nariai ir priduria: „Reikės daug laiko ir pastangų siekiant, kad palaipsniui atsirastų supratimas apie tai, kokia svarbi žmogaus teisių, demokratijos ir pagrindinių laisvių, ypač lyčių lygybės, išsilavinimo ir tautinių mažumų apsauga“.
EP nariai džiaugiasi Afganistano pažanga didinti moterų atstovavimą politikoje, tačiau „išlieka susirūpinę dėl didžiulių vyrų ir moterų atlyginimų skirtumų, labai mažo moterų raštingumo, taip pat dėl kultūrinių papročių dėka atsiradusios neteisybės, kurią patiria moterys bei mergaitės ir šeimoje, ir visuomenėje“. Deputatai ragina skubiai imtis priemonių apsaugoti moterų teises.
Europarlamentarai reiškia didelį susirūpinimą dėl nuolat didėjančios opijaus gamybos ir prekybos juo. Kadangi neįmanoma surasti greito sprendimo, o vien represinės derliaus naikinimo priemonės negali duoti laukiamų rezultatų, EP nariai ragina tarptautinę bendruomenę, vadovaujamą Afganistano valdžios, parengti ilgalaikę strategiją, kuri pirmiausia skatintų visapusę kaimo plėtrą. André BRIE GUE/NGL DE A6-0269/2008 Dėl Afganistano stabilizavimo: iššūkiai ES ir tarptautinei bendruomenei Iniciatyvos procedūra
Svarstymas ir balsavimas: 2008-07-08
-//EP//TEXT REPORT A6-2008-0269 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-013-LT DOC XML V0//LT
-//EP//TEXT IM-PRESS 20080624BRI32584 ITEM-015-LT DOC XML V0//LT
Užsienio ryšiai
Izraelis turi gerbti sulaikytų palestiniečių teises
2008-07-03 - 12:20
Izraelis nuolat pažeidžia sulaikytų palestiniečių žmogaus teises, o ES atsakas į tai nepakankamas, teigia 46 įvairių frakcijų EP nariai, įskaitant Eugenijų Maldeikį (Sąjunga už tautų Europą). Šie europarlamentarai apie tai žodžiu paklaus ES Tarybos ir Europos Komisijos. Paskutiniame Jungtinių Tautų pranešime apie žmogaus teisių padėtį Palestinos teritorijose nurodoma, kad šiuo metu Izraelio kalėjimuose kali maždaug 11 tūkst. asmenų, įskaitant 376 vaikus, 118 moterų, 44 Palestinos įstatymų leidybos tarybos narius ir apie 800 asmenų, įkalintų administracinio sulaikymo pagrindu. Nors administracinis sulaikymas leidžiamas pagal tarptautinę teisę siekiant užkirsti kelią grėsmei valstybės saugumui, Izraelis niekuomet neapibrėžė kriterijų, kurie padėtų nustatyti tai, kas yra „valstybės saugumas“.
Dauguma palestiniečių kalinių laikomi kalėjimuose Izraelyje. Dėl šios priežasties kalinių šeimos nariams dažnai neįmanoma juose apsilankyti. Tokia padėtis pažeidžia Ketvirtąją Ženevos konvenciją – pagal ją sulaikyti asmenys iš okupuotos teritorijos turi būti joje laikomi, o jei jie nuteisiami – ten turi ir atlikti bausmę.
Pasak Jungtinių Tautų pranešimo, kaliniai Izraelyje žeminami ir niekinami, apklausos vykdomos nehumaniškais būdais ir kartais tampa kankinimu. Maistas yra menkas, žmonės laikomi labai perpildytose patalpose. Nerimą kelia ir tai, kaip elgiamasi su vaikais – palestiniečių vaikų sulaikymas, apklausa ir įkalinimas pastaraisiais metais tapo nuolat pasikartojančiu dalyku. Vaikai dažniausiai apkaltinami remiantis ta pačia karine tvarka, kuri taikoma suaugusiems. Tai yra Jungtinių Tautų Vaiko teisių konvencijos, kuri Izraelyje įsigaliojo 1991 m. lapkritį, pažeidimas. Bet Izraelis nepripažįsta jos galiojimo Palestinos teritorijoje.
Europarlamentarai ragina ES Tarybą ir Europos Komisiją imtis veiksmų siekiant užtikrinti, kad Izraelis laikytųsi tarptautinės teisės ir tarptautinių konvencijų. O-0040/08 Dėl palestiniečių, kalinčių Izraelio kalėjimuose Svarstymas: 2008-07-09 Apie ES ir Izraelio santykius – Europos Komisija
LT
2
LINK
http://ec.europa.eu/external_relations/israel/index_en.htm
-//EP//TEXT OQ O-2008-0040 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080624BRI32584 FULL-TEXT DOC XML V0//LT
-//EP//TEXT IM-PRESS 20080624BRI32584 ITEM-014-LT DOC XML V0//LT
-//EP//TEXT IM-PRESS 20080624BRI32584 ITEM-COVER-LT DOC XML V0//LT
-//EP//TEXT IM-PRESS 20080624BRI32584 ITEM-001-LT DOC XML V0//LT
-//EP//TEXT IM-PRESS 20080624BRI32584 ITEM-002-LT DOC XML V0//LT
-//EP//TEXT IM-PRESS 20080624BRI32584 ITEM-003-LT DOC XML V0//LT
-//EP//TEXT IM-PRESS 20080624BRI32584 ITEM-004-LT DOC XML V0//LT
-//EP//TEXT IM-PRESS 20080624BRI32584 ITEM-005-LT DOC XML V0//LT
-//EP//TEXT IM-PRESS 20080624BRI32584 ITEM-006-LT DOC XML V0//LT
-//EP//TEXT IM-PRESS 20080624BRI32584 ITEM-007-LT DOC XML V0//LT
-//EP//TEXT IM-PRESS 20080624BRI32584 ITEM-008-LT DOC XML V0//LT
-//EP//TEXT IM-PRESS 20080624BRI32584 ITEM-009-LT DOC XML V0//LT
-//EP//TEXT IM-PRESS 20080624BRI32584 ITEM-010-LT DOC XML V0//LT
-//EP//TEXT IM-PRESS 20080624BRI32584 ITEM-011-LT DOC XML V0//LT
-//EP//TEXT IM-PRESS 20080624BRI32584 ITEM-012-LT DOC XML V0//LT
-//EP//TEXT IM-PRESS 20080624BRI32584 ITEM-013-LT DOC XML V0//LT
-//EP//TEXT IM-PRESS 20080624BRI32584 ITEM-014-LT DOC XML V0//LT
-//EP//TEXT IM-PRESS 20080624BRI32584 ITEM-015-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080624BRI32584 ITEM-COVER-LT DOC XML V0//LT
-//EP//TEXT IM-PRESS 20080624BRI32584 ITEM-001-LT DOC XML V0//LT
-//EP//TEXT IM-PRESS 20080624BRI32584 ITEM-002-LT DOC XML V0//LT
-//EP//TEXT IM-PRESS 20080624BRI32584 ITEM-003-LT DOC XML V0//LT
-//EP//TEXT IM-PRESS 20080624BRI32584 ITEM-004-LT DOC XML V0//LT
-//EP//TEXT IM-PRESS 20080624BRI32584 ITEM-005-LT DOC XML V0//LT
-//EP//TEXT IM-PRESS 20080624BRI32584 ITEM-006-LT DOC XML V0//LT
-//EP//TEXT IM-PRESS 20080624BRI32584 ITEM-007-LT DOC XML V0//LT
-//EP//TEXT IM-PRESS 20080624BRI32584 ITEM-008-LT DOC XML V0//LT
-//EP//TEXT IM-PRESS 20080624BRI32584 ITEM-009-LT DOC XML V0//LT
-//EP//TEXT IM-PRESS 20080624BRI32584 ITEM-010-LT DOC XML V0//LT
-//EP//TEXT IM-PRESS 20080624BRI32584 ITEM-011-LT DOC XML V0//LT
-//EP//TEXT IM-PRESS 20080624BRI32584 ITEM-012-LT DOC XML V0//LT
-//EP//TEXT IM-PRESS 20080624BRI32584 ITEM-013-LT DOC XML V0//LT
-//EP//TEXT IM-PRESS 20080624BRI32584 ITEM-014-LT DOC XML V0//LT
-//EP//TEXT IM-PRESS 20080624BRI32584 ITEM-015-LT DOC XML V0//LT
