Kultūros diplomatija – Europos įvaizdžiui populiarinti ir vertybėms įtvirtinti
Kultūra
2010-12-07 - 18:28
Marietje Schaake ragina ES išnaudoti kultūros diplomatijos teikiamas galimybes Pranešimą dėl kultūrinių aspektų ES užsienio politikoje parengusi olandė Marietje Schaake (Liberalų ir demokratų aljansas) neabejoja kultūros diplomatijos svarba siekiant skatinti demokratiją ir įtvirtinti europines vertybes.
Su olandų europarlamentare kalbėjomės apie skaitmeninę diplomatiją, atvirumo kultūros diegimą politikoje bei Europos įvaizdžio populiarinimą.
Kokį vaidmenį užsienio ryšiuose atlieka kultūra?
Kultūra ir kultūros renginiai leidžia skatinti įsitraukimą į demokratiją, puoselėti vystymąsi, švietimą, žmogaus teises ir išraiškos laisvę. Kultūra vis dažniau suvokiama kaip įrankis, leidžiantis siekti vertybinių tikslų.
Regime studentų, mokytojų, žurnalistų, menininkų mainus, dalis vystymosi finansavimui skirtų lėšų skiriama kultūrinei partnerystei trečiosiose šalyse. Mano pranešime siūlomos priemonės, leisiančios siekti nuoseklesnės politikos ir strateginio programų koordinavimo. Manau, kad tai gera idėja, be to, Lisabonos sutartyje ir UNESCO konvencijoje kalbama apie kultūros įtraukimo į visas programas būtinybę.
Kiekvienoje ES atstovybėje užsienyje siūlote paskirti po „kultūros atašė“. Koks būtų šio pareigūno vaidmuo?
Siūlome, jog kiekvienoje europinėje atstovybėje dirbtų po už kultūrinių santykių koordinavimą atsakantį asmenį. Jis informuotų apie visas ES kultūros programas ir bendrus veiksmus kultūros srityje. Tai gali būti daroma internetu. Rengiant kultūrines programas ne visuomet būtina kažkur vykti: privalome sukurti skaitmeninės diplomatijos strategiją.
Teigiate, kad naujoji žiniasklaida turi užimti svarbų vaidmenį kultūros diplomatijoje.
Žmonėms vis intensyviau bendraujant internetu, naujoji žiniasklaida gali padėti plėtoti vertybes, tokias kaip išraiškos laisvė, prieiga prie informacijos ir demokratinis dalyvavimas. Įmanoma prasimušti pro cenzūrą ir tabu, svarbu per elektroninę socialinę žiniasklaidą skatinti žmones įsitraukti į demokratijos ir žmogaus teisių plėtojimą.
Tinklaraštininkai – tai iš esmės šiandienos žurnalistai, galintys atsidurti kalėjime dėl savo įrašų internete. Į šias naujas realijas atėjo laikas atsižvelgti politikoje.
Ar po „Wikileaks“ incidentų išraiškos laisvė internete išliks kokia buvusi?
Europa privalo ginti laisvą ir atvirą internetą, vardan išraiškos laisvės ir dalyvavimo demokratiniame procese.
„Wikileaks“ – interneto ir technologijų keičiamos demokratijos simptomas. Turime permąstyti diplomatiją, demokratiją ir valdyseną, siekti didesnio atvirumo. „Wikileaks“ ir kitos panašios tarnybos gimė esant nepasitikėjimo vyriausybe klimatui.
Atvira valdžia turi tapti standartu, slaptumas – išimtimi. Viliuosi, kad šis laikotarpis bus išnaudotas siekiant didinti atvirumą. Tikiuosi, kad bus atstatytas pasitikėjimas tarp politikų ir žmonių.
Jūsų pranešime minima „Europos prekės ženklo“ sąvoka. Ar įvairove besiremianti ES pajėgi remtis bendru įvaizdžiu?
Europa patraukli būtent dėl savo įvairovės. Nesiekiame jos sumaišyti į viena, tai net nebūtų įmanoma ir sunaikintų Europos stiprybės pamatus. Įvairovė – taip pat įvaizdis. Europos vardo plėtra leistų mąstyti jos vietos pasaulyje, o ne ES šalių skirtumų kategorijomis.
Svarbu galvoti apie mūsų vietą pasaulio ekonomikoje, kitaip pražiopsosime galimybes ir rizikuosime tapti nereikalingais globalioje scenoje, net ir turėdami vieną patraukliausių kultūrinių aplinkų.
20101203STO05908 Pranešimo projektas ES raginama išsaugoti atvirą internetą ir tinklo neutralumą Europos skaitmeninė biblioteka „Europeana“ Efektyvesnė komunikacija – europinei viešajai erdvei kurti Kultūra ir švietimas: visi straipsniai
LT
1
PHOTO
20101206PHT06440.jpg
-//EP//TEXT COMPARL PE-450.904 04 NOT XML V0//LT
-//EP//TEXT IM-PRESS 20101108STO92590 0 NOT XML V0//LT
-//EP//TEXT IM-PRESS 20091002STO61736 0 NOT XML V0//LT
-//EP//TEXT IM-PRESS 20100902STO81053 0 NOT XML V0//LT
-//EP//TEXT IM-PRESS 20101025STO89964 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
