Avilių tuštėjimo metas: bitėms būtina žmonių bičiulystė
Aplinka
2008-11-18 - 14:25
Bičių nykimas gali turėti neprognozuojamų pasekmių Bitė – šventas, legendomis apipintas vabzdys. Manoma, jog Einšteinas yra pasakęs, kad išnykus bitėms, neilgai teišgyventų ir žmogus. Bitininkystės tradicijos siekia tūkstančius metų – pasak istorikų, laukinės bitės buvo prijaukintos Senovės Egipte. Deja, žmogaus veikla medų nešančioms ir augalus apdulkinančioms darbščiosioms bitutėms kelia vis didesnę grėsmę. Europarlamentarai ragina Europos Komisiją sustabdyti bičių nykimą ir nedelsiant imtis priemonių siekiant išsaugoti šiuos vabzdžius.
„Nesirūpindami pasauline bičių populiacija dar labiau pabloginsime jau ir taip prastą apsirūpinimo maisto produktais padėtį“, – primena Europos Parlamento rezoliuciją dėl bitininkystės padėties parengęs Žemės ūkio komiteto pirmininkas Neil Parish
Žmogaus bičiulės
„Toks dūzgiantis dūzgimas be niekur nieko nedūzgia. Jeigu girdžiu dūzgimą, vadinasi, kas nors dūzgia, o kiek žinau, dūgzti gali tiktai bitės. O bitės ir yra medui nešti. O medus nešamas man valgyti“, – svarstė Mikė Pūkuotukas.
Bičių vaidmuo gyvosios gamtos grandinėje gerokai sudėtingesnis, nei bičių pienelio, pikio, nuodų ir vaško gamyba. Pasak mokslininkų, nuo bitininkystės priklauso 76 proc. žmogaus vartojimui skirtų maisto produktų, o 84 % Europoje auginamų augalų rūšių reikalingas apdulkinimas. Taigi, išnykus bitėms apie meniu įvairovę galėsime pamiršti.
Slopstantis dūzgimas
Žiedadulkes išnešiojantys vabzdžiai atlieka neįkainojamą vaidmenį. Biologinę įvairovę ir gamtos genetinio fondo tobulinimą padeda užtikrinti kryžminis apdulkinimas – bičių atliekamas žiedadulkių pernešimas tarp skirtingų augalų rūšių.
Bitės – genetinės atminties saugotojos. Be jų, visa maisto grandinė suaižėtų į tarpusavyje nesusisiejančias dalis. Dėl bičių nykimo nukentėtų ne tik bitininkai, bet ir visas žemės ūkis, susidursiantis su mažėjančiu derliumi.
Avilių tuštėjimo metas
Kodėl vis dažniau girdime apie sergančias ir nežinia kur pradingstančias bites? Mokslininkai nesutaria, kas skatina spartėjantį bičių populiacijų mažėjimą ir masišką jų žūtį. Manoma, kad prie jo gali prisidėti nuolatinis bičių pervežinėjimas, laukų purškimas pesticidais, beicuotų sėklų ir genetiškai modifikuotų organizmų naudojimas, gamtos niokojimas, žiedų kvapą blokuojanti oro tarša, klimato kaita bei žmogaus sukurtos įrangos sukuriami elektromagnetiniai laukai.
Dabartinę bičių sveikatos krizę lemia jų imuninę sistemą pakirtęs vadinamasis bičių AIDS (Varroa parazitai), Nosema ceranae paplitimas bei paslaptingasis kolonijų suirimo sutrikimas (angl. Colony Collapse Disorder – CCD ).
Pasak N. Parish, privalome skirti daugiau lėšų bičių nykimo tyrimams tam, kad nustatę tikslias priežastis galėtume sustabdyti jų skaičiaus mažėjimą. „Nesugebėjimas veikti nedelsiant gali turėti katastrofiškas pasekmes“, – tvirtina jis.
Oazės bitėms
Bitėms tampa vis sunkiau atsakyti į klausimą „Bitute pilkoji, iš kur medų nešioji?“. Ekstensyvus ūkininkavimas – tai dideli tos pačios kultūros plotai, kuriuose bitėms gali būti sunku rasti pakankamai nektaro. Europarlamentarai siūlo steigti ekologinio atsigavimo zonas, kuriose bitės rastų pakankamai maisto.
Šias zonas siūloma visų pirma įrengti didžiuosiuose ariamosios žemdirbystės regionuose, laukų dalyse, kurias sunku kultivuoti. Jose galėtų būti auginami gausūs nektaro augalai.
Diskusijos dėl padėties Europos bitininkystės sektoriuje vyks trečiadienio, lapkričio 19 d., vakarą.
20081114STO42063 Rezoliucijos dėl bitininkystės padėties projektas Europarlamentarai ragina padėti bitininkams Bičių mirtingumas ir stebėjimas Europoje [EN] Tiesioginės debatų transliacijos
LT
1
PHOTO
20081114PHT42094.jpg
LT
4
LINK
http://www.efsa.europa.eu/EFSA/efsa_locale-1178620753812_1211902044641.htm
LT
5
LINK
/eplive/public/livebroadcast_lt.htm
-//EP//TEXT MOTION B6-2008-0579 0 NOT XML V0//LT
-//EP//TEXT IM-PRESS 20081022BRI40443 ITEM-004-LT NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
