EP siekia palengvinti gydytojų galimybes dirbti užsienyje
Laisvas asmenų judėjimas
Plenarinė sesija
2011-11-15 - 15:43
Rikke ULDALL BXL (+32) 2 28 42976 STR (+33) 3 881 72033 PORT (+32) 498 98 32 57 EMAIL imco-press@europarl.europa.eu Robertas POGORELIS (+370) 5 212 15 30 STR (+33) 3 881 74642 EMAIL spauda-lt@europarl.europa.eu EMAIL robertas.pogorelis@europarl.europa.eu Siekiant, kad gydytojai, architektai ir kitų profesijų atstovai galėtų lengviau įsidarbinti užsienyje, profesinės kvalifikacijos turi būti pripažintos greičiau, antradienį priimtoje rezoliucijoje pareiškė Europos Parlamentas. Kartu jis paragino užtikrinti, kad nebūtų pakenkta jų darbo patikimumui ir paslaugų vartotojų saugumui.
Rezoliucijai pritarė 463 EP nariai, nepritarė 163, o susilaikė 17. Pasak Parlamento, spartesnis ir paprastesnis profesinių kvalifikacijų pripažinimas ne tik padėtų daugiau kaip pusei jaunų europiečių, kurie, pagal neseniai atliktą apklausą, norėtų padirbėti užsienyje, bet ir paskatintų ekonominį augimą, padidintų darbo rinkos lankstumą ir sumažintų darbo jėgos trūkumą tam tikrose ES šalyse.
Siekiant supaprastinti ir paspartinti procedūrą, EP nariai siūlo sukurti savanorišką profesinį pasą, susijusį su elektronine duomenų keitimosi sistema, kuri sujungtų valdžios institucijas visoje ES. Savo ruožtu EP ragina geriau keistis informacija tarp valstybių apie tuos gydytojus ir kitų profesijų atstovus, kurie buvo pripažinti kaltais dėl neteisėtų veiksmų.
EP nariai taip pat ragina persvarstyti dabartinius kalbos mokėjimo reikalavimus, taikomus sveikatos priežiūros specialistams, ir tikrinti jų kalbos žinias tik tada, kai to iš tikrųjų reikia. Nors kalbų mokėjimas yra ypač svarbus specialistams, dirbantiems kitoje šalyje, kalbos testai neturi tapti papildoma kliūtimi įgyvendinti ES profesinių kvalifikacijų pripažinimo direktyvą, mano EP.
2005 m. priimtoje ES profesinių kvalifikacijų pripažinimo direktyvoje reglamentuojamas maždaug 800 profesijų atstovų įsidarbinimas kitoje ES šalyje, o automatinis kvalifikacijų pripažinimas užtikrinamas gydytojams (įskaitant stomatologus), farmacininkams, medicinos slaugytojams, veterinarijos gydytojams ir architektams. Artimiausiu metu direktyva turėtų būti persvarstoma.
Skaičiavimai rodo, kad iki 2020 m. ES šalyse prireiks 16 milijonų daugiau aukštos kvalifikacijos specialistų. „Profesionalai visoje ES laukia, kol mes įgyvendinsime savo pažadą didinti mobilumą“, – diskusijoje prieš balsavimą sakė Parlamento pranešėja Emma McClarkin (Europos konservatoriai ir reformistai, Jungtinė Karalystė).
20111115IPR31526 Priimti tekstai bus paskelbti cia (pasirinkti 2011-11-15) Diskusijos vaizdo irašas (pasirinkti 2011-11-14) Pranešeja Emma McCLARKIN (ECR, UK)
LT
1
LINK
/activities/plenary/ta/calendar.do?language=LT
LT
2
LINK
/wps-europarl-internet/frd/vod/research-by-date?language=lt
LT
3
LINK
/members/expert/alphaOrder/view.do?language=LT&id=96919
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
