P6_TA(2006)0314
Protokolo dėl privilegijų ir imunitetų pakeitimas
B6-0275/2006
Europos Parlamento rezoliucija dėl Protokolo dėl privilegijų ir imunitetų pakeitimo
Europos Parlamentas
, –
atsižvelgdamas į savo 2005 m. birželio 23 d. rezoliuciją dėl 2003 m. birželio 4 d. sprendimo dėl Europos Parlamento narių statuto priėmimo pakeitimo OL C 133 E, 2006 6 8, p. 48.
,
–
atsižvelgdamas į 2005 m. birželio 3 d. Tarybos posėdyje susitikusių valstybių narių atstovų priimtą deklaraciją, kurioje jie nutarė, kad "kai pagal EB Sutarties 190 straipsnio 5 dalį bus priimtas dokumentas, kuriame bus patvirtintos nuostatos ir bendrosios sąlygos, reglamentuojančios Europos Parlamento narių pareigas, jie išnagrinės Europos Parlamento prašymą peržiūrėti 1965 m. protokolo dėl Europos Bendrijų privilegijų ir imunitetų nuostatas, susijusias su Europos Parlamento nariais, siekiant kuo greičiau priimti sprendimą",
–
atsižvelgdamas į Darbo tvarkos taisyklių 108 straipsnio 5 dalį,
A.
kadangi savo 2005 m. birželio 23 d. rezoliucijoje Europos Parlamentas pareiškė, kad 2005 m. birželio 3 d. deklaracija yra esminis elementas siekiant kompromiso su Taryba dėl Statuto,
B.
kadangi savo 2005 m. birželio 23 d. rezoliucijoje EP atkakliai tvirtino, kad "visuotinis kompromisas dėl Europos Parlamento narių statuto turi apimti šias sudėtines dalis:
a)
atskirą ir nepriklausomą Parlamento narių statuto dalies, susijusios su antrine teise, ir dalies, susijusios su pirmine teise, analizę bei pritarimą abiem dalims, atsižvelgiant į kiekvienai jų taikomas institucines nuostatas;
b)
valstybės narės, analizuodamos su pirmine teise susijusią dalį, yra raginamos peržiūrėti su Europos Parlamento nariais susijusias 1965 m. balandžio 8 d. Protokolo dėl Europos Bendrijų privilegijų ir imunitetų nuostatas, pavyzdžiu imant 2003 m. birželio 3 ir 4 d. priimtą Statutą",
1.
primena Tarybos įsipareigojimą išnagrinėti Parlamento reikalavimą peržiūrėti minėtąsias su Europos Parlamento nariais susijusias 1965 m. Protokolo dėl Europos Bendrijų privilegijų ir imunitetų nuostatas siekiant, kad būtų galima kuo greičiau padaryti išvadas; be to, tikisi, kad po peržiūros bus įtrauktas straipsnis, pagal kurį Europos Parlamentui bus suteikiama galimybė pateikti ieškinį Europos Bendrijų Teisingumo Teisme siekiant apsaugoti Protokole užtikrinamas privilegijas ir imunitetus;
2.
dar kartą patvirtina, kad šios peržiūros pagrindas turi būti Europos Parlamento 2003 m. birželio 3–4 d. patvirtintas Statutas;
3.
ragina Tarybą užtikrinti, kad toje tarpvyriausybinėje konferencijoje atitinkamai dalyvautų ir Europos Parlamentas;
4.
paveda Pirmininkui perduoti šią rezoliuciją Tarybai ir Komisijai.
