13.5.2008
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Jana Bobošíková
dėl kuro keitimo biokuru poveikio maisto kainų didėjimui besivystančiose šalyse
Pasiūlymas dėl Europos Parlamento rezoliucijos dėl kuro keitimo biokuru poveikio maisto kainų didėjimui besivystančiose šalyse
Europos Parlamentas ,
–
atsižvelgdamas į Komisijos 2007 m. sausio 10 d. pasiūlytą bendrą energijos ir klimato kaitos priemonių paketą, kuriuo siekiama XXI amžiuje sumažinti į aplinką išmetamų teršalų kiekį ir kuriame nustatomas privalomas tikslas iki 2020 m. vieną dešimtąją dalį viso kuro pakeisti biokuru,
–
atsižvelgdamas į Darbo tvarkos taisyklių 113 straipsnį,
A.
kadangi iš JT ir Pasaulio banko atliktų analizių matyti, jog pagrindinė maisto brangimo priežastis yra didelė biokuro gamybos kaina;
B.
kadangi Europos aplinkos agentūros mokslinis komitetas rekomenduoja atidėti Europos Komisijos planus pasiekti, kad iki 2020 m. 10 proc. viso kuro sudarytų biokuras, nes tai daro žalingą poveikį;
1.
ragina Europos Komisiją dėl maisto krizės besivystančiose šalyse nuodugniai persvarstyti savo įsipareigojimą iki 2020 m. vieną dešimtąją dalį viso kuro pakeisti biokuru;
2.
ragina Europos Komisiją įgyvendinant visą energijos ir klimato kaitos priemonių paketą taip pat aktyviau remti branduolinės energijos, kuri yra švari ir saugi, dalies didinimą.
