Klausimas, į kurį atsakoma raštu, Nr. E-001564/2011
Komisijai
Darbo tvarkos taisyklių 117 straipsnis
Radvilė Morkūnaitė-Mikulėnienė (PPE)
(2011 m. vasario 23 d.)
Tema: Totalitarinių režimų nusikaltimų atminimas Europoje
2010 m. ataskaitoje Europos Tarybai ir Europos Parlamentui dėl totalitarinių režimų nusikaltimų atminimo Europoje, Europos Komisija išdėstė nemažai naudingų rekomendacijų bei patvirtino, kad yra pasiruošusi skatinti bendro istorinio atminimo įtvirtinimą ES lygiu.
Kaip EK skatins įgyvendinti ataskaitoje įvardytas priemones, įskaitant dialogą ir keitimąsi gerąja patirtimi ES lygiu, bendro atminimo išsaugojimo iniciatyvas, kurias būtų galima finansuoti per Bendrijos programas? Kokiomis priemonėmis EK ragins valstybes nares rugpjūčio 23 d. paskelbti totalitarinių režimų aukų atminimo diena visoje Europoje? Kokių konkrečių sąlygų atsiradimas, EK nuomone, leis ateityje priimti ES teisinę priemonę, kuri kriminalizuotų totalitarinių režimų nusikaltimų neigimą, kokiomis priemonėmis EK prisidės prie šių sąlygų sudarymo?