P6_TA(2009)0323
Žmonėms vartoti neskirtų šalutinių gyvūninių produktų sveikumo taisyklės ***I
A6-0087/2009
2009 m. balandžio 24 d. Europos Parlamento teisėkūros rezoliucija dėl pasiūlymo dėl Europos Parlamento ir Tarybos reglamento, kuriuo nustatomos žmonėms vartoti neskirtų šalutinių gyvūninių produktų sveikumo taisyklės (šalutinių gyvūninių produktų reglamentas) ( COM(2008)0345 – C6-0220/2008 – 2008/0110(COD) )
(Bendro sprendimo procedūra: pirmasis svarstymas)
Europos Parlamentas
, –
atsižvelgdamas į Komisijos pasiūlymą Europos Parlamentui ir Tarybai ( COM(2008)0345 ),
–
atsižvelgdamas į EB sutarties 251 straipsnio 2 dalį ir 152 straipsnio 4 dalies b punktą, pagal kuriuos Komisija jam pateikė pasiūlymą ( C6–0220/2008 ),
–
atsižvelgdamas į Tarybos atstovo 2009 m. balandžio 1 d. laiške prisiimtą įsipareigojimą pritarti pasiūlymui su pakeitimais pagal EB sutarties 251 straipsnio 2 dalies antros pastraipos pirmą įtrauką,
–
atsižvelgdamas į Komisijai suteiktus įgaliojimus pagal būsimąjį reglamentą, [nustatantį sveikatos taisykles gyvūninės kilmės šalutiniams produktams ir jų gaminiams, neskirtiems vartoti žmonėms] (toliau – būsimasis reglamentas),
–
atsižvelgdamas į Darbo tvarkos taisyklių 51 straipsnį,
–
atsižvelgdamas į Aplinkos, visuomenės sveikatos ir maisto saugos komiteto pranešimą ir Žemės ūkio ir kaimo plėtros komiteto nuomonę ( A6–0087/2009 ),
1.
pritaria Komisijos pasiūlymui su pakeitimais;
2.
ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jį nauju tekstu;
3.
ragina Komisiją per numatytą laikotarpį iki būsimojo reglamento įsigaliojimo parengti būsimojo reglamento įgyvendinimo priemonės projektą panaudojant reikiamas technines žinias, kuriomis buvo akivaizdžiai remiamasi diskusijose dėl būsimojo reglamento, kad rengiant šį priemonės projektą būtų galima atsižvelgti į Parlamento konkretesnius pasiūlymus tam tikrais techniniais klausimais;
4.
ragina Komisiją pateikti priemonės projektą Parlamentui, kad prieš pradedant reguliavimo procedūrą su tikrinimu būtų galima pasikeisti nuomonėmis ir palengvinti Parlamento dalyvavimo teisių taikymą;
5.
paveda Pirmininkui perduoti Parlamento poziciją Tarybai ir Komisijai.
P6_TC1-COD(2008)0110
Europos Parlamento pozicija, priimta per pirmąjį svarstymą 2009 m. balandžio 24 d., siekiant priimti Europos Parlamento ir Tarybos reglamentą (EB) Nr. .../2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (Šalutinių gyvūninių produktų reglamentas)
(Kadangi Parlamentas ir Taryba pasiekė susitarimą, Parlamento pozicija pirmajame svarstyme atitinka galutinį teisės aktą, Reglamentą (EB) Nr. 1069/2009.)
