Gamtos niokotojams – baudžiamoji atsakomybė
Aplinka
2008-05-19 - 15:56
Už aplaidumą ir tyčinį aplinkos žalojimą siūloma numatyti laisvės atėmimą
Prancūzijos teismas „Total“ bendrovei sausį priteisė sumokėti milžinišką baudą už žalą, kurią aplinkai padarė šios šalies pakrantėje 1999 m. nuskendęs tanklaivis „Erika“. ES siekia, kad gamtos niokotojai susilauktų dar griežtesnių sankcijų. Pasak jų, tyčiniams ar aplaidiems veiksmams, kurie pakenkia žmonių sveikatai, florai, faunai, oro ir dirvožemio kokybei, turėtų būti taikoma baudžiamoji atsakomybė. EP narių diskusijas šiuo klausimu stebėkite šįvakar prasidedančiame plenariniame posėdyje.
Europos Parlamentas gegužės 21 d. pirmuoju svarstymu balsuos dėl direktyvos, kuria siekiama numatyti baudžiamąją atsakomybę piktybiniams nusikaltimus gamtai darantiems teršėjams. Diskusijos dėl baudžiamosios atsakomybės aplinkos niokotojams taikymo vyks pirmadienio vakarą.
Laisvės atėmimas grėstų dėl žmonėms ir aplinkai galinčios pakenkti taršos radiacija ir radioaktyvių atliekų išmetimo, saugomų gyvūnijos ir augmenijos rūšių žalojimo ir naikinimo, saugomų teritorijų niokojimo, ozono sluoksniui kenkiančių medžiagų gamybos.
Naujosios direktyvos link
„Gerokai patobulinome Komisijos pasiūlytą tekstą dėl pirmojo baudžiamąją atsakomybę įtvirtinsiančio europinio teisės akto“, – tvirtina pranešėjas šiuo klausimu Hartmut Nassauer ( Europos liaudies partijos ir Europos demokratų frakcij a, Vokietija). Pasak jo, kompromisinis tekstas aiškiai įvardina, už kokius nusikaltimus gamtai reikėtų tikėtis laisvės atėmimo.
Europos Teisingumo Teismas 2007 m. spalį nutarė, jog ES turi teisę reikalauti iš savo narių numatyti baudžiamąją atsakomybę už rimtą aplinkai padarytą žalą, tačiau neturi teisės numatyti bausmės pobūdžio ir trukmės.
Naujoji direktyva bus skirta užtikrinti, kad visos ES valstybės tinkamai saugotų aplinką ir numatytų laisvės atėmimo bausmes už rimtą tyčia ar dėl aplaidumo gamtai padarytą žalą. Direktyva įpareigos visas ES valstybes už nusikaltimus gamtai taikyti „veiksmingas, proporcingas ir atgrasančias baudžiamąsias sankcijas“.
Valstybės, kurios už direktyvoje įvardintus nusižengimus yra numačiusios tik baudas, priėmus naująją direktyvą turės keisti savo įstatymus. Baudžiamoji atsakomybė bus įtvirtinta tik už tiesiogiai ar netiesiogiai taikomų ES teisės aktų nuostatų aplinkosaugos srityje nesilaikymą.
20080519STO29190 Tiesioginė diskusijų transliacija Už nusikaltimus gamtai – baudžiamoji atsakomybė H. Nassauer pranešimas Europos Teisingumo Teismo sprendimas
LT
1
PHOTO
20080519PHT29204.jpg
LT
2
LINK
/eplive/public/livebroadcast_lt.htm
LT
5
LINK
http://curia.europa.eu/jurisp/cgi-bin/form.pl?lang=LT&Submit=rechercher&numaff=C-440/05
-//EP//TEXT IM-PRESS 20080430BRI28007 ITEM-012-LT NOT XML V0//LT
-//EP//TEXT REPORT A6-2008-0154 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
