KLAUSIMAS ŽODŽIU H-0433/09
Vyriausybės valandai 2009 Gruodžio mėnesio sesijoje
pagal 116 Darbo tvarkos taisyklių straipsnį
pateikė
Frank Vanhecke
Komisijai
Tema: Turkija ir Sudanas
Pranešama, kad Sudano prezidentas Omar al-Bashir dalyvavo Islamo konferencijos organizacijos posėdyje, kuris prasidėjo 2009 m. lapkričio 9 d. Stambule. Tarptautinis baudžiamasis teismas, pateikęs Darfūre padarytų karo nusikaltimų ir nusikaltimų žmogiškumui kaltinimus, išdavė tarptautinį arešto orderį suimti O. al-Bashirą.
JT Saugumo Taryba, kurios nenuolatinė narė 2009–2011 m. yra Turkija, savo Rezoliucijoje Nr. 1593 ragino valstybes bendradarbiauti su Tarptautiniu baudžiamuoju teismu. Priešingai negu ES valstybės narės, Turkija nepasirašė sutarties su Tarptautiniu baudžiamuoju teismu.
Tuo atveju, jeigu Omar al-Bashir viešėjo Stambule, tačiau nebuvo areštuotas, kaip Komisija vertintų Turkijos politiką šiuo klausimu, atsižvelgiant į ES bendros užsienio politikos tikslus žmogaus teisių srityje? Kokį poveikį tai darys deryboms dėl narystės?
