Klausimas, į kurį atsakoma raštu, Nr. E-003187/2011
Komisijai
Darbo tvarkos taisyklių 117 straipsnis
Vilija Blinkevičiūtė (S&D)
(2011 m. balandžio 5 d.)
Tema: Europos savanoriškos veiklos metai
2011-ieji paskelbti Europos savanoriškos veiklos metais. Šiais metais planuojama sudaryti savanoriškam darbui palankias sąlygas, gerinti savanoriškos veiklos kokybę, atlyginti už savanorišką veiklą ir išsamiau informuoti visuomenę apie savanoriško darbo reikšmę ir svarbą. Visiems šiems tikslams įgyvendinti ir savanoriškai veiklai skatinti Europos Sąjungoje iš biudžeto skiriama 8 mln. eurų.
Kaip Europos Komisija planuoja paskirstyti šiai iniciatyvai skirtą biudžetą? Kaip ketinama apskaičiuoti individualios paramos kiekvienai valstybei narei dydį?