Europos Parlamente – Serbijos ir Kosovo parlamentarai
Europos ateitis/Europos integracija
2008-05-28 - 15:39
EP susirinko parlamentarai iš visos Europos
Europos Parlamente gegužės 26-27 d. vyko tarpparlamentinis susitikimas dėl Vakarų Balkanų. Jame su europarlamentarais diskutavo Europos Sąjungos valstybių ir Pietryčių Europos šalių deputatai. Prie vieno stalo susėdo ir Serbijos bei Kosovo politikai. „Ar bendrauti nebuvo sudėtinga?“ – klausėme šių šalių parlamentų atstovų.
Greta kitų klausimų, tarpparlamentinio susitikimo metu aptarti ekonominiai ir socialiniai pokyčiai Pietryčių Europoje, vizų ir imigracijos klausimai, parlamentų vaidmuo integracijos į ES procese.
Serbijos ir Kosovo politikų akistata
„Man nesunku kalbėtis su albanų kolegomis. Su jais turiu ir turėsiu kontaktų. Manau, kad privalome pradėti derybas dėl bendros ateities – mano kartai ir, matyt, daugumai mano šalies žmonių, istorinis serbų ir albanų susitaikymas ko gero yra svarbiausias regioninis procesas “, – tvirtino Serbijos Parlamento pirmininkas Oliver Dulić.
Kosovo parlamento pirmininko Jakupo Krasniqi tvirtinimu, Kosovas ir Serbija turi „bendrą ateitį Europos Sąjungoje, todėl gali susėsti už vieno stalo ir aptarti reikiamus klausimus“. „Sutikome su šia Europos Parlamento iniciatyva ir džiaugiamės, kad EP ir ES atvėrė naujas perspektyvas regiono šalims“, – sakė jis.
Reikia kalbėtis
Pernai pranešimą dėl Kosovo ateities parengęs europarlamentaras Joost Lagendijk (Žaliųjų frakcija/Europos laisvasis aljansas, Nyderlandai) džiaugėsi teigiamais poslinkiais ir didėjančiu abiejų pusių noru plėtoti dialogą.
„Po daugelio metų nenoro kartu susėsti, kalbėtis ir klausytis, jie pagaliau sutiko susėsti už vieno stalo – ne susitarti, bet bent jau susėsti. Manau, jog abi pusės pagaliau suvokia, jog nėra prasmės tik šaukti vieniems ant kitų, o ne kalbėtis ir vystyti dialogą. Tai prasidėjo šiandieną, ir tikiuosi, kad šis procesas bus plėtojamas Vakarų Balkanų regione“, – vylėsi europarlamentaras.
20080526STO29857 Plačiau apie susitikimą [EN] D. Pack: „Kosovo žmonės turi išmokti pasitikėti vieni kitais“ O. Dulić – apie europinį Serbijos likimą
LT
1
PHOTO
20080528PHT30222.jpg
-//EP//TEXT IM-PRESS 20080526IPR29845 0 NOT XML V0//LT
-//EP//TEXT IM-PRESS 20080418STO27002 0 NOT XML V0//LT
-//EP//TEXT IM-PRESS 20071012STO11625 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
