Klausimas Nr. H-0395/2010
Komisijai
2010 m. rugsėjo I mėn. sesija
Darbo tvarkos taisyklių 116 straipsnis
Charalampos Angourakis
(GUE/NGL) Tema: Piktnaudžiavimas bendra teise naudotis nemokamomis visuomenės sveikatos paslaugomis
Graikijos PASOK vyriausybė pagal susitarimo memorandumo, sudaryto su ES, Europos centriniu banku ir Tarptautiniu valiutos fondu (TVF), nuostatas labai sumažino valstybės išlaidas sveikatos paslaugoms, tai kelia grėsmę visuomenės sveikatai ir skatina darbuotojus kreiptis į privačius sveikatos ir draudimo fondus, kurie atstovauja ypač pelningam tarptautinių bendrovių sektoriui. Visuomenės sveikatos inspekcijos ataskaitos dėl 2002–2009 m. valstybinių ligoninių ir bendrovės „Siemens“ sutarčių išvadose patvirtinami darbuotojų skundai dėl didelio įmonių pelno, atsirandančio dėl tiekimo sutarčių gausos. Bendrovė „Siemens“, kuri yra ir pagrindinė ES institucijų tiekėja, beveik vienintelė teikia valstybinių ligoninių įrangos priežiūrą. Siekiant konkurencijos buvo privatizuotos paslaugos ir nustota jas reguliuoti, taigi ES ir Graikijos PASOK bei „Naujosios demokratijos“ vyriausybės sėkmingai užkirto kelią šioms ligoninėms viešai tiekti paslaugas.
Kokia Komisijos nuomonė apie visuomenės sveikatos paslaugų privatizavimą ir sveikatos priežiūros standartų pablogėjimą? Kokios jos nuostatos dėl kaltinimų, susijusių su bendrovės „Siemens“ sandorių Graikijoje ir kitose šalyse?
