Pranešėjas - savo klausimo ekspertas
Institucijos
2006-07-25 - 15:35
EP nariai Corbett ir Méndez de Vigo – pranešėjai dėl ES Konstitucijos projekto
Plenarinių sesijų metu kai kurie europarlamentarai pristato pranešimus, patvirtintus vieno ar kito komiteto. Šiuose pranešimuose – rezoliucijų ar teisėkūros pakeitimų pasiūlymai, kuriuos turės priimti visas Parlamentas. Šie pranešimai vadinami juos rengiančių ir pristatančių deputatų pavardėmis, pavyzdžiui „Spineli pranešimas“. Šis vaidmuo labai svarbus, o pranešimų rengėjai vadinami prancūzišku „rapporteur“ vardu.
Kuomet kuriam nors EP komitetui priskiriama pranešimo dėl teisėkūros projekto, Komisijos siūlymo ar pranešimo tam tikra tema rengimo funkcija, europarlamentarai iš savo tarpo išrenka pranešėją. Pranešėjo užduotis – išnagrinėti projektą, konsultuotis su tos srities specialistais bei tais, kuriems teisės aktas darys poveikį, kitais komiteto nariais, taip pat siūlyti politinę liniją, kuria reikėtų sekti. Į visa tai atsižvelgiama rengiant pranešimą, kuris pateikiamas svarstyti komitetui.
Žingsnis po žingsnio – iš komiteto į plenarinę sesiją
Pranešėjui padeda komiteto darbuotojai, o specifiniais techniniais klausimais gali būti prašoma išorinių ekspertų ar kitų ES institucijų specialistų pagalbos.
Pirmiausiai paruošiamas darbinis dokumentas, kuris svarstomas komitete. Svarstant svarbiausius klausimus organizuojami viešieji klausymai, į kuriuos kviečiami specialistai. Juose keičiamasi nuomonėmis su vieno ar kelių komitetų nariais.
Remiantis diskusijų išvadomis parengiamas pranešimo projektas, kuris toliau aptariamas ir keičiamas, iki patenka į plenarinę sesiją. Šio proceso metu pranešimas gali būti neatpažįstamai pakeistas, todėl pranešėjas gali nuspręsti atsisakyti šių pareigų, o kitas komiteto narys – jį pakeisti. Komiteto patvirtintas pranešimas susideda iš aiškinamosios dalies, rezoliucijos projekto ir pakeitimų. Plenarinės sesijos metu diskutuojama ir balsuojama tik dėl rezoliucijos ir pakeitimų.
Kaip atrenkami pranešėjai?
Pranešėjo atranka paprastai vyksta remiantis sudėtinga taškų sistema. Septynios Parlamento politinės frakcijos, gaunančios tam tikrą taškų skaičių proporcingai savo dydžiui, varžosi dėl pranešimo tartum aukcione. Paprasčiau ir mažiau taškų „kainuoja“ siūlyti pripažintą atitinkamos srities specialistą. Taip pat įmanomi susitarimai su kitomis frakcijomis dėl būsimų pranešimų dalybų, o išskirtiniais atvejais paskiriama bendrapranešėjų pora. Reguliariai besikartojantiems pranešimams, pavyzdžiui dėl kasmetinio ES biudžeto, naudojama rotacijos sistema.
20060725STO09938 Naujausi pranešimai EP darbo tvarkos taisyklės
LT
1
PHOTO
20060724PHT09934.jpg
LT
2
LINK
/activities/expert/reports.do?language=LT
LT
3
LINK
/omk/sipade3?PROG=RULES-EP&L=LT&REF=TOC
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
