Klausimas Nr. H-0607/2010
Komisijai
2010 m. gruodžio mėn. sesija
Darbo tvarkos taisyklių 116 straipsnis
Gilles Pargneaux
(S&D) Tema: Informacija apie Mustapha Salma Ould Sidi Mouloud likimą
Kokios pozicijos laikosi Komisija dėl didelį susirūpinimą keliančios Mustapha Salma Ould Sidi Mouloud padėties atsižvelgdama į tai, kad jo pagrobimas lėmė reakciją daugelio vyriausybių ir tarptautinių vyriausybinių ir nevyriausybinių organizacijų, kurios mano, kad nuomonės ir saviraiškos laisvė negali būti nusikaltimas?
Kokios informacijos turi Komisija apie fizinį Mustapha Salma neliečiamumą? Jei Mustapha Salma vis dar gyvas, kokia Komisijos pozicija atsižvelgiant į Alžyro bandymus dėl jo politinių pažiūrų uždrausti jam ir jo artimiesiems lankytis Tindufo stovyklose taip visiškai pažeidžiant 1951 m. Ženevos konvenciją?
Kokią paramą Europos Sąjunga galėtų suteikti Jungtinių Tautų pabėgėlių reikalų vyriausiajam komisarui (JTPRVK), kad jis galėtų vykdyti savo įgaliojimus, susijusius su Mustapha Salma, ir aplankyti jį asmeniškai, užtikrinti, kad jo šeimai ir artimiesiems būtų suteikta būtina teisinė apsauga, ir be tarpininkų patvirtinti dokumentais savo asmeninį sprendimą neatsižvelgiant į šio sprendimo pobūdį?
