EP darbotvarkėje – Rusija, Baltarusija, komunizmas ir nediskriminavimas
Institucijos
2009-04-01 - 15:52
Trečiadienį Briuselyje prasidėjusioje EP plenarinėje sesijoje gausu svarbių temų. Tarp jų – ES santykiai su Rusija ir Baltarusija, komunistinės praeities vertinimas, nediskriminavimo direktyva bei ekologinis ženklinimas.
Europos Parlamentas įvertins komunistinę praeitį (Svarstyta: 2009-03-25. Balsavimas: 2009-04-02) Europos Parlamentas balsuos dėl rezoliucijos apie komunistinio laikotarpio Rytų Europoje ir jo metu padarytų nusikaltimų vertinimą. Tuo tarpu kovo 25 d. surengtuose debatuose daugelis kalbėjusiųjų ragino nepamiršti totalitarizmo pamokų. EP ragina Rusiją gerbti kaimyninių šalių nepriklausomybę (Svarstymas: 2009-04-01. Balsavimas: 2009-04-02) „ES santykiai su Rusija turėtų būti grindžiami tarpusavio pagarba, taip pat kiekvienos šalies pagarba jų kaimynystėje esančioms suverenioms tautoms“, – sakoma Europos Parlamento balsavimui teikiamoje ataskaitoje. Europarlamentarai ragina derybose dėl naujos ES ir Rusijos sutarties iškelti pagarbos demokratijai ir žmogaus teisėms sąlygas. ES ir Baltarusijos bendradarbiavimas turi priklausyti nuo tolesnių reformų (Svarstyta: 2009-03-25. Balsavimas: 2009-04-02) Europos Parlamento balsavimui teikiamoje rezoliucijoje raginama iškelti konkrečias sąlygas Baltarusijos valdžiai, kurias įgyvendinusi per devynis mėnesius, ji galėtų tikėtis glaudesnio bendradarbiavimo su ES. Nauja ES direktyva draus diskriminuoti (Svarstymas: 2009-04-01. Balsavimas: 2009-04-02) Galiojančios ES direktyvos draudžia diskriminuoti įdarbinant, o kitose paslaugų ir prekių srityse – tik dėl rasės, tautybės bei lyties. EP balsavimui teikiama direktyva draus diskriminuoti ir dėl tikėjimo, negalios, amžiaus bei lytinės orientacijos. ES ekologinis ženklinimas bus patikimesnis (Svarstymas ir balsavimas: 2009-04-02) ES ekologinis „gėlės“ ženklas padeda vartotojams išsirinkti aplinkai palankesnius gaminius ir paslaugas. Šioje sesijoje Europos Parlamentas balsuos dėl reglamento, kuris leis patobulinti šį ženklinimą. Dėl to pasiektas Parlamento ir ES Tarybos sutarimas. ES piliečių teisės dar nėra pakankamai apsaugotos, mano EP nariai (Svarstymas: 2009-04-01. Balsavimas: 2009-04-02) Europos bendrijos sutartyje nurodyta, kad „kiekvienas asmuo, turintis valstybės narės pilietybę, yra Sąjungos pilietis“ ir kad „Sąjungos pilietybė ne pakeičia valstybės pilietybę, o ją papildo“. Vis dėlto ES šalių piliečiai užsienyje dažnai susiduria su nepagrįstomis kliūtimis, mano europarlamentarai. Raginama persvarstyti leistinas elektromagnetinių bangų ribas (Svarstymas: 2009-04-01. Balsavimas: 2009-04-02) Mobilieji telefonai, nelaidinės interneto technologijos bei kai kurie kiti prietaisai sukelia elektromagnetinius laukus, kurie gali turėti neigiamą įtaką žmogaus sveikatai. Europos Parlamento balsavimui teikiamoje ataskaitoje raginama persvarstyti leistinas elektromagnetinių laukų ribas, atsižvelgiant į galimą žalingą jų poveikį sveikatai.
20090331IPR53010 Sesijos apžvalga: 2009 m. balandžio 1-2 d. EP plenarinė sesija Briuselyje
-//EP//TEXT IM-PRESS 20090318BRI52118 FULL-TEXT NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
