Europos skaitmeninė biblioteka „Europeana“
Kultūra
2010-02-22 - 12:10
„Europeana“ – Europos kultūrinis paveldas, pasiekiamas vienu pelės paspaudimu Europos skaitmeninėje bibliotekoje „Europeana“ galite rasti daugybę knygų, laikraščių, filmų, žemėlapių įvairiomis kalbomis. Kiekvienam, turinčiam prieigą prie interneto, tai yra puiki galimybė susipažinti su Europos kultūriniais šaltiniais. Vis dėlto, neišspręstas lieka autorinių teisių klausimas. Pirmadienio popietę Europos Parlamento Kultūros ir švietimo komitetas svarstys, kaip palengvinti kultūrinio turinio skaitmeninimą „Europeanoje“.
Skaitmeninė biblioteka turėtų padėti išspręsti „žinių atotrūkį tarp Europos ir Jungtinių Amerikos Valstijų“, – teigia europarlamentarė Helga Trüpel (Žaliųjų frakcija, Vokietija). 2008 m. lapkričio 20 d. duris atvėrusios daugiakalbės skaitmeninės bibliotekos „Europeana“ „lentynose“ – daugiau nei keturi milijonai knygų, laikraščių, laiškų, muzikos kūrinių, filmų ištraukų, televizijos ir radijo laidų įrašų, kuriuos pateikė įvairūs Europos muziejai, archyvai ir bibliotekos.
Prieinamumo užtikrinimas
„Turime rasti būdų paskatinti valstybes nares skirti daugiau lėšų leidinių skaitmeninimui“ , – sako Helga Trüpel. Parlamentarės įsitikinimu, „Europeana“ turėtų „užtikrinti prieinamumą Europos piliečiams prie jų pačių kultūrinio paveldo“. Tuo tarpu, Europos Parlamento Pramonės, mokslinių tyrimų ir energetikos komitetas prašo palengvinti priėjimą prie skaitmeninės bibliotekos „Europeana“ žmonėms su negalia, taip pat ją techniškai ir estetiškai patobulinti.
Neišspręstas autorių teisių klausimas
Nacionalinių autorių teisių apsaugos ir leidimų naudoti saugomą medžiagą taisyklių skirtumai tarp Europos Sąjungos šalių vis dar kelia kliūčių kultūrinių šaltinių skaitmeninimui „Europeanoje“. Europarlamentarė Trüpel pabrėžia sieksianti „pusiausvyros tarp knygų prieinamumo ir atlygio autoriams užtikrinimo“. Teisės reikalų komitetas ragina Komisiją pateikti pasiūlymą dėl vadinamųjų „kūrinių našlaičių“, autorių teisėmis saugomų darbų, kurių teisių savininkus yra sunku ar netgi neįmanoma nustatyti, skaitmeninimo.
Pasak Trüpel, Europos skaitmeninė biblioteka niekada nebus tokia turtinga kaip iš reklamos pajamų gyvenanti „Google Books“. „Vis dėlto, politiniu požiūriu, labai svarbu parodyti, kad yra ir kita – viešojo finansavimo – galimybė. Jei Europa nori apginti savo socialinį modelį ir kultūrinę įvairovę, jai reikia bibliotekos „Europeana“, – pabrėžia europarlamentarė.
„Europeana“
4,6 mln. skaitmeninių šaltinių, šį skaičių šiemet tikimasi padidinti iki 10 mln.
Talpina vaizdinę, tekstinę, garso ir video medžiagą
Finansuojama Europos Komisijos ir valstybių narių
Talpinama Nacionalinės Nyderlandų Bibliotekos
20091002STO61736 Skaitmeninė biblioteka „Europeana“ Pranešimo projektas Pranešimas spaudai Žiūrėkite tiesiogiai Kultūros ir švietimo komiteto susitikimą Kultūros ir švietimo komitetas Helga Trüpel
LT
1
PHOTO
20091001PHT61656.jpg
LT
2
LINK
http://www.europeana.eu/portal/
LT
3
LINK
/meetdocs/2009_2014/documents/cult/pr/793/793669/793669lt.pdf
LT
4
LINK
http://ec.europa.eu/information_society/newsroom/cf/itemlongdetail.cfm?item_id=5181
LT
5
LINK
/wps-europarl-internet/frd/live/live-video?eventId=20100222-1500-COMMITTEE-CULT&language=en
LT
6
LINK
/activities/committees/homeCom.do;jsessionid=2C2337A71CFFA8B24DB3DA5474618905?language=LT&body=CULT
LT
7
LINK
/members/public/yourMep/view.do?language=LT&partNumber=1&name=trupel&id=28240
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
